Thimarafushi campaign foareegai Anwar ge lolun karuna, Musthafa...\nރިޕޯޓު - ތިމަރަފުށި\nތިމަރަފުށި ކެމްޕެއިން ފޯރީގައި އަންވަރުގެ ލޮލުން ކަރުނަ، މުސްތަފާ މައާފަށް!\nރޮވުނީ އެމްޑީޕީ ބަޔަކު ހަރުގެ ދޫކޮށް ދިއުމުން\nމަސަލަސް ކުރެއްވުމަށް ނަޝީދު ވާހަކަފުޅު ދެއްކެވި\nމުސްތަފާ ތަކުރާރުކޮށް މައާފަށް އެދުނީ ޕާޓީ ބަދަލު ކުރި މައްސަލާގައި\nކ. މާލެ 30 މާރޗް 2019 | ހޮނިހިރު 23:11 22,972\nވާހަކަފުޅު ކުރިއަށް ނުގެންދެވިގެން ޕޯޑިއަމުން ފައިބައިވަޑައިގެން، އަންވަރު ރައީސް ނަޝީދާ ސަލާމް ކުރައްވަނީ - އެމްޑީޕީ\nއެމްޑީޕީ ގައުމީ މަޖިލީހުގެ ތިމަރަފުށީ ދާއިރާގެ ރައީސް އަންވަރު އިބްރާހިމް ދެއްކެވީ ނަމޫނާއެވެ. ބަލި ގަބޫލު ކުރި ވާހަކަ އާއި ނަތީޖާ ގަބޫލު ކުރި ވާހަކަ ޕޯޑިއަމްގައި ތަކުރާރު ކުރެއްވިއެވެ.\nއެމްޑީޕީގެ އެއްވުންތަކާއި ޖަލްސާތައް އާންމުކޮށް ތައާރަފް ކުރައްވާ އަންވަރަށް، އެ ޕާޓީގެ ޕްރައިމަރީގައި ނާކާމިޔާބުވީ މުސްތަފާއާ ވާދަކޮށް، 49 ވޯޓުގެ ތަފާތުންނެވެ. އެ ނަތީޖާ ބަލައިގެނެ، މުސްތަފާއަށް ތާއިދު ކުރެއްވުމުގެ މަސައްކަތް އަންވަރު ކުރަމުންދާ ދަނޑިވަޅުގައި، ތިމަރަފުށީ އެމްޑީޕީ މެމްބަރުންގެ ތެރޭގައި ވަނީ ހިޔަލުތަފާތުވުން ބޮޑުވެފައެވެ. މައްސަލަ ބޮޑުވެފައެވެ.\nއެމްޑީޕީގެ ރައީސް މުހައްމަދު ނަޝީދު ތިމަރަފުށްޓަށް ވަޑައިގަތުމުން، އަންވަރު ވަނީ އެކަން ހިނގައިދިޔަ ގޮތް ވިދާޅުވެ ދެއްވާފައެވެ. ޕޯޑިއަމްގައި ފޯރިއާ އެކު ވާހަކަ ދައްކަވަމުން ގޮސް، އެ ވާހަކަ ވިދާޅުވާން ފެއްޓެވި ހިސާބުން އަންވަރު ހުއްޓުނެވެ. ލޮނުން ކަރުނަ ހިލި، އެންމެ ފަހުން ވާހަކަ މެދުކަނޑާލިއެވެ.\n"މި ވީހާ ދުވަސް ވަންދެން މި ހަތް އަހަރު [އެމްޑީޕީއަށް ވެރިކަން ގެއްލުނު ފަހުން] މިތާނގައި ތިބި ކުދިން، ޕާޓީ އުފެދުނީސް ސުރެ ތިބި މީހުން ހަރުގެ ދޫކޮށްލާފައި ހިނގައްޖެ. ކޮން ވަޑާމެއް ޖެހިގެންތޯ ތި އުޅެނީ. ހުރިހާ މީހުން އާދޭ. މި ހަރުގޭގައި ތިބޭ. މިއީ ތިބޭފުޅުންގެ ތަން. މިތަނުގައި ތިބެންޖެހޭނީ...،" އަންވަރު ވިދާޅުވިއެވެ.\nފޯރިގަދަވި ޖަލްސާގައި ބައިވެރިވި ތިމަރަފުށީ ދާއިރާގެ އެމްޑީޕީގެ ސަޕޯޓަރުން-- ފޮޓޯ/ އެމްޑީޕީ\nއަންވަރަށް ހިތްވަރު ދީ، އެ ޖަލްސާގައި ދެން ވާހަކަފުޅު ދެއްކެވީ އެ ދާއިރާގެ ގޮނޑި ދިފާއު ކުރެއްވުމަށް ނުކުންނަވާ މުސްތަފާއެވެ. އެ އަށް ފަހު މުސްތަފާ ވަނީ އޭނާއާ ދެކޮޅަށް ނުކުންނަވާ ތިން ކެންޑިޑޭޓުންގެ ތެރެއިން އެންމެ ވާދަވެރި ކެންޑިޑޭޓް އަބްދުﷲ ރިޔާޒަށް ބަހުގެ ހަމަލާތަކެއް ރައްދު ކުރައްވާފައެވެ. ދެހާސްސާދަ ވަނަ އަަހަރު ބޭއްވި މަޖިލިސް އިންތިހާބުގައި އެމްޑީޕީގެ ޓިކެޓުގައި ވާދަ ކުރައްވައި، ގޮނޑި ކާމިޔާބުކޮށް، ޕީޕީއެމާ ގުޅިވަޑައިގަތުމަށް ފަހު، އަލުން އެމްޑީޕީއާ ވަޑައިގެންނެވި މުސްތަފާ ވަނީ އެ ދާއިރާގެ ރައްޔިތުންގެ ކިބައިން މައާފަށް ވެސް އެދިވަޑައިގެންފައެވެ.\n"އާދެ އަޅުގަނޑު އަންވަރު ދެއްކި ވާހަކަ އަޑު އަހައިފިން. އަޅުގަނޑަށް ވެސް ރޮވިއްޖެ. އަންވަރު ވަރަށް ސާފުކޮށް އެ ވިދާޅުވީ ވަކިވެގެން ދިޔަ އެންމެން އަންނާށޭ... އަނެއްކާވެސް އަޅުގަނޑުމެން މި އެދެނީ މައާފަށް. އަޅުގަނޑު ޕާޓީ ބަދަލު ކުރީ ނުބައި ނިޔަތެއްގައި ކަމަށް ތިބޭފުޅުންނަށް ގަބޫލު ކުރެވެންޏާ އަޅުގަނޑު އަބަދުވެސް. ތާއަބަދަށް މައާފަށް އެދެން،" މުސްތަފާ ވިދާޅުވިއެވެ.\nޕާޓީ ބަދަލު ކުރި މައްސަލާގައި މުސްތަފާ ތަކުރާރުކޮށް، މައާފަށް އެދިވަޑައިގެންނެވި ނަމަވެސް މައްސަލަ ހައްލެއް ނުވެއެވެ. އެމްޑީޕީ މެމްބަރުންގެ މެދުގައި އަދިވެސް ނުތަނަވަސްކަން އެބަ އޮތެވެ. އެކަމާ ގުޅިގެން ރައީސް ނަޝީދު ވެސް ވަނީ އެ ޖަލްސާގައި ވާހަކަފުޅު ދައްކަވާފައެވެ. އަދި ސަރުކާރު ކެންޑިޑޭޓޭ ބުނެ، އަބްދުﷲ ރިޔާޒު ދައްކަވަމުން ގެންދަވާ ވާހަކަތަކަށް ހޫނު ރައްދެއް ނަޝީދު ވަނީ ދެއްވާފައެވެ.\n"އަޅުގަނޑުގެ ކެންޑިޑޭޓަކީ ތިމަރަފުށީ މުސްތަފާ. އަޅުގަނޑު ވަރަށް ދެރަވޭ، އެހެން ކޮން މީހެއްތޯ މުސްތަފާބެއަށް ތާއިދު ކުރޭތޯ ބަލާތީ. އަޅުގަނޑު މި ދަންނަވަނީ އަޅުގަނޑުގެ ކެންޑިޑޭޓަކީ މުސްތަފާބޭ. ތިބޭފުޅުން އެހެން މީހަކު ކީއްވެގެންތޯ އޭ ހޯއްދަވަނީ މުސްތަފާބެއަށް ތާއިދު ކުރަން. އެކަމާއޭ އަޅުގަނޑު ހިތްހަމަނުޖެހިގެން އުޅެނީ،" ތިމަރަފުށީ ގިނަ އަދަދެއްގެ ބަޔަކު ބައިވެރިވި ޖަލްސާގައި ނަޝީދު ވިދާޅުވިއެވެ.\nރައީސް ނަޝީދު ތ. ތިމަރަފުށީގައި: އެމަނިކުފާނުގެ ކެންޑިޑޭޓަކީ މުސްތަފާ ކަމަށް ތަކުރާރުކޮށް ވިދާޅުވި-- ފޮޓޯ/ އެމްޑީޕީ\nމަޖިލީހުގެ އިންތިހާބުގައި އެމްޑީޕީން ވާދަކުރާ ދާއިރާއެއްގައި ޖެހިފައިވާ މައްސަލަ މީޑިއާގެ ކުރިމަތީގައި ތިލަވެ، ފާޅުވެގެންދިޔަ މިއީ ފުރަތަމަ ފަހަރެވެ. އަދި މައްސަލަ ހައްލު ކުރުމަށްޓަކާ ލައިވްކޮށް ދައްކަމުންދިޔަ ޖަލްސާއެއްގައި ނަޝީދު ވާހަކަފުޅު ދެއްކެވި މިއީ ފުރަތަމަ ފަހަރެވެ.\nމި ހުރިހާ ކަމެއް ހިނގައި މި ދަނީ ތިމަރަފުށީ ގޮނޑީގެ ވާދަވެރިކަމާ ހުރެއެވެ. އެ ގޮނޑީގެ ކުރިމަތިލުން ފޯރިގަދަކަމުން އެ ގޮނޑިއަށް "ރަން ގޮނޑި"އޭ ވެސް ކިޔައެވެ. މައްސަލަ ބޮޑުވެ، ކޯޅުންގަނޑެއްގެ ތެރެއަށް އެންމެ ފުރަތަމަ އެ ގޮނޑީގެ މައްސަލަ ދިޔައީ 2009 ވަނަ އަހަރު ޣައްސާން މައުމޫން އެ ގޮނޑިއަށް ވާދަ ކުރުމުންނެވެ. ނަމަވެސް މުސްތަފާ ގޮނޑި ކާމިޔާބު ކުރައްވާފައި ވަނިކޮށް، ސާބިތުދަރަނީގެ މައްސަލައަކާ ހުރެ، ދައުރުގެ މެދުން އޭނާއަށް ގޮނޑި ގެއްލުނެވެ. ބާކީ އޮތް މުއްދަތަށް އެ ގޮނޑި ފުރުމަށް 2012 ވަނަ އަހަރު ބޭއްވި ބައި އިލެކްޝަން ކާމިޔާބު ކުރެއްވީ ޕީޕީއެމްގެ ފަރާތުން ވާދަ ކުރެއްވި އަދި އިލެކްޝަންސް ކޮމިޝަންގެ މިހާރުގެ ރައީސް އަހުމަދު ޝަރީފެވެ. އޭނާ ދެ ވަނަ ދައުރަކަށް 2014 ވަނަ އަހަރު ވާދަ ކުރެއްވުމުން، ތިމަރަފުށްޓާއި ވޭމަންޑޫ ހިމެނޭ އެ ދާއިރާއިން ވޯޓުލީ 2000 ވުރެ ގިނަ މީހުންގެ ތެރެއިން 11 ވޯޓުގެ ތަފާތުން އިންތިހާބު ކާމިޔާބުކޮށް، އަނެއްކާ ވެސް ގޮނޑި ހޯއްދެވީ މުސްތަފާއެވެ. ގޮނޑި ދިފާއު ކުރެއްވުމަށް މިފަހަރު މުސްތަފާ ނުކުންނަވާ ދަނޑިވަޅުގައި އޭނާ ވާދަ ކުރައްވަން ޖެހިވަޑައިގެންފައި ވަނީ ވަރުގަދަ ބޭފުޅަކާއެވެ. ވާދަވެރިކަން ބޮޑު ބޭފުޅަކާއެވެ.\nއެއް ބަޔަކު ބުނަމުންދަނީ ޕާޓީ ބަދަލު ކުރުމުގެ ހިތި ނަތީޖާ މިފަހަރު ފެންނާނެ ކަމަށެވެ. އަނެއް ބަޔަކު ބުނަމުންދަނީ ބަޣާވާތަކުން ވެރިކަން ވައްޓާލި މީހަކަށް މައާފެއް ނެތް ކަަމަށެވެ. ހިތި ބައްޔަކުން ބަލި ކުރާނެ ކަމަށެވެ.\nފެންނަ މަންޒަރުތަކުން މިފަހަރު އެ "ރަން ގޮނޑި" ނަގާނީ ވަރުގަދަ ގަދަހިފުމަކަށް ފަހުއެވެ.\nއެންމެ ފަހުން އަޕްޑޭޓް ކުރީ: 20 ގަޑިއިރު ކުރި | ރިވިއު ކުރީ: ޙުސައިން ޙަސަން


Badhigein kurafi nahthaalaane faseyha goithakeh – Iru\nޝާޝާ· 8 އޮގަސްޓް 2020\nއެއްބައި މީހުންނަކީ ކުރަފި ދެކެ ބިރު ގަންނަ މީހުންނެވެ. ނަމަވެސް ޙަޤީޤަތުގައި ގިނަ މީހުން ކުރަފި ދެކެ ގަންނަނީ “ބިރެއް” ނޫނެވެ. ގޭތެރެއިން، އަދި ޙާއްސަކޮށް ބަދިގެއިން ކުރަފި ފެނުމަކީ ވަރަށް “ފަކުރު” ކަމެކެވެ. އެގޮތުން ކެއުން މަތިން ފޫހިވެ، މުޅި މޫޑު ހަރާބު ކޮށްލުމުގެ ބާރު ކުރަތްޕަށް ލިބިފައިވެއެވެ.\nކުރަތްޕެއް ފެނިއްޖެނަމަ އެންމެ ގިނަ ބައެއްގެ ހަތިޔާރަކީ ފިހިގަނޑެވެ. ނުވަތަ ކުރަފި މަރާ ސްޕްރޭ ވެސް ބޭނުންކުރެއެވެ. އެހެނަސް، އެއީ ވަގުތީ ކަމެކެވެ. އެއް ކުރަފި މަރައިލިޔަސް، އަނެއްކާ ބަދިގެތެރެއިން އެހެން ކުރަތްޕެއް ނުފެންނާނެ ކަމުގެ ޔަގީންކަމެއް ނޯވެއެވެ. އެހެންކަމުން މިފަހަރު މި ކިޔައިދެނީ، ކުރަފީގެ އުނދަގުލުން ބަދިގެ ސަލާމަތް ކުރުމަށް ކުރެވިދާނެ ފަސޭހަ ކަންތައްތަކެކެވެ.\n– ހޫނު ފެނާއި ވިނިގާ\nހޫނު ފެނާއި ވިނިގާ އެއްކޮށްލުމަށްފަހު ފޮތިގަނޑަކުން ނުވަތަ ބަދިގެ ސާފުކުރަން ގެންގުޅޭ ކަހަލަ ޓިޝޫ އިން އުނދުން ކައިރިއާއި މޭޒުމަތި ފަދަ ތަންތަން ސާފުކުރާށެވެ. ހަމައެހެންމެ، ސިންކު ތެރެއާއި ފެންދާ ގޮތަށް ހުންނަ ކޮންމެ ތަނަކަށް މި ސޮލިއުޝަން އެޅުމުން އެތަންތަނުން ކުރަފި އާލާވުން ހުއްޓޭނެއެވެ.\n– ހޫނުފެން، ލުނބޯ އަދި ބޭކިންގ ސޯޑާ\nއެއް ލީޓަރު ހޫނުފެނުގެ ތެރެއަށް ދެ މޭޒުމަތީ ސަމުސާ ބޭކިންގ ސޯޑާ އާއި އެއް ލުނބޯގެ ހުތް އަޅާށެވެ. ތިނެތި އެއްކޮށްލުމަށްފަހު، މި ސޮލިއުޝަން ވެސް ފެންދާ ތަންތަނަށް އެޅުމުން ކުރަފި އާލާވުން ހުއްޓޭނެއެވެ.\n– އެސެންޝަލް އޮއިލްސް\nއެސެންޝަލް އޮއިލްގެ ތެރެއިން ޕެޕާމިންޓް އޮއިލް އާއި ލެވެންޑާ އޮއިލް އަކީ ކުރަފި ފަދަ ސޫފިތައް ނެތިކޮށްލުމުގެ ބާރު ލިބިފައިވާ ދެ ތެލެވެ. އެހެންކަމުން، ކޮންމެ ރެޔަކު ބަދިގެތެރެއަށް އެސެންޝަލް އޮއިލް ސްޕްރޭ ކޮށްލާފައި ނިދަން ދާށެވެ. ޙާއްސަކޮށް ބަދިގެ ކަބަޑުތަކަށް ސްޕްރޭ ކުރަން ހަނދާން ކުރައްޗެވެ.\nކިއުކަމްބާ އަކީ ކާލަން މީރު، ފައިދާހުރި ތަރުކާރިއެކެވެ. ނަމަވެސް މި ތަރުކާރީގެ ވަހަކީ ކުރަފި މާ ގަޔާވާ ވަހެއް ނޫނެވެ. އެހެންކަމުން، ކުރަފީގެ އުނދަގުލުން ސަލާމަތްވުމަށް ކިއުކަމްބާގެ ފޮތި ބަދިގޭގެ އެކި ތަންތާނގައި ބަހައްޓާށެވެ.\n37711 2


SunOnline: #VAAHAKA: Qurubaan kureemey hiyy magey loabin - ep 13\nޤުރުބާން ކުރީމޭ ހިތް މަގޭ ލޯބިން (13)\nމަރިޔަމް ހިމްނާ (ހިމީ) 26 Jun 2019, 09:54\nވިސާމްގެ އެދުމަށް ވިސާމްގެ ފަހަތުން ހިނގައިގަތް އިރު ދެންވާނެ ގޮތް ލަފާކޮށްލާކަށްވެސް އަހަރެންނަކަށް ނޭނގުނެވެ.\nވިސާމް އަހަރެން ގޮވައިގެން ވަނީ އުސްއިމާރާތަކަށެވެ. ލިފްޓަށް އަރާ އޭނާ ފިތާލީ އެ އިމާރާތުގެ އެންމެ މަތީ ފަންގިފިލާ، އެގާރަވަނަ ބަޔަށެވެ. އަހަރެންސުވާލުކުރުމުން ވިސާމް ބުނީ މަޑުކުރުމަށެވެ. ކުޑަ އިރުކޮޅަކުން ހުރިހާ ހަޤީގަތެއް އެނގޭނެކަމުގައެވެ. އަހަރެންނަށް ވިސާމްއަށް އަބަދުވެސް އިތުބާރުކުރެވެއެވެ. އެހިސާބަށް ވިސާމްއާއެކު އައި ސަބަބަކީވެސް އެއީއެވެ.\nލިފްޓު ހުއްޓުމާއެކު ވިސާމް އަހަރެންނަށް ބަލާލާފައި ފޭބިއެވެ. ކުރިމަތީގައި ހުރި ދޮރު ހުރީ ތަޅުލާފައެވެ. ވިސާމް ކޯޑު ޖަހާ ދޮރު ހުޅުވާލިއެވެ. އަދި އަހަރެންނަށް ވަނުމަށް އިޝާރާތް ކޮށްލިއެވެ. އަހަރެން ވިސާމްއަށް ބަލާލުމަށްފަހު އެތެރެއަށް ވަނީމެވެ. އަހަރެން ހަމަވަނުމާއެކު ވިސާމް އެތެރޭން ތަޅުލިއެވެ. އެއަށްފަހު އޭނާ އަހަރެންގާތު އަންނަން ބުނަމުން ހިނގައިގަތީ ކޮޓަރިއާ ދިމާލަށެވެ. އަހަރެން ވެސް ވިސާމްގެ ފަހަތުން ދިޔައީމެވެ. ނުތަނަވަސްވެ ހިތް އަވަސްވެފައިވާ ހާލުގައެވެ.\nވިސާމް އެތެރެއަށް ވަނެވެ. އަހަރެންވެސް ވަނީމެވެ. ވިސާމްގެ ނަޒަރު ހުއްޓިފައި ހުރި ދިމާލަށް އަހަރެންނަށް ބަލާލެވުނެވެ. އެއާއެކު އަހަރެންނަށް ހައިރާންކަމާއެކު ދެލޯ ބޮޑުކޮށްލަމުން ވިސާމްއަށް ބަލާލެވުނެވެ. ކުރިމަތިން ފެންނަމުންދިޔަ މަންޒަރު ޤަބޫލެއް ނުކުރެވުނެވެ. ދެތިން ފަހަރު އެއްފިޔަ ޖަހާލުމުންވެސް މަންޒަރު ބަދަލެއް ނުވިއެވެ. ނިޔާވެފައިވާ ކަމަށް ބުނާ ވިސާމްގެ އަނބިމީހާ އެގޮތަށް އޮތުމުން އަހަރެންނަށް ބުނާނެ އެއްޗެއް ނޭނގުނެވެ. ހަމައެއާއެކު މި ހުރިހާ ދުވަހު ވިސާމް އަހަރެން ބެހެއްޓީ ކަނު އަނދިރީގައިކަން އެނގުމުން ހިތަށް ހިސާބެއްގެ އުނދަގުލެއް ވިއެވެ. ވިސާމްގެ އަދި ކިތައް ސިއްރު މި ގޮތަށް އޮންނާނޭ ބާއޭ ހިތަށް އެރިއެވެ. އަހަރެންނަށް އޮޅުވާލާފައި ކިތައް ހަޤީގަތް އޮންނާނޭ ހެއްޔެވެ؟\n"ވިސާމް އަހަރެންނަށް ދޮރު ހެދީދޯ؟" ވިސާމްގެ އަންހެނުން ދުނިޔޭގައި އޮއްވާ އަހަރެންގާތު އޭނާގެ ހަޔާތަށް އައުމަށް އެދުން ހަޖަމުކުރެވޭގޮތް ނުވުމާއެކު އަހަރެންނަށް ބާރަށް ވާހަކަ ދެކެވުނެވެ. އެއްވެސް ފިރިހެނަކަށް އިތުބާރު ކުރަން ނުވަނީ ހެއްޔެވެ؟ ހަޤީގަތަކީ ކޮބައިހެއްޔެވެ؟\nއަހަރެން ދެފަރާތަށް ބޯ ހޫރާލަމުން ދެ ފިޔަވަޅު ފަހަތަށް އަޅާލީމެވެ. ވިސާމް އަހަރެންނަށް ބަލަން ހުއްޓެވެ. އަހަރެން ކޮޓަރިން ނުކުތުމާއެކު ވިސާމްވެސް ނުކުތެވެ.\n"އަދި ކިތައް ދޮގު އަހަންނަށް ހަދާފައި ވިސާމް ހުންނާނެތަ؟" އަހަރެން ސުވާލުކޮށްލުމާއެކު ވިސާމް ބުނީ އޭނާ ގެ މަޖުބޫރީ ހާލަތުގެ ސަބަބުން އެކަން ސިއްރުކުރަން ޖެހުނީކަމުގައެވެ.\n"މަޖުބޫރީ ހާލަތޭ؟؟؟" އަހަރެންނަށް އަނެއްފަރާތަށް މޫނު އަނބުރާލެވުނެވެ.\n"ޒާރާއަށް ނޭނގުނަސް އަހަންނަށް މަޖުބޫރުވީ. އެހެންނޫންނަމަ އަހަރެން ރިޝްފާގެ ސަލާމަތަށް އެއްގައުމުން އަނެއްޤައުމުން ނުދުވާނެ. އެހެންނޫންނަމަ އަހަރެންނާ އަހަރެންގެ ދަރިފުޅު އަދި ރިޝްފާ މިއަދު އުޅޭނީ ވަރަށް އުފަލުން. އަމިއްލަ އެދުމުން ފޯވެފަ، ދުނިޔޭގެ ލޯ މައްޗަށް ފެންނަން ޖެހޭ ހަޤީގަތެއް ފޮރުވަން ވެގެން ބައެއް ކުޅޭ ކުޅިވަރުގެ ޝިކާރައަކަށް ރިޝްފާ ވާން ޖެހުނީ ކީއްވެ؟ ފަސޭހަކަމެއްނޫން މިއީ. އެއްގޮތަކަށްވެސް ފަސޭހަ ކަމެއްނޫން. އަމިއްލަ ދަރިފުޅު މަންމަގެ ލޯބިން މަހްރޫމްވެއްޖެ. އެހެންމީހެއް މަންމަ ކަމުގައި އާލް ބަލަން ފަށައިފި. ފަހަރެއްގައިވެސް އަހަރެން ބޭނުންވި ގޮތެއް ނޫނޭ މިއީ ޒާރާ... މަޖުބޫރީ ހާލަތު ތަންނުދިނުމުން އަހަރެންނަށް އުޅެން ޖެހިފައިވާ ހާލު މީ." ވިސާމް ހީވީ އޭނާގެ ހިތުގެ އުދާސްތައް އަހަރެން ކުރިމަތީގައި ބަންޑުން ކޮށްލިހެންނެވެ.\nވިސާމްއައިސް އިށީނީ ސޯފާގައެވެ. އަހަރެން ބޭނުންވަނީ ސަބަބު އޮޅުން ފިލުވާށެވެ.\n"އެ އާއިލާތެރޭގައި އަލްމަޢިއްޔާ ކުރި ވިޔާނުދާ އަމަލެއް ރިޝްފާއަށް ފެނުނީ!."\n"ކޮންކަމެއް؟" އަވަސް އަވަހަށް އަހަރެން އަހާލީމެވެ.\n"އަލްމަޢިއްޔާ އެގޭގަ ގެންގުޅުނު ނޯކަރު ކުއްޖަކު މަރާލިކަމަށްވަނީ އަމަންގެ ބައްޕައާއި ދެ އަތްބަށް އިންނަން އުޅުމުން. އޭނަ ވަރަށް ލޯބިވާނެ އެ ދެ ފިރިހެންދަރިންދެކެ. އޭނަ ދެކޭގޮތުގަ އެ ކައިވެނި ކުރެވިއްޖެނަމަ އެއީ އެ އާއިލާއަށް ހުރި ބޮޑު ހުތުރެއް. އެހެންކަމުން އެކަން ހުއްޓުވަން އޭނަ އަތުކުރި އޮޅާލީ..... ފަރުދާގެ ފުރަގަހުގައި ހިނގަމުން ދިޔަ އެއްވެސް ކަމެއް އިތުރު މީހަކަށް ނޭނގޭ. ހަމަ އެކަނި އަލްމަޢިއްޔާ އަށް އެކަނި އެނގުނީ އަމަންގެ ބައްޕަ އެފަދަ ކަމެއް ކުރަމުން ދާކަމަށް. އެންމެ ފަހުން އަލްމަޢިއްޔާ ދިމާކުރީ މި ބުނާ ނޯކަރު ކުއްޖައާ..... އެކުއްޖާ ހުރީ ފަހަތަށް ޖެހޭ ގޮތަކަށް ނޫން... ވީ ގޮތަކީ އަސްލު މި ކުއްޖާވެސް އުޅުނީ ފައިސާއާއި މުދަލައިގެން.... އަލްމަޢިއްޔާ އެ ނޯކަރު ކުއްޖާއާ ޒުވާބުކުރީ ދަންވަރު ޓެރެސްމަތީގައި... އެ ކުއްޖާ ވައްޓާލީވެސް އަލްމަޢިއްޔާ! އިއްތިފާގުން އެރޭ ޓެރެސްމައްޗަށް ރިޝްފާއަށް އެރުނީ. އެތަން ފެނުނީ ރިޝްފާއަށް! އޭރު އަހަރެމެންގެ ގުޅުން އެނގި އަލްމަޢިއްޔާ އޮތީ އެކަމާ ނުރުހި ރިޝްފާގެ ކައިވެންޏަށް މީހަކުވެސް ހޯދާ ނިންމާފަ. އެކަމާ ރިޝްފާ ދެކޮޅު ހެދުމުންނާ، އަލްމަޢިއްޔާ ރިޝްފާ އާ ދެކޮޅު ވެފަ ހުރި ދަނޑިވަޅެއްގަ އެފަދަކަމެއް ފަޅާ އެރުމުން އޭނާ ރިޝްފާގެ އަނގަ ބަންދުކުރުމަށް ނިންމީ. އަލްމަޢިއްޔާ ހަތިޔާރަކަށް ބޭނުންކުރީ އަހަރެން. އަހަރެންނަށް ގެއްލުން ދޭނެކަމަށްބުނުމުން ރިޝްފާ މަޑުން ހުރީ..... އޭގެފަހުން އަލްމަޢިއްޔާއާއި ރިޝްފާއާއި ދެމެދު ހިނގި ދެބަސްވުމެއްގެ ސަބަބުން ރިޝްފާ ގޭން ނެރިލީ އަލްމަޢިއްޔާ. ރިޝްފާ އަހަރެންނާ ކައިވެނި ކޮށްގެން އުޅެނިކޮށް އެކްސިޑެންޓް ކުރުވާ ރިޝްފާ މަރާލަން މަސައްކަތް ކުރީ އަލްމަޢިއްޔާ. ރިޝްފާ މަރުނުވެ ކޯމާއަކަށް ދިޔުމުން އެކަމާ އެންމެ އުފާ ފާޅު ކުރީވެސް އަލްމަޢިއްޔާ. އޭނަ އަހަރެންގެ އަނގަ ބަންދުކުރިވީ ރިޝްފާއަށް ގެއްލުން ދޭނެކަމަށް ބުނެ. ރިޝްފާ ސަލާމަތް ކުރަން ބޭނުމިއްޔާ ހުރިހާ ކަމެއް ސިއްރުކުރަން އިންޒާރުދިން. ދެން އޭނަ ކަންތައް ކުރީ އަހަރެން ހީވެސް ނުކުރާ ގޮތަކަށް. ރިޝްފާ މަރުވިކަމަށް އާއިލާގެ ތެރޭގައި އަޑު ފެތުރީ. އެންމެންގެ ހިތުގައި އަހަރެންނާ މެދު ނަފްރަތު އުފައްދާ ރިޝްފާ ގެ މަރުގެ ޒިންމާ އަހަރެންގެ ބޮލުގައި އަޅުވަން މަސައްކަތް ކުރި. އަހަރެން ރިޝްފާ ގޮވައިގެން ރާއްޖޭން ބޭރަށް ދިރިއުޅުން ބަދަލުކުރީ. އެވަރުންވެސް އަލްމަޢިއްޔާގެ ރާޑަރުން ބޭރަށް އެރޭ ގޮތެއް ނުވި..... އެދުވަސްކޮޅު އަހަރެން ދިޔައީ ރާއްޖޭގައި ޑޮކްޓަރުކަން ކިޔަވަމުން. ރިޝްފާ ގޮވައިގެން ބޭރަށް ބަދަލުވީ ލޯނެއް ނަގައިގެން... އެންމެ ފުރަތަމަ އަހަރެން ދިޔަ ގައުމުންވެސް ރިޝްފާގެ ފުރާނަ ދުއްވާލަން ބަޔަކު މަސައްކަތް ކުރި. ފަހުން އެނގުނު އެއީވެސް އެ ނުލަފާ އަންހެނާގެ ކަމެއްކަން... އެހެންކަމުން އަނެއްކާވެސް އަހަރެން އެހެން ގައުމަކަށް ބަދަލުވިން. އަލްމަޢިއްޔާ ހީކުރީ އަހަރެން ދެން ދުވަހަކުވެސް ރާއްޖެ ނާންނާނެކަމަށް. އަހަރެން އެހެން ބުނެފަ އޮތީމަ. އެކަމަކު ކިޔަވާ ނިންމާފަ އަހަރެން ވެސް ރާއްޖެ ބަދަލުވާން ނިންމީ. އެނގޭނަމަ މިހާރުވެސް އަލްމަޢިއްޔާގެ އުނދަގޫ އަހަންނަށް ފޯރާނެކަން ޔަގީން. ރިޝްފާ އެކްސިޑެންޓް ކޮށްލިއިރު ރިޝްފާ އިނީ އަހަރެންގެ ދަރިއަކަށް ބަލިވެ. އެންމެއަށް މަހުގައި ދަރިފުޅު ނަގަން ޖެހުނީ. ރިޝްފާ ކޯމާއަކަށް ދާން ޖެހުނު ސަބަބަކީ އެ އެކްސިޑެންޓް... އަހަރެން ރިޝްފާ ސަލާމަތް ކުރުމަށް ދުނިޔޭގެ ލޯމައްޗަށް ރިޝްފާ ފޮރުވާ ސަބަބަކީ އަލްމަޢިއްޔާ ރިޝްފާއަށް ދީފާނެ ހަމަލާއަކުން ސަލާމަތް ކުރުން. އަމަންއަށްވެސް ނޭނގޭނެ އަދި ރިޝްފާ މަރުނުވާކަމެއް. އެއްވެސް މީހަކަށް ނޭނގޭނެ. އަލްމަޢިއްޔާ ފިޔަވާ. " ފުރަތަމަ ފަހަރަށް އޭނާގެ ހަޔާތުގެ ސިއްރުތައް ވިސާމް އަހަންނާ ހިއްސާކުރިއެވެ. އެއާއެކު އަހަރެންގެ ބަސްހުއްޓުނެވެ.\n"ދެން ކީއްވެ އަހަރެން ގާތު އެހެން އެހީ؟" އަހަރެން ސުވާލުކޮށްލީމެވެ.\n"ކީކޭ؟ އެވާހަކަ ދޯ!. ރިޝްފާ ބޭނުންވީ އަހަރެން އާލްގެ ހައްގުގަ ނަމަވެސް އެހެންމީހަކާ ކައިވެނި ކުރަން.އެކްސިޑެންޓަށް ފަހު ހޮސްޕިޓަލަށް ގެނެވުނު އިރު އޭނާއަށް އަހަރެންގެ އަތުގައި ހިފައިގެން އިނދެ އެހެން ބުނެވުނީ ކިރިޔާ..... ރިޝްފާގެ ހަބަރު ހުސްވީ.... ޒާރާ އާއި އާލް ދޯޅަ ކަމުން އާލް އެންމެ ރަނގަޅަށް ބެލޭނީ ޒާރާއަށް ކަން ޔަގީން ކުރެވުނީމަ އަހަރެން އެހެން ބުނީ. ތިން އަހަރު ވަންދެންވެސް މަޑުކޮށްގެން ހުރީ އަމިއްލަ ހިތަށް ރިޝްފާއަށް ބޭވަފާތެރި ވެވެނީކަމަށް ވިސްނައިދީގެން. އެކަމަކު އެންމެ ފަހުން ނިންމީ އާލް މަންމައެއްގެ ލޯބިން މަހްރޫމް ނުކުރުމަށް. އެހެންވެ ޒާރާ ގާތު އެހީ. އަހަންނަށް އެކަމަށް މާފުކޮށްދީ!" ވިސާމް އަހަރެންގެ ސުވާލަށް ޖަވާބުދިނެވެ.\n"އަމަން ގަބޫލެއް ނުކުރާނެތަ ތި ވާހަކަތަކެއް؟" އަހަރެން ސުވާލުކޮށްލީމެވެ.\n"ނޭނގެ. މީން އެއްވެސް ވާހަކައެއް އެއްވެސް މީހަކަށް ކިޔައިދޭކަށް ބޭނުމެއްނޫން. އަދިވެސް އަމަން ޒާރާދެކެ ލޯބިވާހެން އަހަންނަށް ހީވޭ. އެކަމަކު އޭނަ މާމަގެ ބަސް ނާހާ ޒާރާ ގާތަށް ނުވެސް އަންނާނެ. އެ އާއިލާތެރޭގައި ހުރި އުސޫލުތަކުގެ ސަބަބުން އެއްވެސް މީހަކަށް އަމިއްލަ މިނިވަންކަމެއް ނޯވޭ. ހާއްސަކޮށް އަލްމަޢިއްޔާ ގެ ސަބަބުން. އޭނާ އަކީ ވަރަށް ޝާހީކޮށް އުޅެން ބޭނުންވާ މީހެއް. މަޖްހޫދު އާއި އަލްމަޢިއްޔާ އާ ވެގެން ދަރިންގެ ކަންތައްތަކުގައިވެސް ގޮތް ނިންމާނީ. ރިޝްފާ ދެކޮޅު ހަދާފައި އައި ނަމަވެސް އަމަންއަކަށް ނުކެރޭނެ އެހެންކަންތައް ކުރާކަށް. އަމަންގެ އެ ހިތްވަރެއް ނުހުންނާނެ. އެގޭގައި ކިރިޔާ އަލްމަޢިއްޔާ އާ ދިމާލަށް އެއްޗެއް ބުންޏަސް ބުނަންކެރޭ ހުންނާނީ އެންމެ މީހެއް. އެއީ ޖުނާން. އޭނަ ބައެއް ކަންތައް ތަކުގަ އެހެން ދެކޮޅަށް އެއްޗެއް ބުނެފާނެ. އެކަމަކު އަމަން އަކީ އެއާ އިދިކޮޅު. " ވިސާމް އިތުރު ވާހަކަތަށްވެސް އަހަރެންނަށް ކިޔައިދިނެވެ. އެރޭ ރިޝްފާ ގާތު ތިބެލާފައި އަހަރެމެން ދެމީހުން ގެއަށް ދިޔައީމެވެ.\nއަލްމަޢިއްޔާއަށް އަހަރެންގެ ހިތުގައި ނަފްރަތު އުފެދެމުން ދިޔައެވެ. އަމަންގެ ފިނޑިކަމާ ހެދި ހައިރާންވެސް ވިއެވެ. ހަޔާތުގައި އަމިއްލައަށް ނިންމަން ޖެހޭ ނިންމުންތައް ނިންމުމުގެ ގާބިލްކަން އަމަންގެ ގައިގައި ނެތީބާއޭ ވެސް ހިތަށް އެރިއެވެ.\nއޭގެ ފަހުން އަހަރެންނަށް އަމަން ނުފެނި މަހެއްހާދުވަސް ފާއިތުވެއްޖެއެވެ. އަމަންގެ ހަނދާންތައް ސިކުނޑިން ފަނޑުވާ ގޮތް ނުވިނަމަވެސް އަމަން ގެއަށް ނާންނާތީ ހަމަޖެހުމެއް ލިބިފައިވިއެވެ. އަހަރެން ކައްކާ ނިންމާލާފައި އާލްއަށް ބޭސްދީފައި ނިންދެވީ ކުޑަކޮށް ހުންވައްތަރު ވެފައި ހުރުމުންނެވެ. އެހެންކަމުން އަހަރެން އާލް ސުކޫލަކަށްވެސް ނުގެންދަމެވެ.\nއަމަންގެއަށް އައީ އަނެއްކާވެސް އެދުވަހުއެވެ. އެހެންނަމަވެސް މިއަދު އަމަން އައީ ވިސާމްއާއެކުގައި ކަމަށްވުމާއެކު ހައިރާންވެސް ވިއެވެ. އަމަންގެ މޫނުމަތިން ހިތާމައިގެ އަސަރު ފެނުނުއިރު އެ ދެލޯ ހިސާބަކަށް ރަތްވެފައި ހުރީތީ އަހަރެން ދުށީމެވެ. ސުވާލުކުރަން ކިތަންމެ ބޭނުންވިނަމަވެސް އެފަދަ ހިތްވަރެއް އަހަރެންނަކަށް ނުލިބުނެވެ. އަމަންގެ ނަޒަރު އަހަރެންނަށް ހުއްޓުމާއެކު ދެފައިން ވާގި ދޫވިހެން ހީވެ މަޑު ތުރު ތުރު އެޅުމެއް މުޅި ހަށިގަނޑުގައި އުފެދިގެން ދިޔައެވެ. އަމަން މަޑު މަޑުން އަހަރެންނާ ގާތަށް ފިޔަވަޅު އަޅަމުން ދިޔައެވެ. ވިސާމް ފުންނޭވާއެއް ލަމުން ދުރު ބަލާލިތަން ފެނުނެވެ. އަމަން އައިސް އަހަރެންނާ ދާދި ގާތަށް ހުއްޓުނެވެ. އަހަރެން އިސްޖަހާލީމެވެ. ހަދާނެ ގޮތެއް ކުރާނެކަމެއް ނޭނގުނެވެ. އަމަން އަހަރެންނަށް ބަލަން ހުރިކަން އެނގުނެވެ.\n"ޒާރާ. އަހަރެންނާ ކައިވެނި ކޮށްފާނަންތަ؟" އަމަންގެ ސުވާލެއް އަހަރެންނަށް އަމާޒުވާން ނެގީ މަދު ސިކުންތުކޮޅެކެވެ. އެ ސުވާލުގެ އަޑު އަހާފައި އަހަރެންނަށް ދެލޯ ބޮޑުކޮށްލެވުނުއިރު ހަށިގަނޑުގެ ގުނަވަންތަކުގެ މަސައްކަތް ކުޑަ ވަގުތު ކޮޅަކަށް ހުއްޓުނީ އިވުނު އަޑު ޤަބޫލުކުރަން ދަތިވެފައިވާ ފަދައަކުންނެވެ.\n"ކީކޭ؟" އަހަރެންނަށް އަހާލެވުނެވެ. އެއާއެކު އަމަން އަނެއްކާވެސް އެސުވާލު ތަކުރާރުކޮށްލިއެވެ.\n"އަމަން ކީކޭތަ ތި ކިޔަނީ؟ އަމަންގެ އެބަހުއްޓޭ ހަޔާތުގެ ބައިވެރިއެއް" އަހަރެން ބުނެލީމެވެ. އަދި ފަހަތަށް ފިޔަވަޅެއް އަޅައިލީމެވެ. އެއާއެކު އަމަން އަނެއްކާވެސް ކުރިއަށް ފިޔަވަޅެއް އަޅާލިއެވެ.\n"އަހަރެންނަށް ހަތަރު އަނބިންވެސް ހުއްދައޭ ޒާރާ." އަމަން މަޑުމަޑުން ބުނެލިއެވެ. އަހަރެން އެއްޗެކޭ ނުބުނަމެވެ.\n"އަހަރެން އަނޫޝާ ވަރިކޮށްފިން. އަދިވެސް އަހަރެންނާ ނީންނާނަންތަ؟" އަމަން ބުނެލި ޖުމްލައިން އަހަރެންނަށް އަމަންއަށް ބަލާލެވުނީ ސިހިފައެވެ.\n"އަހަރެން ނޫޅެން. ކައިވެނި ކޮށްފަ މާދަން ނޫންކަމެއް ނޭނގެ އަމަން އަހަރެން ދޫކޮށްލާނީ. އަލްމަޢިއްޔާގެ އެދުމަށް" އަހަރެން ދޫދޭކަށް ބޭނުމެއްނުވިއިވެ.\nއަމަންގެ މޫނުމަތިން ފެނުނީ ހިތްދަތި އަސަރެކެވެ. އަހަރެންގެ ދެލޮލުން ނަޒަރު ވަކިކޮށްލަމުން ދުރުބަލާލިއިރު އޭނާގެ ދެލޮލުގެ ތެރެއަށް ކަރުނަތައް ޖަމާވަމުން ދިޔަތަން އަހަރެން ދުށީމެވެ. އަމަން އެހެން ހުންނަން ފެށުމުން އަހަރެންވެސް ކަންބޮޑުވިއެވެ.\n"ޒާރާ ވިޔަސް އެހެންމީހަކު ނަމަވެސް ބުނާނީ ހަމަ ތިހެން ދޯ. އަހަރެންގެ ފިނޑިކަމުންނެއްނު މިހުރިހާކަމެއް މިވީ" އަމަން އޭނާގެ ކުށް ގަބޫލުކޮށް އިސްޖަހާލިއެވެ. އަމަންގެ ލޯތްބަށްޓަކާ އަހަރެން ހުރީ ފެން ބޮވައިގަނެފައި ނަމަވެސް އެހާ ފަސޭހައިން އާބަސް ބުނާކަށްވެސް ބޭނުމެއް ނުވިއެވެ.\n"އަހަރެންނަށް ކޮން ޔަގީންކަމެއް އޮތީ އަމަން އަހަރެން ދޫނުކޮށްލާނެކަމުގެ. އަމަން އަނޫޝާވެސް ވަރި ކުރީ. އަހަރެންނާ އެކު ވެސް ނޭނގެއެއްނު ކިހާ ދުވަހަކު ކަމެއް އަމަންއަށް އުޅެވޭނީ" އަހަރެން އުޒުރަކަށްފަހު އުޒުރެއް އަމަންއަށް ދެއްކީމެވެ.\n"ސަބަބު ތައް ކިޔައިދޭންވީތަ؟ ކިޔައިދޭން ފަށައިފިއްޔާ ހުސްނުވާހާ ސަބަބު އެބަހުރި. އަހަރެންނަށް ޔަގީންކަން އެބައޮތް އަނޫޝާ ގޮތަށް ޒާރާ އެހެން ފިރިހެނުންފަހަތުން ނުދުވާނެކަމަށް. ޔަގީންކަން އެބައޮތް މީހެއްގެ އަންބެއްގެ މަގާމުގައި އިނދެ އެހެން ފިރިހެނެއްގެ ދަރިއަކަށް ބަލިވެ ނީންނާނެކަމަށް. ޔަގީންކަން އޮބައޮތް އަހަރެން ފަޟީހަތްވާނެ ފަދަ ގޮތަކަށް މީސް މީހުން ގާތުގައި ވާހަކަ ނުދައްކާނެކަމަށް. އަދި ވެސް ކިޔައިދޭންވީތަ؟ ޒާރާ އަކީ އަހަރެންގެ ހަޔާތަށް އަންނަން އެންމެ އެކަށޭނެ ކުއްޖާކަމަށް އަހަރެންނަށް އަމިއްލައަށް ގަބޫލުކުރެވޭތީ. މާމަގެ ކުށް މާމަ ގަބޫލުކުރަންޖެހޭ ވަގުތު ޖެއްހިއްޖެ ކަމަށް އަހަންނަށް ފެނުނީމަ. މާމަގެ ނުފޫޒު ބޭނުންކޮށްގެން ނިންމާ ހުރިހާ ނިންމުމަކީ އަހަރެމެން އެންމެނަށް ފައިދާވާ ގޮތަކަށް ނިންމާ ނިންމުން ތަކަކަށް ނުވީމަ. " އަމަންގެ ޖަވާބުން އަހަރެންނަށް އަމަންއަށް ބަލާލެވުނީ ދެލޯ ބޮޑުކޮށްލަމުންނެވެ. އިތުރަށް ބޯ ޖަހާލަމުން އަމަން ވިސާމްއަށްވެސް ބަލާލިއެވެ. އަހަރެންނަށް ޔަގީންކަން ދިނުމުގެ ގޮތުންނެވެ.\nއަހަރެންނަށްވެސް ވިސާމްއަށް ބަލާލެވުނެވެ. އަމަންއަށް ހުރިހާ ހަގީގަތެއް އެނގުނީބާއޭ ހިތަށް އަރަމުން ދިޔައެވެ. ޔަގީންވީ ވިސާމް ބޯ ޖަހާލީމައެވެ.\nއަހަރެންނަށް ރިޝްފާގެ ނަން ނުކިޔުމާއެކު އަތުން އިޝާރާތް ކޮށްލެވުނެވެ.\n"ރިޝްފާގެ ކަންތައްވެސް އަމަންއަށް މިހާރު އެނގޭނެ. އަމަން މިހާރު އެއީ އަހަރެމެންގެ މީހެއް. ރިޝްފާއަށް އިންސާފު ހޯދައިދޭން އަމަން މަސައްކަތް ކުރާނެ. " ވިސާމް ޔަގީންކަން ދިނެވެ.\nފުންނޭވާއެއް ހަށިގަނޑުގެ ތެރެއަށް ދަމާލުމުން ނަފްސަށް ހަމަޖެހުން ލިބިގެން ދިޔައެވެ. އެރޭ އަމަން އަހަރެންނާއެކު އެކަނި ވަގުތު ކޮޅެއް ހޭދަކޮށްލަން ބޭނުންވުމުން ވިސާމް ކޮޓަރިއަށް ވަނެވެ.\nވިސާމް ދިޔުމާއެކު އަމަން އަނެއްކާވެސް ފެށީ ކައިވެނީގެ ވާހަކައެވެ.\n"ދޮންތަ ގެއިން ނެރިލުމަށްފަހު އަހަރެމެން އެންމެނަށްވެސް އަންގާފަ އޮތީ އެއީ އަހަރެމެންގެ އާއިލާގެ މީހެއް ނޫންކަމުގައި، އެހެންކަމުން އެކަކުވެސް ދޮންތަގެ ވާހަކައެއް ނުދައްކާނެ. އަދި އަމްދުން ދޮންތަ ދުނިޔެ ދޫކުރިކަން އެނގުނުފަހުން.....އޭރު އެ ވާހަކަ މާމަ އަށް އެނގުނީ ކިހިނެތްކަން އަހަން މުހިންމެއްނުވި..... އެހެންވެ މާމަ ބުނާ އެއްޗެއް ގަބޫލުކޮށްގެން އެންމެން ތިބީ..... އާއިލާއަށް އުފަންނުވާ މީހަކަށް ދޮންތަ ހަދާފައި އަލްމަޢިއްޔާ ވަނީ. މާމަ އޭ ކިޔަންވެސް ލަދުގަނޭ. ހިތަށް ނާރާ އޭނައަށް އެ މުއްސަނދިކަން ލިބުނީ ކާފަގެ ފަރާތުންނޭ. މާމައާއި ކާފަގެ އެއްގޮތް ސިފަތަކެއް ހުއްޓަސް ކާފައެއް އެހާ ދަށު ދަރަޖައަކަށް ނުވެއްޓޭނެ. އެވަރުގެ ޔަގީންކަން އަހަރެންނަށް އޮބައޮތް. މައްސަލައަކީ އަހަރެންގެ އަތުގައި އެއްވެސް ހެއްކެއް ނެތީތީ. އެހެންނޫނީ މިރޭ ވެސް އަލްމަޢިއްޔާ ދާން ޖެހޭނީ ޖަލުގެ ތޭރިތަކުގެ ދަށަށް. އެހާ ގޮތެއް ނެތް އަންހެނެއް އަހަރެން ހަޔާތުގަވެސް ނުދެކެން. މިހުރިހާ ދުވަހު އޭނާއަށް ޓަކައި އަހަރެންގެ ހިތުގައި ވި އިޙްތިރާމާއި ގަދަރުވެރިކަން އެކީ ފުނޑު ފުނޑު ވެއްޖެ. އަހަރެން ބަދަލު ހިފާނަން. އެއީ ދުނިޔޭގެ އާދަކާދައަށް ގޮސް ގެއްލި ހުސްވެފައި ހުރި މީހެއް. ދަހިވެތިކަމުގައި އޭނަ އެވަނީ ހެވާ ނުބައި ވަކި ނުކުރެވޭހާ ހިސާބަށް ގޮސް. މީހެއްގެ ފުރާނަ ނަގައިލަން ޖެހިލުން ނުވި މީހަކު ނުކުރާނީ ކޮންފަދަ ކަމެއް. އަހަރެންނަށް އަނޫޝާ ގެ އުޅުން ފަޅާ އަރާ ވަރިކުރުމުން އެކަމާވެސް ނުރުހުނު. އެކަމަކު ވިސާމްގެ ވާހަކަތަކަށްފަހު އަހަރެން އޭނާ އިތުރަށް އަހަރެންގެ ހަޔާތުގައި ބަހައްޓާކަށް ބޭނުމެއްނޫން. އަނޫޝާއަކީ މުއްސަނދި އާއިލާއެއްގައި ހުރި ހަމައެކަނި ދަރިފުޅު. އަލްމަޢިއްޔާ ގަބޫލު ކުރަނީ އަހަރެމެންނާ އެކަށީގެންވަނީ ހަމައެކަނި އެހާ ގަދަރުވެރި މީހުންކަމަށް" އަމަން ގެ ވާހަކަތައް ނިންމާލަމުން އަހަރެންނަށް ބަލާލިއެވެ. އޭރު އަދި އަހަރެންނަށް ނޭނގުނު ކަމަކީ އަމަން އަނޫޝާ ވަރި ކުރިނަމަވެސް އަނޫޝާގެ ކުޅިވަރު ނުނިމޭކަމެވެ.\nއަމަން އަހަރެންގާތު ކައިވެންޏަށް އެހިފަހުން ހަފްތާއެއްހާ ދުވަސް ވަންދެން އަހަރެން ވިސްނީމެވެ. އެންމެ ފަހުން އަހަރެން ޖަވާބެއް ދޭން ނިންމީއެވެ. އަމަން ގާތު ބައްދަލު ކުރަން ބުނީ ރޭގަނޑުގެ ވަގުތެއްގައެވެ. ވިސާމްވެސް އާލްގެ ސްކޫލުގެ ކަމަކު ގޮސް ވުމުން ގޭތެރޭގައި އެކަކުވެސް ނެތެވެ. އަމަން އައުމާއެކު ސޯފާ ދައްކާފައި އަހަރެން އައީ ޖޫސްތައްޓެއް ހިފައިގެންނެވެ. އޭގައި ހިފަމުން ކޯވަރެއް ދަމާލުމާއެކު އޭނާ ތަށި މޭޒުމަތީގައި ބަހައްޓާފައި އަހަރެންނަށް ބަލާލާ ބުމަ އަރުވާލިއެވެ. އެވަގުތު އަހަރެންގެ ނޭވާއަވަސްވެގެން ދިޔައެވެ. ލަދުވެތިކަމެއް ވެރިވީ އަމަންއަށް އަހަރެން ދޭން މިއުޅޭ ޖަވާބުގެ ސަބަބުންނެވެ. އަމަން ސުވާލުކޮށްލުމާއެކު އަހަރެން އާބަސް ދިނީމެވެ. އަނެއްކާވެސް އަލުން އަމަންއަށް ފުރުސަތު ދިނީމެވެ. ފުރިހަމަ އިތުބާރާ އެކުގައެވެ. އަލްމަޢިއްޔާގެ ފަރާތުން ފެނުނު އަމަލުތަކަށް ރައްދުދެވޭނޭ އެންމެ ރަނގަޅު ގޮތަކީ ކައިވެނިކޮށްގެން އެގެއަށް ދިޔުންކަން ހުދު އަހަރެންނަށްވެސް ވިސްނެއެވެ. ދެމީހުން ވާހަކަ ދައްކާފައި ކައިވެނި ކުރަން ނިންމީ ސިއްރުންނެވެ.\nބަރާބަރު ހަފްތާއެއްތެރޭ ކައިވެނީގެ ކަންތައްތައް ހަމަޖެހި ކައިވެނި ވެސްކުރެވުނެވެ. އެތަނުގައި ތިބީ ވަރަށް މަދު ބަޔެކެވެ. ގާޒީގެ އިތުރުން ހެކިވެރިންނާއި ވިސާމް އެވެ. ދެން އާލްއެވެ. އާލް އައިސް އަހަރެންގެ ގައިގައި ބައްދައިގަތްގޮތުން ދެރަވި ނަމަވެސް އަހަރެން ހިތްވަރުކުރީމެވެ. ވިސާމްއަށް ބަލާލީމެވެ. އަހަރެން ނެތި އާލްއަށް އުޅެން ކިހާ އުނދަގޫވާނެ ހެއްޔޭ ބުނެވުނެވެ. އެހެންނަމަވެސް ވިސާމް ބޯ ޖަހާލީ ހުރިހާ ކަމެއް ވެސް ވާނީ ރަނގަޅަށޭ ބުނަމުންނެވެ. އަހަރެން އެރޭ ލީ ރަތްކުލައިގެ ހެދުމެކެވެ. އެއީ ކައިވެނީގެ ހަދިޔާއަކަށް ވިސާމް އަހަރެންނަށް ގަނެދިން ހެދުމެކެވެ. އަތްދިގު އެ ހެދުމަކީ ވިދާ އެސްތަކުން ރީތިގޮތަކަށް ޖަރީކޮށްފައިވާ ހެދުމެކެވެ. އަހަރެންގެ އާއިލާގެ އެއްވެސް މީހެއް އަހަރެންނަށް ނޭނގޭތީ ކައިވެނި ކުރެވުނީ ގާޒީ ވަލީ ދީގެންނެވެ.\nއެތައް ދުވަހަކަށްފަހު އަމަންގެ އަންބެއްގެ މަގާމަށް އަހަރެންނަށް އާދެވުނެވެ. އެއާއެކު އަހަރެންގެ ހިތް އުފަލުން ފޮޅުނެވެ. އެހެންނަމަވެސް ކުރިމަތިވާން އުޅޭ ކޮޅުގަނޑުގެ އެއްވެސް ހިލަމެއް އަހަރެންނަކަށް އޭރަކު ނުވެއެވެ. އަހަރެން ހީކުރީ އަހަރެންނަށް ކުރިމަތި ވާނީ އަލްމަޢިއްޔާގެ އުނދަގޫ އެކަނި ކަމަށެވެ.\nކައިވެނި ކުރެވުނީ ރޭގަނޑުގެ ވަގުތެއްގައި ކަމުން އަހަރެން އަމަން އާއެކު އެގެއަށް ދާން ނިންމީ އަނެއްދުވަހު ހެނދުނެވެ. އަމަން ދިޔުމާއެކު އާލް ނިންދަވާފައި އަހަރެންވެސް ނުކުމެލީ ބެލްކަންޏަށެވެ. ޖެހެމުންދިޔަ ވައިރޯޅިތައް މަޑުމަޑުން އަހަރެންގެ ހަށިގަނޑުގައި ފިރުމަމުން ދިޔައީ އަހަރެންގެ ހިތުގެ އުދާސްތަކަށް ލުޔެއް ހޯދައި ދިނުމުގެ ބޭނުމުގައި ކަންނޭގެއެވެ. އަނެއްކާވެސް އަލްމަޢިއްޔާ އާ ކުރިމަތިލާން ޖެހެނީއެވެ. އެހެންކަމުން ނުތަނަވަސް ކަމުން އަހަރެންގެ ހިތް ރޫރޫ އަޅަމުން ދިޔައެވެ.\nޖެހިގެން އައި ދުވަހު އަމަން އަހަރެން ބަލާއައުމާއެކު އަހަރެން އަމަން އާއެކު ކާރުގައި އަމަންމެން ގެއަށް ދާން ނައްޓާލީމެވެ. އޭރު ހަމަ ރަނގަޅަށްވެސް އަހަރެންގެ ހިތް ހީވަނީ މޭ ފަޅާލާފައި ނުކުންނަން އުޅެނީ ހެންނެވެ. އަމަން އަހަރެންގެ އަތުގައި ހިފާ ބާރުކޮށްލަމުން ހިތްވަރުދިނެވެ. އަހަރެމެން ދެމީހުން އެކުގައި ގެއަށް ވަންނަ މަންޒަރު ފެނުމުން އަލްމަޢިއްޔާއަށް ވަރުގަދަ ޝޮކެއް ލިބޭނެއެވެ. އަންނަ ރުޅީގައި މަރުނުވީއާ ދެރައެވެ. ހިތަށް އަރަމުން ދިޔަ މޮޔަ ހިޔާލުތަކުން އަމިއްލައަށްވެސް ހިނިތުންވެވުނެވެ. ނުތަނަވަސްކަމާއި ހިސާބެއްގެ ޖެހިލުން ވުމެއްގެ އިތުރުން ހިންހަމަޖެހުމެއްގެ އަސަރު އެ ހިނިތުންވުމުގައި ފޮރުވިފައި ވާކަން ހުދު އަހަރެންނަށްވެސް ދެނެގަނެވުނެވެ.\nގޭގެ ގޭޓުން ކާރު ވައްދާލާފައި ގޮސް ކާރު މަޑުކޮށްލާފައި ފުރަތަމަ ނުކުތީ އަމަންއެވެ. ކާރު ތެރޭގައި ކިތަންމެ ގަދަ ވެފައި އިނަސް އަނެއްކާވެސް އެގޭގެ ގޯތި ތެރެއަށް ވަދެވުމާއެކު މީހާ ފިނިވެގެން ދިޔައެވެ. އަމަން އަހަރެން އިން ފަރާތު ދޮރުފަތް ހުޅުވާލަ ދިނުމާއެކު މަޑުމަޑުން އެ އަތުގައި ހިފަމުން އަހަރެން ފޭބީމެވެ. އެ ގެއަށް އަހަރެން ބަލާލީ ހާސްކަމާއެކުގައެވެ. މީގެ ތިން އަހަރު ކުރިން އަހަރެން މަގުމައްޗަށް ނެރެ އެއްލާލި މަންޒަރު ސިފަ ވުމާއެކު ދެލޯ މަރާ ބާރުވެސް ކޮށްލެވުނެވެ. އެހެންނަމަވެސް އެވަގުތުވެސް އަހަރެންނަށް ހިތްވަރުދޭން އެންމެ ގާތުގައި ހުރީ އަމަންއެވެ. އަހަރެންގެ ކޮނޑުގައި އަތް ޖައްސާލާ އަމަންއާ ކައިރިކޮށްލަމުން ހާސްނުވުމަށް ބުންޏެވެ. އަމަން އަބަދުވެސް ހުންނާނީ އަހަރެންނާއެކުކަކަށް ބުނެ ވައުދުވިއެވެ. އަމަން ހުއްޓާ އަލްމަޢިއްޔާއަށް އަހަރެންގެ ގައިގައި އިނގިލި ކުރިވެސް ޖައްސާނުލެވޭނެޔޭ ބުންޏެވެ. އަމަންގެ އަޑުގައި ހުރި އޯގާތެރިކަމުން އަހަރެންގެ ހިތް ވަގުތުން ވިރިގެން އައިސް އާދަޔާ ހިލާފް ހިންހަމަ ޖެހުމެއް އަހަރެންނަށް ލިބިގެން ދިޔައެވެ. އަމަންއާއެކު ކުރިއަށް އަހަރެން ފިޔަވަޅެއް އަޅާލީމެވެ. އެގޮތުން ފިޔަވަޅަކަށް ފަހު ފިޔަވަޅެއް އަޅަމުން ދިޔައީ ނަފްސަށް އިތުބާރުކުރަން ހަނދާންކޮށްދޭ ހާލުގައެވެ. ގާތުގައި އަމަން ހުރުމަކީ އަހަރެންނަށް ލިބޭ އެންމެ ބޮޑު ހިންހަމަޖެހުމެވެ.\nގޭގެ ދޮރުމައްޗަށް އެރުމާއެކު އަހަރެންނަށް އަމަންއަށް ބަލާލެވުނެވެ. އަމަންގެ އެދުމާއެކު އޮޅިގަނޑު ގިރާކޮށްލުމަށްފަހު އަހަރެމެން ދެމީހުން އެތެރެއަށް ވަނީ އެކަކު އަނެކަކުގެ އަތަށް ބާރުކޮށްލަމުންނެވެ. އަހަރެމެން ވަތް ވަގުތަކީ އަލްމަޢިއްޔާއަށް އަހަރެމެންނާ ދިމާލަށް ބަލާލެވުނު ވަގުތެވެ. އަހަރެން ފެނިގެން އޭނާގެ މޫނުމައްޗަށް ވެރިވި ހައިރާންކަން ވަގުތުން ފޮރުވާލާ ނިކަން އަވަސް އަވަހަށް ތެދުވީ ރުޅިވެރިމޫނެއް ދައްކާލަމުންނެވެ. އޭނާގެ ފަހަތުން ތެދުވި އަނޫޝާ ފެނުނީ ދެނެވެ. ރުޅިވެރިކަމުން ފުރިގެންވީ މޫނަކާއެކު އަލްމަޢިއްޔާ އަހަރެންނާ ދިމާލަށް ހިނގާފައި އައި ގޮތުން އަމަންގެ އަތަށް ބާރުކޮށްލުމާއެކު ކުޑަކޮށް އަމަންގެ ފުރަގަހަށް ވަދެ ނިވާވެވުނީ ބިރުގަތްވަރުންނެވެ.


ހުވަފެން. – Esfiya\nކުރުވާހަކަ2mins ago\nއާދައިގެ މަތިން މިއަދުވެސް އަހަރެން އިނީ ބާޒާރުމަތީގައި ކުނާ ގަނޑެއް އަޅައިގެންނެވެ. އެތާ އިނދެ ފެންނަ ކޮންމެ މީހަކު ގާތުން އެހީއަށް އެދި ސަލާން ޖެހުމަކީ އަހަރެން ދިރިއުޅުމަށް ކުރަމުން އަންނަ މަސައްކަތެވެ. މެންދުރުން ފަސްވެއްޖެއެވެ. ބަނޑުހައި ވެގެން މީހާ ހާންތިވާ ވަރު ވަނީއެވެ. އެހެނަސް ކާނެ އެއްޗެއް ގަނެވޭނެހާ ވެސް ނެތީމަ އަދިވެސް މީހަކު އަތުން ލާރި ކޮޅެއް ލިބިދާނެ ކަމުގެ އުންމީދުގައި އަދިވެސް އިނދެވުނެވެ. ކާނެ އެއްޗެއް ގަނެވޭނީ ވެސް ލާރި ކޮޅެއް ލިބިގެންނެވެ.\nއިރު އޮއްސި އަނދިރި ވާން ފަށައިފިއެވެ. ތެދުވާނެހާ ވަރުވެސް ގައިގަ ނެތުމުން ކުނާ މަތީގައި އޮށޯވެލާ ދެލޯމަރާލީމެވެ. އިސާހިތަކު ބަސްބުނާހާ އަވަހަށް އަހަންނަށް ނިދުނެވެ. ” ކޮއްކޯ ” ދާދި ގާތުން މީހަކު ގޮވާލި އަޑުއިވުނެވެ. ވަރުބަލި ގޮތަކަށް އަހަރެން ލޯ ހުޅުވާލީމެވެ. އަހަރެންނާ ދާދި ގާތު މުސްކުޅި ފިރިހެނަކު ސީދާ އަހަރެން މޫނަށް ބަލަން އިނެވެ. އަތް ދިގު ހުދު ގަމީހަކާ ކަޅު ގޮޅި ޖެހި މުންޑެއް އަނދެގެން އިން އެ މުސްކުޅި މީހާގެ އިނީ އަހަރެން މޫނަށް ބަލަހައްޓައިގެން ހިނިތުންވެފައެވެ. ވަރަށް އުނދަގުލުން އެހެނަސް ވަރަށް ހިތް ވަރު ކޮށްފައި އަހަރެން ތެދުވެ ފާރުގައި ލެނގިލީމެވެ. އެ ހިނދު އޭނަ އަތުގައި އޮތް ކޮތަޅެއް އަހަރެންނަށް ދިއްކޮލަމުން މި ކާލާށޭ ބުނެލިއެވެ. ހައި ވެފަ ހުރި ވަރުން ބަލާކަށް ނުހުރެ ކޮތަޅު ނަގާ ހުޅުވާލީމެވެ. އަދި އޭގަ އޮތް ބަތް ތަށި ނަގާ ކާން ފެށީމެވެ.\nކައި ނިންމާލުމަށް ފަހު އަހަރެން އެ މުސްކުޅި މީހާ އަށް ޝުކުރު އަދާ ކުރީމެވެ. އިރުކޮޅަކު ހިމޭނުން އިނުމަށް ފަހު އެ މުސްކުޅި މީހާ ވާހަކަ ދައްކަން ފެށިއެވެ. ” ކޮއްކޯއެވެ. ކޮންމެ މީހަކުވެސް މި ދުނިޔެއަށް އުފަންވަނީ ފިތުރަތުގެ ސާފު ކަން މަތީގައެވެ. އުފަން ވާއިރު އެއްވެސް މީހަކީ ފަގީރެއްވެސް ނުމެ ނޫނެވެ. ތިބާ އަކީ ދުޅަހެޔޮ ސިއްހަތެއްގައި ހުރި ޒުވާނެކެވެ. ވީ އިރު ތިބާ މިތާ ތި ހާލުގަ ސަލާން ޖަހަން ތި އިންނަނީ ކީއްވެ ތޯއެވެ؟ ފަހެ އަމިއްލަ މަސަތްކަތެއް ނުކުރަނީ ކީއްވެތޯއެވެ؟ ތިބާއަށް އިނގޭ ހެއްޔެވެ ތިބާގެ އަމިއްލަ މަސައްކަތުން ހޯދާ އެއްޗަކުން ކާ ކާއެއްޗެހީގައި ފުރިހަމަ ބަރަކާތް ލެއްވިގެންވެއެވެ. ” ސިހިފައި އަހަރެންނަށް ހޭލެވުނު އިރު މި އޮވެވެނުނީ އަހަރެން ދިރިއުޅޭ ފަންގޭގެ މެދުގައި އަޅާފައި އޮތް ބާވެ ހަސްނެތިފައި އޮތް ކުނާގަނޑު މަތީގައެވެ. މި ފެނުނީ ހުވަފެނެއް ކަން އެނގުނީދެނެވެ. އެހެނަސް ފެނުނު ހުވަފެނާ މެދު ވިސްނެން ފެށުނެވެ. އެ މުސްކުޅި މީހާ އެބުނީ ތެދެކެވެ. އަހަރެން އުމުރުން އަދި އެންމެ 21 އަހަރެވެ. އަހަރެންނަށް އަދި އަމިއްލައަށް މަސައްކަތް ކޮށްގެން ބަނޑު ފުރާ މުއްތި ކުރާހާ ކުރެވޭނެއެވެ. އެދުވަހުގެ ފަހުން އަހަރެން ސަލާން ޖަހާކަށް ނުދަމެވެ. އޭގެ ބަދަލުގައި ދިރިއުޅުމަށް ތަފާތު އެކި ކުދި މަސައްކަތްތައް ކުރަން ފެށީމެވެ.\nކުރުވާހަކަ May 3, 2020\nކުރުވާހަކަ އުފެއްދުންތެރި ލިޔުން މަޖާ October 29, 2018\nކުރުވާހަކަ އެހެނިހެން June 14, 2019


އެމަހަކަށްޓަކައި އެންމެހާ މުސްލިމުން، ޚާއްޞަކޮށް ހެޔޮ ޢަމަލުތަކުގައި ކުރިއަރައިދިޔުމަށް އެދިއެދި ތިބި މީހުން ބައްދަލު ކުރުމަށް އިންތިޒާރު ކުރި މައްސަރު، އަދި އެމަހެއްގެ ތެރޭގައި އެތަކެއް ބަރަކާތެއް ލިބިގަތުމަށް ފަހިވެފައިވާ މައްސަރުގެ ނިމުން އައިސް މާޒީވެ ދިޔައީއެވެ. ދަންނާށެވެ. އެ މަހުގައި މާތް ﷲގެ ޙަޟުރަތުން ސަވާބައި ދަރުމައަށް އެދިގެން ރޯދަ ހިފި މީހާއަށް އުފާވެރިކަން ހުއްޓެވެ. އަދި އެ މަހުގައި މާތް ﷲގެ ޙަޟުރަތުން ސަވާބައި ދަރުމައަށް އެދިގެން ޤިޔާމު ނުވަތަ ރޭއަޅުކަން ކުރި މީހާއަށްވެސް އުފާވެރިކަން ހުއްޓެވެ. އަދި އެމަހުގައި މާތް ﷲގެ ޙަޟުރަތުން ސަވާބައި ދަރުމަ އަށް އެދިގެން ރޭތަށް އިޙްޔާކޮށް، އިޢުތިކާފްގެ މަތިވެރިކަން ލިބިގަން ފަރާތްތަކަށް ވެސް އުފާވެރިކަން ހުއްޓެވެ. އަދި އެޔަށް ފަހުގައި ފިތުރު ޒަކާތް އޭގެ ޙައްޤުވެރިންނަށް އަދާކޮށް އެކަމުގެ މަތިވެރިކަން ލިބިގަން މީހުންނަށްވެސް އުފާވެރިކަން ހުއްޓެވެ. އެކަމަށްޓަކައި މާތް ﷲއަށް ޙަމްދު ކުރާށެވެ. އަދި ޢަމަލުތައް ޤަބޫލުވެވުން އެދި ދުޢާ ކުރާށެވެ. އެއާއިއެކު ދަންނަންވީ ކަމަކީ ދަނޑުވެރިކަން ރަނގަޅު މޫސުމެއްގައި ދަނޑުތަކުން ގޮވާމާއި މޭވާއާއި ތަރުކާރީ ލިބިގަތުމަކީ ފަސޭހަ ކަމެއްކަމެވެ. އަދި ފުދި އިތުރުވާ ވަރު ވެއްޖެޔޭ ހީވާ ވަރަށް ވެސް ދަނޑު ގޮވާން ލިބި ހިނގައިދާނެއެވެ. އެހެން ނަމަވެސް ވިސްނަން ޖެހޭ ކަމަކީ، އަދި އެންމެ އުނދަގޫވެސް ކަމަކީ ދަނޑުވެރިކަން ރަގަޅު މޫސުމުގެ އަސަރާއި ފައިދާ އަހަރުގެ ހުރިހާ ދުވަސްވަރަކަށް ދެމިގެންދާނެ ގޮތްތަކަށް ކަންތައްތައް ތަރުތީބު ކުރުމެވެ. ދަންނަވަން މިއުޅޭ ވާހަކައަކީ ހެޔޮކަމުގެ މޫސުން، ރަމަޟާން މަހުގެ އަސަރު ތިމާގެ ދިރި އުޅުމުގައި ހަރުލައި ދިގުމުއްދަތަކަށް ދެމިގެންދިއުމަކީ ދަތިކަމަކަށްވެސް ވެދާނެއެވެ. ބުރަކަމަކަށް ވެސް ވެދާނެއެވެ. އެހެނަސް އެއީ ކޮންމެހެންވެސް އަޅުގަނޑުމެން އެކަމަށް އިންތިހާއަށް ސަމާލުކަން ދޭންޖެހޭ ކަމެކެވެ. އެހެންކަމުން މާތްވި ބަރަކާތެރި ރަމަޟާން މަހަށް ފަހު އެ ބަރާކާތުގެ އަލީގައި ހެޔޮޢަމަލުތައް މަތީ ސާބިތުވަމާ ހިންގަވާށެވެ. ހެޔޮކަންކަމުގެ މަތީގައި ސާބިތު ވާ މީހާއަށް މާތްﷲ ވަނީ އުފާވެރި ކަމުގެ ޚަބަރު ދެއްވާފައެވެ. މާތް ﷲ ވަހީކުރެއްވިއެވެ.\n﴿ إِنَّ الَّذِينَ قَالُوا رَبُّنَا اللَّـهُ ثُمَّ اسْتَقَامُوا تَتَنَزَّلُ عَلَيْهِمُ الْمَلَائِكَةُ أَلَّا تَخَافُوا وَلَا تَحْزَنُوا وَأَبْشِرُوا بِالْجَنَّةِ الَّتِي كُنتُمْ تُوعَدُونَ ﴾ (سورة الفصلت:30)\nހަމަކަށަވަރުން، ތިމަންމެންގެ ވެރިރަސްކަލާނގެއީ اللَّه އޭ ބުނެ، ދެން ސީދާމަގުގައި ދެމިތިބިމީހުން (ދަންނާށެވެ!) އެއުރެންގެ މައްޗަށް މަލާއިކަތްބޭކަލުން ފައިބައިވަޑައިގަންނަވާނެތެވެ. ވިދާޅުވަމުންނެވެ. ތިޔަބައިމީހުން ބިރުނުގަންނާށެވެ! އަދި ހިތާމަނުކުރާށެވެ! އަދި ތިޔަބައިމީހުންނަށް ވަޢުދުކުރައްވާކަމުގައިވާ ސުވަރުގޭގެ އުފާވެރިކަމުގެ ޚަބަރު ލިބިގަންނާށެވެ!\nއެބައިމީހުންނަކީ ހެޔޮކަމުގައި ދެމިތިބި މީހުންނެވެ. ދާއިމީކޮށް ހެޔޮކަން މަތީގައި ސާބިތުވީ މީހުންނެވެ. އެންމެ ހެޔޮ ޢަމަލީ ކުޑަ ނަމަވެސް ދާއިމީ ކޮށް ކުރެވޭ ޢަމަލެވެ. އެފަދަ ޢަމަލު ތަކުގައި މާތްﷲ ބަރަކާތް ލައްވައެވެ. އަދި ނަބިއްޔާ ﷺ ވަނީ އެކަމަށް ހިތްވަރު ދެއްވާފައެވެ. މާތްﷲ ގެ ޙަޟްރަތުގައި އެންމެ ލޮބުވެތިކަން ބޮޑު ޢަމަލަކީ ކޮބައިތޯ ސުވާލު ދެންނެވުނު ހިނދު ޙަދީޘްކުރެއްވިއެވެ.\n((أَدْوَمُهَا وَإِنْ قَلَّ )) (رواه البخاري)\nމާނައީ: މަދު ޢަމަލެއް ކަމުގައި ވިޔަސް ދާއިމީކޮށް ކުރެވޭ ޢަމަލެވެ.\nހެޔޮ ޢަމަލުގައި ސާބިތުވުމަށްޓަކައި ސަމާލުކަން ދޭންވީ ބައެއް ކަންކަން:\nފުރަތަމަ ކަމަކަށް އެކަމަށްޓަކައި މާތްﷲގެ ކިބައިން ވާޤި ހޯދާށެވެ. ދުޢާކުރާށެވެ. ﷲއާމެދު އޮންނަ ޔަޤީންކަން އިތުރު ކުރާށެވެ. ވަކީލުކުރުމާއި ﷲއާ ގާތްވުމަށްޓަކައި ކުރެވޭނެ ޢަމަލުތަކުގައި ހިއްވަރުކުރާށެވެ.\nދީނުގެ މަތީގައި ސާބިތު ވުމަށްޓަކައި ގަދައަޅާ މަސައްކަތް ކުރާށެވެ. ނަފްސާއި ދުނިޔަވީ އެދުންތަކުގެ ކުރިމަތީގައި ހިތްވަރުކޮށް ހެޔޮކަންކަން ދޫކޮށް ނުލުމަށް ހިތްވަރު ކުރާށެވެ. އެގޮތުން ކުރެވޭނެ އެންމެ މުހިންމު ކަމަކީ އެކަމެއްގެ ވަގުތުގައި އެކަމެއްކޮށް ނިންމާލުމެވެ. މިސާލަކަށް ނަމާދު ވަގުތުވުމާއި އެކު ނަމާދަށް އަވަސްވެގަނެ ބަންގިން ފެށިގެން ނަމާދުގެ ފަހު ސުންނަތް ނިމެންދެން އެއީ ނަމާދާއި ނަމާދާއި ގުޅިފައިވާ އަޅުކަންކަމަށް ދީފައިވާ ވަގުތު ކަމަށް ކަނޑައަޅައި، އެގަޑީގައި އެހެކަމެއް ނުކުރުމެވެ. ހަމަ އެފަދައިން ދުޢާތަކާއި ޒިކުރުތައް ކިޔުމުގެ ވަގުތާއި މީހުންނާއި މުޢާމަލާތް ކުރާއިރު އެމީހަކަށް ދީފައިވާ ވަގުތަކީ އެކަންކަމުގެ ވަގުތުކަމުގައި ހަދާ ވަގުތު ތަރުތީބުކުރުމެވެ.\nދީނުގެ ޞައްޙާ ޢިލްމު ލިބިގަތުމަށް މަސައްކަތް ކުރާށެވެ. ދީނުގެ ޙުކުމްތަކާއި ނަބިއްޔާ ﷺ ސިޔަރަތާއި ސަލަފުއްޞާލިޙު ބޭކަލުންގެ ވާހަކަތައް އަޑު އަހާ ހިތްވަރު ލިބިގަންނާށެވެ.\nސިއްރާއި ފާޅުގައި ތިމާ ކުރާ ކޮންމެކަމެއްވެސް މާތްﷲ ބައްލަވާވޮޑިގަންނަވާނެކަމަށް އަބަދުވެސް ހިތުގައި ބާއްވާށެވެ.\nހެޔޮ ރަގަޅު މީހުންނާއި އެކު އުޅުމަކީ ހެޔޮކަންކަމުގައި ސާބިތު ވުމަށް ލިބޭނެ ހިތްވަރެކެވެ. އެކުވެރިޔާ ކިބައިން ފަރުވާކުޑަކަމެއް ނުވަތަ ގޯސް ކަމެއް ފެންނަ އިރަށް އެކަން ސަމާލުކަމަށް ގެނެސްދޭނެއެވެ. އަދި ރަގަޅު މަގަށް ހިތްވަރު ދޭނެއެވެ.\nރަނގަޅު އެއްވެސް ކަމަކީ ކުޑަކަމެއްކަމުގައި ނުދެކޭށެވެ. އަދި އެއީ ދަށްފެންވަރުގެ ކަމެއްކަމުގައިވެސް ނުދެކޭށެވެ. ކުޑަކުޑަ އެ ޢަމަލީ ﷲގެ ޙަޟްރަތުގައި ބޮޑު ފަރުބަދައެއް ވަރުގެ ހެޔޮކަމަށް ވެސް ވެދާނެއެވެ.\nކޮންމެ ކަމެއްގައި ވެސް އިޚްލާސްތެރިވާށެވެ. އަދި ދީނުގައި އެކަންއައިސްފައި ވަނީ ކިހިނެތްތޯ ބަލާ ހޯދާށެވެ. ތިމާގެ އާޚިރު މަޤްޞަދަކީ މާތްﷲގެ ޙަޟްރަތުގައި މަތިވެރި ދަރަޖަ އެއް ހޯދުންކަމުގައި ހަދާށެވެ. އޭރުން އެއްވެސް ކަމެއްގައި މާޔޫސް ވާކަށް ނުޖެހޭނެތެވެ.\nކޮންމެ ދުވަހަކުވެސް ކީރިތި ޤުރުއާނުން ކިތަންމެ ކުޑަނަމަވެސް ބައެއް ކިޔުމަށް އާދަ ކުރާށެވެ. ކީރިތި ޤުރުއާނަކީ ހިތްތަކުގެ ޝިފާއެވެ. ހިތްތަކަށް ސާބިތުކަން ދޭނެ މުޢީނެކެވެ.\nކުރެވޭ ފާފަތަކާއި މެދު ހިތާމަ ކުރާށެވެ. ކުދިފާފަ އަކީ ކުޑަކަމެއްކަމުގައި ނުދެކޭށެވެ. އެހެނީ ކުދިފާފާތައް ގިނަވެ ތިމާ ބޮޑެތިފާފާތަކަށް ދިޔުމަށް ސަބަބަކަށްވެސް ވެދާނެއެވެ.\nﷲއަށް އުއްމީދު ކުރުމާއި ބިރުވެތި ވުމާއި ލޯބި ވުމުގައި ދެމިހުންނާށެވެ.\nނަބިއްޔާ ﷺ ވެސް އެންމެ ގިނައިން ކުރެއްވި ދުޢާއިން ދުޢާ ކުރަމެވެ. اللَّهُمَّ يَا مُقَلِّبَ الْقُلُوْبِ ثَبِّتْ قَلْبِي عَلَى دِيْنِكَ ޔާﷲ! އޭ ހިތްތައް ފުރުޅުއްވާ އިލާހެވެ. މިޅާގެ ހިތް އިބައިލާހުގެ ދީން މަތީގައި ސާބިތު ކުރައްވާނދޭވެ!


Selena Gomez ge aa albumakee "Rare" | Mihaaru\nސެލީނާ ގޮމޭޒްގެ އާ އަލްބަމަކީ "ރެއާ"\n15 ޖެނުއަރީ 2020 - 06:15\nއެމެރިކާގެ މަޝްހޫރު އަންހެން ލަވަކިޔުންތެރިޔާ ސެލީނާ ގޮމޭޒްގެ އާ އަލްބަމް "ރެއާ" ނެރުމާ އެކު ބޮޑު ތަރުހީބެއް ލިބެން ފަށައިފި އެވެ.\nއުމުރުން 27 އަހަރުގެ ލަވަކިޔުންތެރިޔާ މި މަހުގެ 10 ގައި ނެރުނު އަލްބަމްގައި 18 ލަވަ ހިމެނެ އެވެ. މީގެ ތެރެއިން ބައެއް ލަވަތަކީ މަޝްހޫރު ބައެއް އާޓިސްޓުންނާ ގުޅިގެން ގެނެސްދީފައިވާ ލަވަތަކެވެ. އޭގެ ތެރޭގައި މާޝްމެލޯ އާއި6ބްލެކާއި ކިޑް ކޫޑީ އާއި ކައިގޯގެ އިތުރުން ގުޗީ މޭން ހިމެނެ އެވެ.\nއެތަކެއް އެވޯޑެއް ހޯދާފައިވާ ސެލީނާ ފަސް އަހަރު ފަހުން ނެރުނު އަލްބަމް "ރެއާ" ގެ ބައެއް ލަވަތައް މިހާރު ވަނީ ބިލްބޯޑް ހޮޓް 100 އާއި ރޯލިން ސްޓޯން ޓޮޕް 100 ގައި ވެސް ހިމެނިފަ އެވެ. މިއުޒިކީ އުފެއްދުންތަކަށް ފާޑުކިޔާ ވަރަށް ގިނަ ބަޔަކު ބުނެފައިވާ ގޮތުގައި "ރެއާ" އަކީ މިހާތަނަށް ސެލީނާ ނެރުނު އެންމެ ހިތްގައިމު އަލްބަމެވެ.\nއޭނާ އެންމެ ފުރަތަމަ ނެރުނު އަލްބަމަކީ 2013 ގެ "ސްޓާޒް ޑާންސް" އެވެ. އޭގެ ފަހުން "ރިވައިވަލް" ނެރުނީ 2015 ގަ އެވެ.


ރީމާ –5– Esfiya\nބިރުވެރި ލޯބި 1 min ago\nރީމާ – 5\nއާން! ޒާން މީ މިރަށު ކުއްޖެއް ނޫން. ޗުއްޓީއްކަށް މި ރަށަށް އްއިސްގެން މިއުޅެނީ. ރީމާ އަކަށް ނޭންގޭނެ ޒާންމީ ކާކުކަމެއްވެސް. އެކަމު ޒާންއަށް އެނގޭ ރީމާ. ދުވަސްކޮޅެއް ވެއްޖެ ރީމާއާ ވާހަކަ ދައްކަން މަސައްކަތް ކުރާތާ. މިރޭ މި ކާމިޔާބުވާ ގޮތެއް ވީ. ޒާން ވާހަކަ ދައްކަމުން ދިޔައިރު ރީމާ އިނީ ޒާންގެ ހަރަކާތް ތަކަށް ގެއްލި ހުސްވެފައެވެ. ހީވަނީ ޒާން ދައްކަމުންދިޔަ ވާހަކަތައް ރީމާގެ ކަންފަތަށް ނުވަންނަ ހެންނެވެ. ބަހެއް ނުބުނެ ރީމާ އިނުމުން ޒާން ތަންކޮޅެއް ބާރަށް ރީމާއަށް ގޮވާލުމުން ރީމާއަށް ހަމަ ބިމަށް އާދެވުނު ކަހަލައެވެ. ޒާންއަށް ރީމާ ވަރަށް ކަމުދޭ. އަނެއްކާވެސް ޒާން ވާހަކަަ ދައްކަން ފެއްޓިއެވެ. އަހަރެން ބޭނުން ރީމާއާ ރައްޓެހިވާން. ޒާން ގެ ފަހު ޖުމްލައިން ރީމާއަށް ސިހުމެއް ލިބުނެވެ. ވާނީވެސް އެހެންތާއެވެ. މީގެ ކުރިން ދުވަހަކުވެސް ފެނިފާ ނުވާ މީހަކު ހަމަ ކުއްލިއަކަށް ރައްޓެހިވާން އެހުމުން ޝޮކެއް ނުލިބޭނީ ކާކަށް ހެއްޔެވެ؟ ބުނާނެ އެއްޗެއް ނޭންގި ރީމާ އިނީ އެ ގޮތް ނޭންގޭ ޒުވާނާގެ މޫނަށް ބަލާށެވެ.\nއާއެކޭ ބުނުމަށް ރީމާގެ ހިތް ގޮވަމުންދާ ކަހަލައެވެ. ޒާން އަކީ މީގެ ކުރިން ރީމާ ދެކެފާނުވާ ރީތި ޒުވާނެކެވެ. ރީމާގެ ހިތް ޒާންއަށް ލެނބެމުން ދިޔައީ ރީމާގެ އިހްތިޔާރުން ބޭރުގައެވެ. “ރީމްއަށް ވިސްނާލަން ވަގުތުކޮޅެއް ބޭނުން.” ހިތާ ދެކޮޅަށް ރީމާ ބޭނުންވި ގޮތް ޒާންއަށް އިއްވާލިއެވެ. އިތުރު އެއްޗެއް ބުނާނެ ހިތްވަރެއް ރީމާ އަކަށް ނުލިބުނެވެ. ހީވަނީ ރީމާގެ ދުލުގާ މީހަކު ހިފަހައްޓާފާ ވާހެންނެވެ. އުންމީދުކުރަން އަވަސް ޖަވާބެއް ލިބޭނެ ކަމަށް. މާދަންވެސް މި ގަޑިީގަ މިތަނުން ބައްދަލުވާނެ ކަމަށް އުންމީގުކުރަން. ޖަވާބު ލިބޭނެކަމަށް ވެސް ހީކުރަން. އެހެން ބުނުމަށްފަހު ޒާން އެތަނުން ތެދުވެ ހިނގައިގަތެވެ. ޒާން ގޮސް ގެއްލެންދެން ރީމާ ކަޅިޖަހާނުލާ ބަލަން އިނީ ފޫހިކަމެއް ނެތިއެވެ. ޒާން ގޮސްގެއްލުމުން ރީމާވެސް ތެދުވެ ހިނގައިގަތީ ގެއަށް ދިއުމަށެވެ. އޭރު އިޝާނަމާދަށް ބަންގި ގޮވާ އަޑު އިވެއެވެ.\nގެއާ ހަމައަށް ދެވުމުން މަޑުމަޑުން ގޭގެ ދޮރު ހުޅުވާލީ މަންމަ ސިޓިންރޫމުގާ އިނދެދާނެކަމަށް ޖެހިލުންވެ ހުރެއެވެ. ނަސީބު ރަނގަޅުކަމުން މަންމަ ފެންނާކަށް ނެތެވެ. މޫނުމައްޗަށް ހިނިތުންވުމެއް ވެރިކުރުވަމުން އެތެރެއަށް ވަންނަން އަޅާލި ފިޔަވަޅާއެކު ހުއްޓުން އެރީ މަންމަ ރަޒީނާގެ އަޑު އިވުމުންނެވެ. އަޑު އައީ މަންމަގެ ކޮޓަރިއާ ދިމާލުން ކަމަށް ވުމުން ސިއްރު ސިއްރުން ގޭތެރެއަށް ވަނީ މީހަކަށް އަޑު ނީވޭވަރަށް މަޑުން ފައި އަޅަމުންނެވެ. ރީމާގެ ކޮޓަރިއަށް ވަނުމުގެ ކުރިން ރަޒީނާގެ ހުޅުވިފާވާ ކޮޓަރީގެ ތެރެއަށް ބަލާލިއެވެ. އޭރު ރަޒީނާ ހުރީ ދޮރަށް ފުރަގަސް ދީގެން ފޯނުން ކޮންމެވެސް މީހަކާ ވާހަކަ ދައްކާށެވެ. ބަލާ ބެލުމަށް ރަޒީނާ ހުރީ އިޝާ ނަމާދުކުރުމަށް ތައްޔާރު ވެގެންނެވެ.\nރަޒީނާއަށް ފެނުމުގެ ކުރިން ކޮޓަރިޔަށް ވަނުމައްޓަކާ ރީމާ އަވަސްވެލިއެވެ. މަޑުމަޑުން ކޮޓަރީގެ ދޮރުލައްޕާލީ ވައިރޯޅިއަށްވެސް ނޭންގޭހާ ސިއްރުންނެވެ. ގެއަށް ލަހުން އާދެވުމުން މަންމަ ގެ ޝަކުވާތައް އަޑުއަހަން ބޭނުންވެސް ނުވަނީއެވެ. ލާއިގެން ހުރި ހެދުން ބޭލުމައްފަހު ދާވަށިގަނޑަށް ވައްޓާލުމައް ފަހު ބޮލުގެ މެދަށް ހުޅިއެއްޖަހާ ވޫލްކޮޅަކުން އައްސާލިއެވެ. އޭސީ ރިމޯޓު ނަގާ އޭސީ ޖައްސާލުމައްފަހު ފާހާނާއަށް ވަނީ ފެންވަރާލާ ތާޒާ ވެލުމަށެވެ. ފެންވަރަން މާގަނޑު ދަށުގާ ހުރިއިރު ރީމާގެ ހިތުގާ އެބުރެމުން ދިޔައީ މިރޭ ފެނުނު ޒުވާނާގެ ވާހަކަ ތަކެވެ. ހިޔާލުތަކަށް ގެއްލި މާގަނޑު ދަށުގާ އެހެން ހުރެވުނު އިރެއްވެސް ނޭންގެއެވެ. ހޭވެރިކަމެއްވީ އާދަޔާ ހިލާފަށް ފިނިކަން އިހުސާސް ވާން ފެށުމުންނެވެ. އަވަސް އަވަހަށް މާގަޑު ބަންދު ކޮއްލުމަށްފަހު ފާހާނާއިން ނުކުތީ ގައިގާ ތުވާލި އޮޅާލަމުންނެވެ. ލަވައެއްގެ ރާގުއަޅުވާލަމުން ކައިރިވެލީ ލޯގަނޑު ކުރިމައްޗަށެވެ. ލޯގަނޑުން އަމިއްލަ ސޫރަ ބަލަން ހުރިއިރު ފިނިބޮޑުވުމުގެ ސަބަބުން މޫނުމަތި ހުރީ ރަތްވެފައެވެ.\nއަލަމާރި ހުުވާލުމައްފަހު ސޯޓުބުރިއަކާ އަތްކުރު ޓީޝާޓެއްނަގާ އެނދުމައްޗައް އެއްލާލިއެވެ. އޮޅާލެވިފާވާ ތުވާލި ގައިން ވަކިކޮއްލާ ހަރުގާ އަޅުވާލުމައްފަހު އެނދާ ދިމާލަށް ހިނގައިގަތެވެ. ސޯޓުނަގާ ލުމައްފަހު ޓީޝާޓު ގަޔަށް މޮހާލިއެވެ. ކުރު ސޯޓެއްކަމުން ފައިގެ ފަލަމަސްގަނޑުގެ ބޮޑު ބައެއް އޮތީ ހާމައަށް ފެންނާށެވެ. އެކަމަށް މާ ބޮޑު ފަރުވާލެއް ނުބަހައްޓާ އަނެއްކާވެސް ޑްރެސިންގް ޓޭބަލްއާ ކައިރި ވެލުމައްފަހު ގަޔަށް ބޮޑީ ސްޕްރޭ ފުޅި ބުރުވާލިއެވެ. މުޅި ކޮޓަރި ތެރެ އެއްވަސް ކޮއްލާފާވަނީ ޖަހާލި ބޮޑީ ސްޕްރޭގެ ވަހުންނެވެ. ބޮލު މެދަށް ޖަހާފާވާ ހުޅި ނައްޓާލަމުން ކޮޓަރިން ބޭރަށް ނުކުތުމަށް ހިނގައިގަތީ ފޯނުން ނަޖުދާއަށް މެސެޖެއް ކުރަމުންނެވެ.\nސިޓިންގް ރޫމަށް ނުކުތް އިރު ރަޒީނާ ސޯފާގާ އިނީ ގުރުއާން ކިޔަވާށެވެ. ރީމާ ގޮސް ރަޒީނާ ގާތު އިށީނީ ފޯނާ ކުޅެމުންނެވެ. ރަޒީނާ ކިޔަވަން އިން ފޮތް ލައްޕާލަމުން ރީމާއަށް ބަލާލިއެވެ. ރީމާ އިނީ ފޯނުތެރެއަށް ގެއްލި ހުސްވެފައެވެ. ދަރިފުޅު ނަމާދު ކޮއްފިންތަ؟ ” ނޫން އަދި ނުކުރަން. ނިދުމުގެ ކުރިން ކުރާނަން މަންމާ! ފަރުވާ ކުޑަ ރާގަކަށް ޖަވާބު ދިނީތީ ރަޒީނާ ހިތްހަމަ ނުޖެހުނެވެ. މަންމައަށް މިހާރު އެއްގޮތަކަށް ވެސް ދަރިފުޅު ނަމާދުކުރާތަނެއް ނުފެނޭ! މަންމައަށް ހީވަނީ ދަރިފުޅު މިހާރު ނަމާދަށް މާ ފަރުވާ ކުޑަވެއްޖެހެން. އެހެން ބުނެ ނިމުންއިރު ރީމާގެ ފޯނު އޮތީ ރަޒީނާގެ އަތުގައެވެ. އެއްޗެއް ނުބުނެ މަންމަ ދެއްކި ވާހަކަ އަޑުއަހަން ރީމާ އިނީ އިސްޖަހާލައިގެންނެވެ. މަޑުމައިތިރި މިޒާޖެއްގެ ރީމާއަކީ އެއް އިރެއްގާވެސް މައިން ބަފައިން ކުރިމަތީ ބަސްބުނެ ހަދާ ކުއްޖެއް ނޫނެވެ.\nހިނގާ ކާން ދާން! ބައްޕަވެސް މިހާރު އަންނަން އުޅޭނެ ނަމާދު ކޮއްގެން. ބަހެއްވެސް ނުބުނެ އިސް ޖަހައިގެން ހުރެ ރަޒީނާގެ ފަހަތުން ރީމާ ދިޔައީ ބަދިގެއަށެވެ. ކާން ހެދުމައް މަންމައާ އެކު އެހީތެރިވުގާ އުޅުނެވެ. ހަމަ އެވަގުތު ރިޔާޒު ބޭރުން އައިސް ގެއަށް ވަނެވެ. ބައްޕާ! ދުރުވޭ ކާން! ރިޔާޒު ގެޔަށްވަތް ތަން ފެނުމުން ރީމާ ގޮވާލިއެވެ. ތިން މައިން ކާން ތިބިއިރު އެއްވެސް ވާހަކައެއް ނުދައްކައެވެ. އެހެންކަމުން މާހަުލަށް ވަނީ ހިމޭން ކަމެއް ވެރިވެފައެވެ. ކައިނިމުން އިރުވެސް އެއްވެސް މީހަކު ވާހަކައެއް ނުދައްކައެވެ. ކައި ނިމުމައްފަހު ތަށިތައް ނެގުމައް މަންމައަށް އެހީތެރި ވުމަށްފަހު ރީމާ ކޮޓަރިއަށް ދިއުމަށް އަވަސްވެގަތެވެ. ކުރިޔަށް އާޅާލި ފިޔަވަޅަށް ހުއްޓުމެއް އައީ މަަންމަ ރަޒީނާ ގޮވާލުމުންނެވެ. ދަރިފުޅު ދެން ގޮސް އަވަހަށް ނަމާދު ކުރޭ! އާއެކޭ ބުނުމުގެ ގޮތުން ބޯ ޖަހާލުމަށްފަހު ރީމާ ހިނގައިގަތީ ކޮޓަރިއަށް ދިއުމަށެވެ.\nނަމާދުކޮށް ނިމުމަށްފަހު އެނދަށް އަރާ ހަމަޖެހިލުމަށްފަހު ފޯނު ނާގާ ޑާޓާ ޖައްސާލުމައްފަހު ފޭސްބުކަށް ވަދެ ނިއުސްފީޑް ހާވަން ފެށިއެވެ. ޒާންގެ މަތިން ހަނދާންވުމުން ފޭސްބުކުން ޒާން ފެނޭތޯ މަސައްކަތް ފެށިއެވެ. ގަޑިއެއްހާ އިރު ކުރި މަސައްކަތަ ވީ ބޭކާރެވެ. ޒާން ނުފެނުމުން ވީ ފޫއްސަކުން ފޯނު އެނދުމައްޗަށް އެއްލާލެވުނެވެ. އެނދުގެ ކޮޅުގާވާ ކަފަ ރަޖާގަނޑު ގައިމަތީ އަޅާލަމުން އޮށޯވެ ހަަމަޖެހިލިއެވެ. ޒާންގެ ރީތި ސޫރަ ރީމާގެ ސިކުނޑިއަށް އުނދަގޫ ކުރަން ފަށައިފިއެވެ. ލޯމަރާލިޔަސް އެ ސޫރަ ލޯމައްޗަށް ފެންނަ ކަހަލައެވެ. ނިދޭތޯ މަސައްކަތް ކުރަމުން ދެލޯމަރާލުމައްފަހު މޫނުމަތީ ބާލީސް އަޅާ މޫނު ފޮރުވާލިއެވެ. އެތައް އިރަކު ނިދޭތޯ އޮވެއޮވެ ވެސް ނިދޭގޮތް ނުވުމުން އެދުން ރީމާ ތެދުވިއެވެ. ފޯނު ނަގާ ގަޑި ބަލާލިއެވެ. އެއްގަޑި ބައި ވަނީއެވެ. ހީވަނީ ނިދީގެ ކަންފުޅެއްވެސް ނުވާހެންނެވެ.\nމަޑުމަޑުން ކޮޓަރީގެ ދޮރު ހުޅުވާލުމަށް ފަހު ގޭތެރެއަށް ބޯ ދިއްކޮއްލީ ބޭރަށް ނުކުތުމުގެ ކުރިން މީހަކު އުޅޭތޯ ޔަގީން ކޮއްލުމަށެވެ. ގޭތެރެއަށް ވެރިވެފާވަނީ ފަނޑު އަލިކަމެކެވެ. މީހަކުފެންނަން ނެތުމުން މަޑުމަޑުން ކޮޓަރީގެ ދޮރު ލައްޕާލުމައްފަހު ގޭގެ މައި ދޮރާ ދިމާލަށް ހިނގައިގަތެވެ. ދޮރުހުޅުވާލަން ދޮރުގާ ހިފާލި އިރު ދޮރު ހުރީ ތަޅުލާފައެވެ. ތަޅުދަނޑި ފެންނަން ނެތުމުން މާޔޫސްވެ ހުރެ ކޮޓަރިއަށް ދިއުމަށް ހިނގައިގަތް ވަގުތު ފައިވާން ހަރު މަތީ ބާއްވާފާވާ ތަޅުދަޑި ފަތި ފެނުމުން ރީމާގެ ތުންފަތަށް ހިނިތުންވުމެއް ވެރިވިއެވެ. މީހަކަށް ހޭލެވިދާނެތީ ދޮރުގެ ތަޅަށް ތަޅުދަނޑި ކޮއްޕާ އަބުރާލީ ވަރަށް މަޑުންނެވެ. ފައިވާން ހަރުން އާދައިގެ ފައިވާނެއް ނަގާ ފަޔަށް ހެޔޮވަރު ކޮއްލުމައްފަހު ބޭރަށް ނުކުތުމަށް ދޮރުހުޅުވާލި ވަގުތު ގައިގާ ޖެހުނު ފިނި ވައިރޯޅިން ހީބިހި ނަގައިގެން ދިޔައެވެ. މަޑުމަޑުން ދޮރު ގާތް ކޮއްލުމަށްފަހު ބޭރަށް ނުކުތެވެ. މަންޒިލަކަށްވީ ގޯތިތެރޭ ހެދިފާވާ ބޮޑު ބަނބުކެޔޮ ގަހުގެ ދަށުގާ ހަދާފާވާ ޖޯލިފައްޗެވެ.\nކަޅުފޮއި ރެޔެއްކަމުން ގޯތިތެރެއަށް ވަނީ އަދިރިކަން ވެރިވެފައެވެ. ޖޯލީގާ އޮށޯވެ އޮތް ރީމާގެ ހިތުގާ އަދިވެސް އެބުރެމުން ދިޔައީ ޒާންގެ ރީތި ސޫރައެވެ. ޒާންގެ ސުވާލުތަކެވެ. ހާވާލެވިފާވާ ދިގު އިސްތަށިގަނޑުވަނީ ޖޯލީގެ އެއްފަރާތުން ބޭރަށް ވައްޓާލާފައެވެ. މަޑު ރަތް ކުލައިގެ ތުނި ނިދާ ހެދުމުން ރީމާގެ ހަށިގަނޑުގެ ވަނާތައް ސާފުކޮން ހާމަވާން ހުއްޓެވެ. ޖެހިލާ މަޑު ވައިރޯޅިތައް ރީމާގެ ހަށިގަނޑުގާ ބީހެމުން ދެއެވެ. އެތަށް ހިޔާލުތަކަކަށް ގެއްލި އެތާ ރީމާއަށް އޮވެވުނު އިރެއްވެސް ނޭންގެއެވެ. ހޭވެރިކަމެއްވީ ފަތިސް ނަމާދަށް ބަންގިގޮވާ އަޑު ކަންފަތުގާ ޖެހުމުންނެވެ. ޖޯލިން ތެދުވެ ގެއާ ދިމާލާށް ހިނގައިގެން ވަގުތު ހުއްޓުން އެރީ ބައްޕަ ރިޔާޒު ގޭގެ ދޮރު ހުޅުވާލާފާ ނުކުންނަތަން ފެނުމުންނެވެ. ބަނބުކެޔޮ ގަހުގެ ފަހަތަށް ވަދެ ނިވާވެލީ ބައްޕައަށް ފެންނަން ބޭނުން ނުވުމުންނެވެ. ރިޔާޒު ގެއްލެންދެން ރީމާ ބަަލަން ހުރުމަށްފަހު ގޭތެރެއަށް ދިއުމަށް އަވަސްވެގަތެވެ. ކޮޓަރިއަށްވަގެ ދޮރުލައްޕާލުމަށް ފަހު އެދުމައްޗަަށް ވެއްޓިގަތެވެ. އިންތިހާއަށް ނިދި އައިސްފާ ވުމުގެ ސަބަބުން އިސާހިތަކު ނިދިއްޖެއެވެ.\nރީމާއަށް ހޭލެވުނީ ބާލީސް ދަށުގާވާ ފޯން ރިންގުވާން ފެށުމުންނެވެ. ފޯނު ނަގާ ޑިސްޕްލޭއަށް ބަލާލީ ގުޅަނީ ކާކުތޯ ބެލުމަށެވެ. ފޯނުނަގާ ކަންފަތުގާ ޖައްސާލަމުން ހެލޯއޭ ބުނެލީ ކަންނެތް ގޮތަކަށެވެ. ޕިސް، ޕިސް، އަދިވެސް ނިދަނީ؟ ހޭލަން ނުވަނީތަ؟ މިހާރު އެޔޮއް ތިނެއް ޖަހަނީ! ގައިމު މިހާރު ނިދިފައެއްނު ހުންނާނީ!\nއެކޮޅުން ވާހަކަ ދެއްކީ ނަޖުދާއެވެ. ނަޖުދާގެ ޖުމްލަތަކުން ރީމާގެ ދެ ލޯ ބޮޑުވެގެން ދިޔައެވެ. ނިދިވެސް މުޅިންހެން ފިލައިގެން ގޮސްފިއެވެ. އަސްލުވެސްތަ ނަޖޫ؟ ދޮގު ނަހަދާ! ފާރުގާ ހަރުކޮއްފާވާ ގަޑިއާ ދިމާލަށް ބަލާލަމުން ރީމާ އަވަސް އަވަހަށް އެދުން ފޭބިއެވެ. އޭތް ނަޖޫ! ރީމް ގުޅާނަން ފަހުން މި ދަނީ ފެންވަރަން. މިޔަދު ހަމަ ޔަގީނުންވެސް މަންމަގެ ޝަކުވާ ފުނި ފުންޏަށް އަންނާނެ. އެހެން ބުނެ ނަޖުދާއަށް އިތުރު އެއްޗެއް ނުބުނެވި އުޅެނިކޮން ފޯނު ކަނޑާލިއެވެ.\nއެންމެ ފަހު ނޭވާ ލަމުންވެސް…6ވަނަ ބައި\nލޯބި July 28, 2016\nނޭނގި ވެވުނު ލޯބި 3\nހިތާމަ ލޯބި November 10, 2019\nލޯބި May 26, 2020\nބުނާށެ ލޯބި ނުވަނީހޭ (12)\nހިތާމަ ލޯބި September 12, 2018\nލޯބި November 16, 2012\nހީލީމާ ހިތުގެ ވެރިޔާ\nބިރުވެރި ލޯބި January 12, 2016


Dhekunuge Atholhu Thakah Hudhu Samaalu Nerefi ދެކުނުގެ އަތޮޅުތަކަށް ހުދު ސަމާލު ނެރެފި – Huvadhoo News Dhekunuge Atholhu Thakah Hudhu Samaalu Nerefi Huvadhoo News\nރާއްޖޭގެ ދެކުނުގެ އަތޮޅުތަކަށް މޫސުން ގޯސްވެ ބައެއް ރަށްތަކަށް އުދަ އަރާނެކަމަށް މޯލްޑިވްސް މީޓިއޮރޮލޮޖީ ސަރވިސް (މެޓް އޮފީސް)އިން ވިދާޅުވެއްޖެއެވެ.\nމެޓް އޮފީހުން ވިދާޅުވި ގޮތުގައި ގއ. އަތޮޅުން ފެށިގެން އައްޑޫ ސިޓީއާ ހަމަޔަށް މިއަދު 09:00އިން ފެށިގެން 15:00އާ ހަމަޔަށް ބޯކޮށް ވާރޭ ވެހުމާއެކު ގުގުރައި ވިލާގަނޑުގައި ގަޑިޔަކު ގާތްގަޑަކަށް 40 މެލަށް ވައި ގަދަވާނެ ކަމަށް ލަފާކުރެވޭ ކަމަށެވެ. އަދި ގިނަ ރަށްތަކަށް މިވަގުތު އުދައެރުމަކީ އެކަށީގެންވާ ކަމެއް ކަމަށް އެއިދާރާއިން ވަނީ ހާމަކޮށްފައެވެ.\nމީގެ އިތުރުން ހއ އިން ފެށިގެން ވ އަތޮޅާ ހަމަޔަށް މިވަނީ ހުދު ސަމާލު ނެރެފައެވެ. މިއަތޮޅުތަކަށްވެސް ގުގުރުމާއެކު ބޯކޮށް ވާރޭ ވެހޭނެ ކަމަށް ވަނީ ލަފާކޮށްފައެވެ.\nމިދުވަސްވަރަކީ ރާއްޖޭގެ މުސުން ގޯސް ދުވަސްވަރަކަށް ވުމާއި ގުޅިގެން ކަނޑު ދަތުރު ކުރާ ފަރާތްތަކުން މޫސުމަށް ސަމާލުވުމަށާއި ދަތުރަށް ފުރުމުގެ ކުރިން ދަތުރާ ބެހޭ މައުލޫމަތު އެންގުމާއި, އުޅަނދުތަކުގައި ލައިފްޖެކެޓާއި, މުވާސަލާތީ ނިޒާމާއި, ދިޔަ ހިއްކާ ޕަންޕު ފަދަ ތަކެތި ހުރީ ރަނގަޅަށްތޯ ބެލުމަށް އިތުރުން ހާއްސަކޮށް ރޭނގަޑު ދަތުރު ކުރާ ފަރާތްތަކުން ހާއްސަ ސަމާލުކަމެއް ދިނުމަށް ކޯސްޓްގާޑުން ވަނީ އިލްތިމާސްކޮށްފައެވެ. އަދި ކަނޑުމަތީ ހާދިސާއެއް ދިމާވެއްޖެނަމަ އެމް.އެން.ޑީ.އެފްގެ ހިލޭ ގުޅޭ ނަންބަރ 191 އަށް ގުޅުމަށްފަހު މައުލޫމާތު ހިއްސާކުރުމަށް ވަނީ އަންގާފައެވެ.


3 ޖޫން 20190ކޮމެންޓް\nފޫހިވެފައި އިނދެ ފޯނު ނަގާ އެފްބީއަށް ވަދެލީމެވެ. އިމްދާދުގެ ފްރެންޑް ރިކުއެސްޓެއް އައިސްފައި އިން ތަން ފެނުމުން އަހަރެންގެ ހިތް އަވަސްވިއެވެ. މި އަދު އިމްދާދު ބުނެލި ޖުމްލަ ހަނދާންވުމުން ހީނލެވުނެވެ. އެއީ ދެ ކުދިން ވިހާ ކުޑަކޮށް ފަލަވެފައި ހުރި އަހަރެން އަހާލަން ކިހާ ބޭނުންވެފައި ހުރި ޖުމްލައެއް ކަން އެނގޭނީ ހަމައެކަނި އަހަރެން ކަހަލަ މީހަކަށެވެ. އިމްދާދުގެ ދަޢުވަތު ޤަބޫލުކުރުމަށް އަހަރެންގެ ހިތް އެދުނެވެ. ދިރިއުޅުމަށް ވެރިވެފައިވާ ފޫހިކަމާއި ފަޅުކަން ފިލުވާލަދޭނެ މީހަކު ބޭނުންވެފައި ހުރި މިންވަރު އެ ވަގުތު އިހުސާސް ކުރެވުނެވެ.\nނަމަވެސް އިމްދާދުއާ ވާހަކަދައްކަން ނުފެއްޓުމަށް އަހަރެންގެ ސިކުނޑީގެ ކަނަކުން ގޮވައިލިއެވެ. އަހަރެންނަށް ހަނާ އަޅަމުން ދިޔައީ ރީތި ހިތްފަސޭހަ ބަގީޗާއެކޭ ހީވިޔަސް އެ ތަނަށް ވަނުމަށްފަހު ދާނެ ކޮޅެއް ނޭނގޭ، ކަށިބޯ ޖަނގައްޔަކަށް ވެދާނޭކަމަށް ސިކުނޑި އަންގައިދިނެވެ. ފޯނު ސޯފާމަތީގައި ބޭއްވުމަށްފަހު އަހަރެން ވިސްނާލީމެވެ.\nތެދެކެވެ. އެފަދަ ތަޢުރީފުތައް އަޑުއަހަން އަހަރެން ނުހަނު ބޭނުމެވެ. ލޯބިން އަހަރެންނާ ދިމާއަށް ނަޒަރު ހުއްޓާލައިގެން ހުރުމަށް ހިތް އެދެއެވެ. ނަމަވެސް އަހަރެން އެ ލަފްޒުތައް އަޑު އަހަން ބޭނުމީ މިއާންގެ ދުލުންނެވެ. ގެނބިގެން ދާން ބޭނުންވަނީ މިއާންގެ ބެލުމުގެ އޮއިވަރުގައި ޖެހިގެންނެވެ. އަހަރެން ބޭނުމީ ފެތެމުން ދިޔަ ނައު ސަލާމަތް ކުރާށެވެ. އެ ނައު ދޫކޮށްލާފައި އެހެން ނަވަކަށް އަރާކަށް ނޫނެވެ. އެ ރޭ އަހަރެން ނިދަން ދިޔައީ އާ އަޒުމަކާ އެކުއެވެ. އަހަރެން ހިތްހަމަނުޖެހޭ ކަންތައްތަކާއި ހިތުގައިވާ ޝަކުވާތައް މިއާންއާ ހިއްސާކޮށް ދެމެދުގައިވާ ދުރުކަން ކައިރި ކުރުމަށް މަސައްކަތް ކުރުމަށް ނިޔަތް ގަނެގެންނެވެ.\nއޭގެ އަނެއް ރޭ ނިދަން އޮށޯވެފައި އަހަރެން އެ ވާހަކަތައް ދެއްކީމެވެ. އަދި މިއާން ވެސް ހިތްހަމަނުޖޭކަމެއް އޮތްނަމަ ބުނުމަށް އެދުނީމެވެ. އިރުކޮޅަކު އަނގައިން ނުބުނެ އޮވެފައި މިއާން ވާހަކަދައްކަން ފެށިއެވެ. މިއާންގެ ޝަކުވާގެ ލިސްޓު ވެސް ނުހަނު ދިގެވެ. ގެއަށް އަންނައިރު ކުދިވެރިންގެ ކުޅޭ އެއްޗެހިތައް އެތަން މިތަނަށް އުކާފައި ހުރުމެވެ. އަހަރެން ފުސް މޫނު ހަދާފައި ހުރުމެވެ. ގިނަރޭރޭ ކުދިވެރިންނާ އެކު އަހަރެން ނިދުމެވެ. ކުދިން ލިބުނު ފަހުން ބޭރަށް ދާން ބުނި ނަމެވެސް ކޮންމެވެސް ބަހަނާއެއް ދައްކާފައި ނުދިއުމެވެ. ވަރުބަލިވެފައިވާ ކަމަށް ބުނެ މިއާންގެ އެދުންތަކަށް ވެސް ގިނަ ރޭރޭ ފުރަގަސް ދިނުމެވެ.\nމިއާންގެ ލިސްޓު ނިމުމުން އަހަރެންނަށް ވެސް ހަމަހިމޭންވެފައި އޮވެވުނެވެ. މީގެ ކުރިން އަހަރެންގެ ނަޒަރުގައި އަހަރެމެންގެ ގުޅުން ހީނަރުވެފައިވަނީ މިއާންގެ އިހުމާލުންނެވެ. ނަމަވެސް އެ ރޭ މިއާން ދެއްކި ވާހަކައިން އަހަރެންގެ ޝާމިލުވުން ވެސް މިކަމުގައި ބޮޑުކަމަށް ޤަބޫލުކުރެވުނެވެ. ދެ މިހުންގެ ހިތުގައި އުފެދެމުން ދިޔަ ޝަކުވާތަކާއި ހިތްހަމަނުޖެހުންތައް އެކަކު އަނެކަކާ ހިއްސާނުކޮށް، އެއްފަރާތްކޮށްލުމަށްފަހު ދިރުއުޅުމައިގެން ކުރިއަށް ދެވޭތޯ ބެލުން އެއީ އަހަރެމެންގެ ގުޅުން ހީނަރުވާން ދިމާވި އެންމެ ބޮޑު އެއް ސަބަބުކަމުގައި އަހަރެންނަށް ވިސްނުނެވެ.\n"އަސްލު މިހާރު ޤަބޫލެއް ވެސް ނުކުރެވޭ ނަޒާ އަހަރެން ދެކެ ލޯބިވާކަމަކަށް. ދެމަފިރިންނަށް ވުރެ ބޮޑަށް އަހަރެމެންނަކީ މިހާރު ހަމައެކަނި ދަރިން ބަލަން ތިބޭ ދެ މީހުން." މިއާން ބުންޏެވެ.\nފަހުން ބުނި ޖުމްލައިގެ ތެދުކަން އިހުސާސް ކުރެވި، މިއާން އަހަރެންނަށް ގެއްލިދާނެކަމުގެ ބިރު ފުރަތަމަ ފަހަރަށް އަހަރެންގެ ހިތުގައި އަށަގަތެވެ.\nމިއާން ދެކެ ލޯބިވާކަމަށް އަހަރެން ބުނީމެވެ. އަދި ދެ މީހުންގެ ގުޅުން ރަނގަޅުކުރަން އަހަރެންގެ ފަރާތުން ރަނގަޅު ކުރެވެން އޮތް ހުރިހާ ކަމެއް ކުރާނަމޭ ބުނީމެވެ.\n"ޕްލީސް ޑޯންޓް ގިވް އަޕް އޮން އަސް." މިއާން ހިމޭނުން އޮންނަން ފެށުމުން އަހަރެން ބުނީމެވެ.\nއެ ރޭ އަހަރެން ބަހާއި އަމަލުން މިއާންދެކެ ވާ ލޯބި ހާމަކޮށްދިނީމެވެ. ހިތަށް ހަމަޖެހުމެއް ލިބުނީ މިއާން ވެސް އަހަރެންދެކެ ލޯބިވެއޭ ބުނުމުންނެވެ.\nއެ ރޭގެ ފަހުން އުޅުން ބަދަލުކުރެވޭތޯ އަހަރެން މަސައްކަތްކުރީމެވެ. ކުޅިވަރަކަށް ހަދާފައި ކުދިންނާ އެކު އެ ކުދިންގެ އެއްޗެހި ބިންމަތިން ނަގާ، މިއާން އަންނަންވާއިރަށް ގޭތެރެ ސާފުކޮށް ބޭއްވޭތޯ ބަލަމެވެ. ކުދިން ޓީވީ ބަލަންތިބޭ ބައިގަޑިއިރު އެއީ އަހަރެން ވެސް އަރާމުކޮށްލާ ވަގުތުކަމުގައި ހެދީމެވެ. ފޯނުގައި އިނުމުގެ ބަދަލުގައެވެ. އެހެން ހަދަން ފެށުމުން ރޭގަނޑު ކުދިން ނިދާ ގަޑީގައި ވަރުބަލިވެގެން ނިދުމުގެ ސިލްސިލާ ހުއްޓުނެވެ. މިއާން ގެއަށް އައުމުން ހިނިތުންވެފައިވާ މޫނަކާ އެކު ވާހަކަ ދައްކަން އާދަކުރީމެވެ.\nއަހަރެން ހިތްހަމަނުޖެހޭ ކަންތައްތައް ރަނގަޅުކުރަން މިއާން ވެސް މަސައްކަތް ކުރެއެވެ. ލަސްވަންޏާ ފޯނުކޮށްފައި ބުނެއެވެ. ދޭތެރެއަކުން ލޯބިވާ ވާހަކަ ވެސް ބުނެއެވެ. ގެއަށް އައިސް އަހަރެންގެ ގައިގައި ފިރުމާލައި ނުވަތަ ބައްދާލައި ހަދައެވެ. ބައެއް ރޭރޭ އަހަރަން ގޮވައިގެން ދުއްވާލަން ވެސް ދެއެވެ. ކުރީގެ މިއާން އަހަރެންނަށް އަލުން ލިބުނީހެން ހީވިއެވެ. ނަމަވެސް ކޮންމެވެސް ކަމެއް އުނިވާކަމުގައި އަހަރެންގެ ހަވަނަ ހިއްސު ބުނަމުން ދިޔައެވެ.\nއެއްރެއެކެވެ. އިޝާ ނަމާދަށް ދަމުން މިއާން ފޯނު ޖީބަށްލީ ތަން ފެނުމުން އަހަރެންނަށް ހުއްޓެވުނެވެ. އެހެންޏާ އަބަދުވެސް މިއާން ނަމާދަށް ދާނީ ފޯނު ބާއްވާފައެވެ. ކުއްލިއަކަށް އަހަރެންގެ މެއަށް ފިނިވިއެވެ. ތަންކޮޅެއް ކުރީ ރެއަކު އަހަރެންނަށް ނޭނގޭ ޕާސްވޯޑެއް މިއާން ފޯނުގައި ޖަހަނިކޮށް ފެނުނު ހަނދާންވެފައެވެ. އެރޭ އަހަރެން ހުރީ ބަލަން ކަމެއް މިއާނަކަށް ނޭނގޭނެއެވެ. ހިތުގައި އެ ނަންބަރު ފެވުނު ނަމަވެސް އަހަރެން އެއީ މާ ބޮޑުކަމަކަށް ނުހަދަމެވެ. ނަމަވެސް މިރޭ ދެ ކަންތައް އެއްވުމުން ކޮންމެވެސް ނުބައެއް އުޅޭ ކަމަށް ހިތް ބުނަންފެށިއެވެ.\nނަމާދުން އައިސް ފޯނު ބާއްވާފައި މިއާން ފާޚާނާއަށް ވަން ވަގުތު މިއާންގެ ފޯނު އަހަރެން ހުޅުވީމެވެ. ބޮޑަށް އަހަރެންނަށް ހީވީ ކުށްހީއެއްކަން ޔަޤީން ކުރުމަށެވެ. ނަމަވެސް ފޯނު ހުޅުވައިލި ވަގުތު ފުރަތަމައިން ވެސް ފެނުނީ އަހަރެން ނުދަންނަ ނަންބަރަކުން ފޮނުވާފައިވާ މެސެޖެކެވެ. މިއާން މަތިން ހަނދާންވާ ވާހަކައާއި މިރޭ ކޮފީއަށް އަންނާނަންތޯ އަހާފައި އޮތެވެ.\nއަހަރެންނަށް ވީގޮތް ބުނެދޭން ވެސް ނޭނގެއެވެ. މެއަށް ބާރުކޮށް ހަށިގަނޑުގެ ވަރު ދޫވިހެން ހީވިއެވެ.\n"ނޫނެކެވެ. ނޫނެކެވެ." އަހަރެންގެ ހިތް ގޮވަމުން ދިޔައެވެ.\n"މިއާން ބޭވަފާތެރިއެއް ނުވާނެއެވެ. މިއާން އަހަރެންދެކެ ލޯބިވެއެވެ."\nގަބު އަރާފައި ހުއްޓާ ފޯނު ލޮކްވުމުން އަނެއްކާވެސް ހުޅުވޭތޯ އަހަރެން މަސައްކަތް ކުރީމެވެ. ނަމަވެސް އަތް ތުރުތުރު އަޅާވަރުން އަހަރެންނަށް ޕާސްވޯޑް ޖެހުނީ އެތައް ފަހަރަކު މަސައްކަތްކޮށްގެނެވެ. ކަރުނައިން ފުސްވެފައިވާ ދެ ލޮލުން އެ މެސެޖް ތަކުރާރުކޮށް ކިޔަމުން ދިޔައިރު އަހަރެންގެ ހިތް ފިސްފިސްވަމުން ދިޔައެވެ. މޭގެ ރިހުން ގަދަވެ ނޭވާލާން ވެސް އުނދަގޫވާހެން ހީވިއެވެ. މިއާން ފާޚާނާއިން ނުކުތުމާ އެކު ހާސްވެފައި އައިސް އަހަރެންގެ އަތުގައި އޮތް ފޯނު ޖަހައިގަތެވެ. މިއާންގެ މި އަމަލުން އުންމީދުގެ އެންމެފަހު ދޯދި ވެސް އަހަރެންނަށް ގެއްލުނެވެ.\n"ހައު ކުޑް ޔޫ؟" މިއާންގެ ގަމީހުގައި ހިފާފައި ރޮމުން އަހަރެން އެހީމެވެ.\nއެ ވަގުތު ދޮރު ހުޅުވާލާފައި ބާތިން ވަނެވެ.\n"މަންމީ، ބަނޑުހައި." ބާތިން ބުންޏެވެ.\nއަވަސް އަވަހަށް ކަރުނަތައް އަހަރެން ފޮހެލީމެވެ. މޫނު މައްޗަށް ހިނިތުންވުމެއް ވެރިކުރިވީ ކިހާ މަސައްކަތަކުންކަން މިއާންއަށް އެނގޭނެ ނަމައެވެ.\nކުދިން ގޮވައިގެން ކާން އެރި ނަމަވެސް އެންމެ އެތިކޮޅެއް ވެސް އަހަރެންނަކަށް ނުދިރުނެވެ. އިހުސާސްތައް ފޮރުވައިގެން މާ ގިނައިރަކު ނީނދެވުނެވެ. ކިތަންމެ މަސައްކަތްކުރި ނަމަވެސް ލޮލުން ކަރުނަ ހިލެނީއެވެ. ކުދިން ގާތުގައި ބައްޕައާ އެކު ކައިގެން ނިދުމަށް ބުނެފައި އަހަރެން އަވަސް އަވަހަށް އެ ތަނުން ތެދުވީމެވެ. ކޮޓަރިއަށް ވަދެވުމާ އެކު އަހަރެންގެ ބަޑި ފަޅައިގެން ދިޔައެވެ. މިއާންއާ ދޭތެރޭ އަހަރެންގެ ހިތުގައިވާ ޝަކުވާތައް އުތުރި އަރަނީއެވެ.\nކުދިން ނިންދަވާފައި މިއާން ކޮޓަރިއަށް ވަންއިރު އަހަރެން އިނީ ފާރުގައި ބުރަކަށި ޖައްސާލައިގެން އެނދުގައި އިށީނދެއެވެ. އޭރު ވެސް އަހަރެންގެ ލޮލުން ފައިބަމުން ދިޔަ ކަރުނަތަކަކަށް ހުއްޓުމެއް ނާދެއެވެ.\n"ކާކު އެއީ؟" މިއާން އައިސް ކައިރީގައި އިށީނުމުން އަހަރެން ހިތްވަރުކޮށްފައި އެހީމެވެ.\n"އެއީ ސުކޫލްއިރުގެ ރައްޓެއްސެއްގެ ދެބެންގެ ދެދަރި ކުއްޖެއް." މިއާން ބުންޏެވެ.\n"ކީއްވެ؟ ކީއްވެ އޮޅުވާލީ؟ ކީއްވެ ބޭވަފާތެރިވީ؟" މިފަހަރު އަހަރެންގެ އަޑު ކުރެހުނެވެ.\nއެއްވެސް ކަމެއް ސިއްރުކުރާކަށް މިއާން ނޫޅެއެވެ. މިއާންއާ އެ ކުއްޖާއާ ދިމާވީ އެއް ރެއަކު ރައްޓެއްސަކާ އެކު ކޮފީއަކަށް ދިޔަ ތަނުންނެވެ. އެ ރޭ އެ ދެމެދުގައި ރަހުމަތްތެރިކަމުގެ ގުޅުން އުފެދުނެވެ. އޭގެ ފަހުން ވެސް ބައެއް ރޭރޭ ކޮފީން އެ މީހުން ދިމާވެއެވެ. މިއާންއާ އެ ކުއްޖާ ގުޅަން ފެށީ އަހަރެމެންގެ ގުޅުން އެންމެ ހީނަރުވެފައި ވަނިކޮށެވެ. މިއާން ދެކެ ލޯބިވާ ވާހަކައާއި ރުހޭ ވާހަކަ ބުނުމުން ވާހަކަ ދެއްކުމަށް ހިތް އެދުނީ ދިރިއުޅުމުގައި ދިމާވެފައިވާ ހުސްކަން އެންމެ ބޮޑަށް އިހުސާސް ކުރެވުނު ދަނޑިވަޅަށް ވީތީއެވެ. އަހަރެމެން ދެ މީހުންގެ ގުޅުން ރަނގަޅުވުމުން އެ ކުއްޖާއާ ވާހަކަ ނުދައްކަން މިއާން ނިންމިއެވެ. ނަމަވެސް އެ ކުއްޖާ ގާތުގައި އެ ވާހަކަ ބުނަން ފަސްޖެހިފައި ހުރެވުނީއެވެ.\nމިއާންގެ ކޮންމެ ޖުމްލައަކުން އަހަރެންގެ ހިތް ބިއްލޫރިގަނޑެއްހެން ތަޅައިގެން ގޮސް އެތިކޮޅުކޮޅަށް ބުރައިގެންދަނީހެން ހީވިއެވެ.\n"ކީއްވެ؟" އަނެއްކާ ވެސް އަހަންނަށް އެހުނީ އެ ސުވާލެވެ. އަހަރެން ދެކެ ލޯބި ނުވަނީތޯ އެހުނެވެ.\nމިއާން އަހަރެން ގެނެސް އަތުތެރެއަށް ލިއެވެ. އަހަރެންނަށް އަނެއްކާ ވެސް ރޮވެން ފެށުނީއެވެ. އަހަރެންދެކެ ލޯބިވާކަމަށް ތަކުރާރުކޮށް ބުންޏެވެ. އެ ކުއްޖާއާ ދެން ވާހަކަ ނުދައްކާނެކަމަށާއި މިއާން ވެސް ބޭނުންވަނީ އަހަރެންނާ އެކު އުޅެން ކަމުގައި ބުންޏެވެ. މިއާންގެ އެތަކެއް ވާހަކަތަކަކަށްފަހު ކޮންމެވެސް ވަރަކަށް އަހަރެން ހަމައަކަށް އެޅުނެވެ. އެކަމަކު އެ ރެއަކު ނުނިދުނެވެ. ސިއްސަ ސިއްސައިގެން ގޮސްފައި އިރުއިރުކޮޅާ ހޭލެވެއެވެ.\nދެން އައި ދުވަސްތައް އެއީ އަހަރެންގެ ޙަޔާތުގައި އައި އެންމެ އުނދަގޫ ދުވަސްތަކެވެ. މީހުންގެ ތެރޭގައި ހިނިތުންވެފައި އުޅުނަސް އެކަނިވާއިރަށް އަހަރެންނަށް ރޮވެއެވެ. ފެތެމުން ދިޔަ އަހަރެމެންގެ އޮޑި ސަލާމަތް ކުރަން ނޫޅެ އެހެން އޮޑިއަކަށް އަރަން މިއާން ހިނދުކޮޅަކަށް ނަމަވެސް ވިސްނީ އަހަރެންދެކެ ހަގީގީ ލޯބި ނުވާތީ ކަމަށް އަހަރެންނަށް ޤަބޫލު ކުރެވުނެވެ. ހިތުގައި ނުފިލާ ރިހުމެއް އަބަދުވެސް ވިއެވެ.\nއެ ކުއްޖާއާ ގުޅުން ކަނޑައިލުމަށްފަހު އެ ފަދަ ކަމެއް ތަކުރާރު ނުވާނެކަމަށް އެތައް ފަހަރަކު މިއާން ވައުދުވިއެވެ. މިއާން ބޭވަފާތެރިވި ނަމަވެސް އަހަރެން ބޭނުންވީ އަހަރެމެންގެ ގުޅުމަށް ފުރުސަތު ދޭށެވެ. ކުދިންނަށްޓަކައެވެ. އަދި މިއާންދެކެ އަހަރެންވާ ލޯތްބަށްޓަކައި ވެސް މެއެވެ. ނަމަވެސް ޝަކުވާކުރުމާއި މިއާންއާ ދޭތެރޭ ޝައްކުކުރުން އާދައަކަށްވިއެވެ. ވަހުމުގެ ޝިކާރައަކަށް އަހަރެންވިއެވެ.\nފުރަތަމަ ދުވަސްކޮޅު ލޯބިން އަހަރެންނަށް ވިސްނާދޭން މިއާން މަސައްކަތް ކުރިއެވެ. ނަމަވެސް އަބަދު އެއް ވާހަކައެއް ތަކުރާރުވާން ފެށުމުން މިއާން ވެސް ހިތްހަމަ ނުޖެހެން ފެށިއެވެ.\n"ކިތައް ފަހަރު ބުނާނީ އެ ރޭގެ ފަހުން ވާހަކައެއް ނުދައްކަމޭ. ކިހިނެއް ހެދިއްޔާ ގަބޫލު ކުރާނީ؟ ނަޒާ ހިތްހަމަޖެހޭހާ ގޮތަކަށް ކަންތައް ކޮށްދެވޭތޯ މި ބަލަނީ. ނަޒާއަށް ކޮން ކަމެއް އުނިވަނީ؟ ކޯޗެއް ގެއްލުނީ؟" އެއް ދުވަހަކު ހިތްހަމަނުޖެހިފައި މިއާން އެހިއެވެ.\nތެދެކެވެ. އަހަރެންގެ މުޅި ދިރިއުޅުން ގެއްލިގެނެއް ނުދެއެވެ. ހިތުގެ އެންމެ ފުންމިނުން އެކަމާ އަހަރެން ޝުކުރު ކުރަމެވެ. ނަމަވެސް މިއާނަށް އަހަރެން ކުރަމުން އައި އިތުބާރަށް ލޮޅުން އަރައިފިއެވެ. ކަނޑުގައި އުފެދޭ ރާޅުބާނިތައް ފަދައިން އަހަރެންގެ ހިތުގައި އުފެދޭ ޝައްކާއި ވަހުމްތަކަށް ނިމުމެއް ނުވާކަހަލައެވެ. މިއާން ލަސް ވިޔަސް، ކޮފީއަކަށް ދިޔަޔަސް އެ ރާޅުބާނިތައް އަހަރެންގެހިތުގައި އުފެދެއެވެ. ބައެއްފަހަރު އެ ރާޅުބާނިތައް ބޮޑެތި ވަރުނުލާ ރާޅުތަކަކަށް ބަދަލުވެ އޭގެ ދަށުގައި އަހަރެން ހަފުސްކޮށްލައެވެ. ސަލާމަތުގެ އައްސޭރިއަށް އަހަރެންނަށް އާދެވެނީ އެތަކެއް މަސައްކަތެއްކޮށް އަމިއްލަ ނަފްސާ ހަނގުރާމަކޮށްގެންނެވެ. ބައެއްފަހަރު ނޭވާހޮޅިއަށް އެޅެން ފެށުމުން މިއާން އެހީގެ އަތެއް ދިއްކޮށްލައެވެ. އެފަދަ ކަމެއް ނުކުރާކަމަށް ބުނެ މިއާން ހުވާކުރުމުން ނޫނީ އަހަރެންނަށް ހަމަޖެހުމުގެ ނޭވާއެއް ނުލެވެއެވެ.\nމިއާނަށް ނުވިސްނު ނަމަވެސް ބީވެގެން ދިޔައީ އަހަރެންގެ ހިތުގެ ހަމަޖެހުމެވެ. ގެއްލިގެން ދިޔައީ ދެމެދުގައި އޮތް އިތުބާރެވެ. މުޅި އުމުރަށެވެ.


» ރަޙިމުގެ ގުޅުން ކަނޑާލާފައި ވާ މީހަކު އެބައެއްގެ ތެރޭގައިވާ ބައެއްގެ މައްޗަށް ﷲ ރަޙްމަތެއް ނުލައްވާނެއެވެ.\nއަބޫހުރައިރާ ރަޟިޔަﷲ ޢަންހުގެ މަޖިލިހެއްގައި ރަސޫލުﷲ ޞައްލަﷲ ޢަންހުގެ ޙަދީޘްފުޅުތައް ކިޔަވައިދެއްވަން ހުންނެވިއެވެ. އަދި ވިދާޅުވިއެވެ. "ރަޙިމުގެ ގުޅުން ކަނޑާލާފައިވާ މީހަކު މިތާނގައި ވާނަމަ އެމީހާ މިތަނުން ތެދުވެގެން ދާށެވެ." (ރިވާ ވެގެން ވާގޮތުގައި އަބޫހުރައިރާ މިފަދައިން3ފަހަރު ތަކުރާރު ކުރެއްވިއެވެ.) އެހިނދު އެތަނުން ޒުވާނަކު ތެދުވެގެން ހިނގައްޖެއެވެ. ސަބަބަކީ އެ ޒުވާނާ އޭނާގެ ބޮޑުދައިތައާ ގުޅުން ކަނޑާލައި ވާތީއެވެ.\n» ދީނުގައި ކަނޑައެޅިގެން އެނގެން އޮތް ޙުކުމަކަށް އިންކާރުކުރުމާމެދު މި ވަގުތު ދުނިޔޭގަ ހުންނެވި އަލްއަޒްހަރުގެ އެންމެ ބޮޑު ޢިލްމުވެރިޔާ ފަޟީލަތުއްޝައިޚުލްއައްލާމާ ޔޫސުފުލްޤަރަޟާވީ ދެއްވާފައިވާ ފަތުވާ\nދީނުގެ ޙުކުމްތަކުގެ ތެރެއިން ކަނޑައެޅިގެން އެނގޭ ޙުކުމްތަކެވެ. ” މިފަދަ ޙުކުމަކަށް އިންކާރު ކުރާ މީހާ ނުވަތަ އެޙުކުމެއްގެ ޤަދަރުކުޑަކޮށްލާމީހާ ނުވަތަ އެޙުކުމަކަށް މަލާމާތްކުރާ މީހާ ހަމަކަށަވަރުން ވެސް ޞަރީޙަ ކާފިރުވުމަކުން ކާފިރު ވެއްޖެއެވެ. އެހެނީ މިފަދަ ޙުކުމްތަކަކީ އާޔަތްތަކުން ޞަރީޙަކޮށް ބަޔާންކުރައްވާފައިވާ ޙުކުމްތަކެކެވެ. އަދި އެޙުކުމްތަކާމެދު އުންމަތުގެ ޖީލަކަށް ފަހު ޖީލެއްވަނީ އިޖުމާޢުވެފައެވެ. އެއިން ޙުކުމެއް ދޮގުކުރުމަކީ ޤުރްއާނާއި ސުންނަތުގެ ނައްޞު ދޮގުކުރުމެކެވެ. އެއީ ކުފުރެކެވެ\n» މުސްލިމުންނާއި ގުޅުން ދެމެހެއްޓުމަށް އިސްލާމްދީން ބާރުއަޅާ މިންވަރު\nشيخ الإسلام ابن تيمية رحمه الله ވިދާޅުވިއެވެ." ފަހެ ޝަރުޢީ އުޞޫލުން ގުޅުން ކެނޑުމަކީ މާތް ﷲ އާއި އެކަލާނގެ ރަސޫލާ صلى الله عليه وسلم އަމުރުކުރައްވާފައިވާ ކަންކަމުގެ ތެރޭގައި ހިމެނޭ ކަމެކެވެ. ވީއިރު އަޅުކަމެއް ކުރަންޖެހޭނީ މާތް ﷲ އަށް އިޚްލާޞްތެރިކަމާއެކު އެކަލާނގެ އަމުރުކުރައްވާފައިވާ ގޮތުގެމަތިންނެވެ. ތިމާގެ ހަވާނަފްސުގެ އެދުމަކަށް ގުޅުންކަނޑައިފިމީހާ ނުވަތަ އަމުރުވެވިގެން ނުވާކަމަކަށް ގުޅުންކަނޑައިފިމީހާ އެއީ އިސްވެ ބަޔާންކުރެވުނު މަގުން އެއްކިބާވެފައިވާމީހެކެވެ. ފަހެ މާތް ﷲ އަށް އަދާކުރެވޭ އަޅުކަމެއްކަމުގައި ހީވެގެން ނަފްސުތަކުގެ އެދުންތަކަށް ތަބާވެ ގުޅުން ކަނޑާފައިވާމިހުންގެ ގިނަކަމާއެވެ!"\n» މައިންބަފައިންގެ މަސްއޫލިއްޔަތު\nބައެއް ޢިލްމުވެރިން ވިދާޅުވެއެވެ. ހަމަކަށަވަރުން ބައްޕަގެ ޙައްޤު އަދާކުރިތޯ ދަރިއާއި ސުވާލުކުރެއްވުމުގެ ކުރިން ދަރީގެ ޙައްޤު އަދާކުރިތޯ ބައްޕައާއި، ﷲތަޢާލާ ސުވާލުކުރައްވާނެއެވެ. ފަހެ ބައްޕައަށްޓަކައި ދަރިފުޅު އަދާކުރަންޖެހޭ ޙައްޤުތަކެއް ވާފަދައިން ބައްޕަވެސް ދަރިފުޅަށްޓަކައި އަދާކުރަންޖެހޭ ޙައްޤުތަކެއް ވެއެވެ. ﷲތަޢާލާ ((وَوَصَّيْنَا الإنْسَانَ بِوَالِدَيْهِ حُسْنًا)) (العنكبوت 8) އިންސާނާއަށް އޭނާގެ މައިންބަފައިންނަށް ހެޔޮކޮށް ހިތުމަށް ތިމަންއިލާހު وصية ކުރައްވައި، أمر ކުރެއްވީމެވެ. މިފަދައިން ވަޙީ ކުރައްވާފައިވާ ފަދައިން، ((قُوا أَنْفُسَكُمْ وَأَهْلِيكُمْ نَارًا وَقُودُهَا النَّاسُ وَالْحِجَارَةُ)) (التحريم 6) ތިޔަބައިމީހުންގެ އަމިއްލަ نفس ތަކާއި، ތިޔަބައިމީހުންގެ أهل ވެރިން، ނަރަކައިން ސަލާމަތްކުރާށެވެ! އެ ނަރަކައިގެ ދަރަކީ، މީހުންނާއި ހިލައެވެ. މިފަދައިންވެސް ވަޙީކުރައްވާފައިވެއެވެ.\n» ފޭސްބުކްގެ ސްޓޭޓަސް އަކީ ދެމަފިރިން އެކަކު އަނެކަކު ދެކެ ވާ ލޯބި ހާމަކުރާ ތަނަކަށް ނަހަދާށެވެ.\nދެމަފިރިން އެކަކު އަނެކާގެ ސިއްރުތައް ވަންހަނާ ކުރަން ޖެހެއެވެ. އެއީ އެދެމީހުން އެކަކު އަނެކާއަށްޓަކައި އަދާކުރަންޖެހޭ ޙައްޤެކެވެ. ދެމަފިރިންގެ ސިއްރުތައް އެއްވެސް މީހަކަށް ހާމަކުރުން ހުއްދައެއް ނުވާނެއެވެ. އެއީ ދެމަފިރިން ކުރެ އެއްވެސް މީހަކަށްވެސް ހުއްދަވެގެންވާ ކަމެއް ނޫނެވެ. އެއީ ކިތަންބެ ބެސްޓު ފުރެންޑަކަށް ކަމުގައި ވިޔަސް، ކިތަންމެ ގާތްތިމާގެ މީހަކަށް ކަމުގައި ވިޔަސްމެއެވެ. އެއީ މަންމަ ނުވަތަ ބައްޕަ ނުވަތަ އެއްބަނޑު އެއްބަފާ މީހަކަށް ކަމުގައި ވިޔަސް މެއެވެ. ސަބަބަކީ އެއީ ދެމަފިރިންގެ ސިއްރެކެވެ. އެ ސިއްރު ސިއްރު ކުރުމަކީ ލާޒިމު ކަމެކެވެ.\n» އެދުވަހުގައި އަޅުގަނޑުގެ ޝުޢޫރު...\nއަޅުގަނޑަށް ދެވުނު ގަޑީގައި ޒުވާނުންގެތެރޭގައި ކޮންމެވެސް ވަރެއްގެ ދެބަސްވުންތަކެއް ހިނގާކަމަށް ކުއްޖަކު ޚަބަރު ދިނެވެ. އަދި އަޅުގަނޑު އެތެރެއަށް ވަނުން ބުއްދިވެރި ނޫންކަމުގައި އެތާގައި ތިބި ބައެއް އަޚުން ލަފާދިނެވެ. ނަމަވެސް އެއިވުނު ޚަބަރުތައް އަމިއްލައަށް ޔަޤީންކޮށްލުމަށް ސަފުތަކުގެ ތެރެއަށް ޖެހިލީމެވެ. އެހިނދު އެންމެ ފުރަތަމަވެސް އަޑުއިވިގެން ދިޔައީ އިސްލާމިކް މިނިސްޓަރުގެ އިސްތިއުފާއަށް ގޮވި އަޑެވެ. ދެން ރައީސުލް ޖުމްހޫރިއްޔާގެ އިސްތިއުފާއަށް ގޮވާއަޑެވެ. ދީން ޙިމާޔަތްކުރާ ޝޭޚުން ކޮބައިހެއްޔެވެ.\n» ހެޔޮކަންކުރުމުގައިވެސް ގެންގުޅެންޖެހޭނީ ހެޔޮ އުޞޫލެވެ!\nދީނުގެ ބޮޑެތި ކަންކަން ކުރުމުގައި އުއްމަތުގެ ޤިޔާދަތުގައި ތިއްބެވި ދީނުގެ ޢިލްމުވެރީންގެ ފަހަތުގައި މުސްލިމުންގެ ޞަފުތައް ރުކުރުވައިލުމަކީ އެންމެ މަންފާ ހުރި އަދި ބުއްދިވެރި މަގުކަން އަޅުގަނޑުމެން ދަންނަން ޖެހެއެވެ. ސަބަބަކީ ދީނީޢިލްމުގެ އަހުލުވެރީންނަކީ ނަބީބޭކަލުންގެ ވާރުތަވެރިންކަމުގައިވުމާއި، އިސްލާމްދީނަށް ކުރިމަތިވާ ގޮންޖެހުންތައް އޭގެ ބާރުމިނާއި އަދި އޭގެފަހަތުގައިވާ އެހެނިހެން ކަންތައްތަކާއެކު އެންމެ ރަނގަޅަށް ދަންނާނެބަޔަކީ ހަމަ ދީނުގެ ޢިލްމުވެރީން ނޫން ދެން ކޮންބައެއް ހެއްޔެވެ؟\n» ޝައްވާލު މަހުގެ ހަރޯދައިގެ މާތްކަން\nރަމަޟާން މަސް ނިމުމަށްފަހު ޝައްވާލުމަހުން6ދުވަހު ރޯދަ ހިފުމަކީ މިގޮތުން ލިބިގެންދާ އަގުހުރި ފުރުޞަތެކެވެ. އެހެނީ ރަމަޟާން މަހުގެ ރޯދައަށްފަހު، ޝައްވާލުމަހުން6ރޯދަ ހިފުމުގެ ސަބަބުން ﷲ އަށް ކިޔަމަންތެރިކަން އަދާކުރުމުގެ ތެރޭގައި އޭނާއަށް ހުރެވޭތީއެވެ. ޝައްވާލު މަހުގެ6ދުވަހުގެ ރޯދަހިފުމަށް ލޮބުވެތި ނަބިއްޔާ ޞައްލަﷲ ޢަލައިހި ވަސައްލަމް ވަނީ އުއްމަތަށް އިރުޝާދު ދެއްވާފައެވެ. އޭގެ މާތްކަން ބަޔާން ކުރައްވާފައެވެ. މި ހަ ރޯދަ ހިފުމަށް ބާރުއަޅުއްވާފައިވެއެވެ.\n» "ބާޣީންގެ" ދަރުސް!!!\n"ބާޣީންނޭ" ކިޔައިގެން ދަރުސް މަނާ ކުރެވެމުންދާ ދިޔުމަކީ ޤަބޫލު ކުރެވޭނެ ކަމެއް ނޫނެވެ. އެފަދަ މުޑުދާރު ޢަމަލު ކުރާ ކައުންސިލްތަކާށާއި މީސްތަކުންނަށް ޢިބުރަތުން ފުރިގެންވާ ފިލާވަޅެއް ކައިރި މުސްތަގުބަލެއްގައި ﷲތަޢާލާ ދެއްކެވުން އެއީ އަހަރުމެންގެ ދުޢާއެވެ.\n» މަޤާމުތަކަށް ހެޔޮލަފާ މީހުން ޢައްޔަން ކުރުމުގެ މުހިއްމުކަން\nއިސްލާމްދީނަކީ ދުނިޔޭގައި އިންސާނުން ދިރިއުޅުމަށް ﷲތަޢާލާ ބާވައިލެއްވި ފުރިހަމަ ނިޒާމު ކަމަށްވީހިނދު، އެނިޒާމުގައި މިކަމަށްޓަކައިވެސް ޚާއްޞަ އިރުޝާދުތަކެއް ވަނީ ދެއްވާފައެވެ. ބަޔަކުމީހުން އިސްލާމްދީނާއި ސިޔާސަތާއި ވަކިކުރުމަށްޓަކައި، ސިޔާސަތު ހަތިޔާރަކަށް ހަދައި، އިސްލާމްދީން ފޮހެލުމަށް މަސައްކަތް ކުރި ކަމުގައި ވިޔަސް، އިސްލާމްދީން ވަނީ ސިޔާސަތުތައް އެންމެ ފުރިހަމަ ގޮތުގައި ދަސްކޮށް ދެއްވާފައެވެ. އަޅުގަނޑުމެންގެ ތެރެއިން ބަޔަކަށް އެކަން ނުވިސްނުމަކީ، އެއީ އެކަން ނެތްކަމުގެ ހެއްކެއް ނޫނެވެ.\nޞަފްޙާ ނަންބަރު: 1234567 8910 > >>


Liverpool Fahathun Araa AC Milan Balikuri iru Athletico Evvaru - Vaguthu\nހެންޑަސަން ލަނޑު ޖެހުމަށްފަހު އުފާފާޅުކުރަނީ\nޔުއެފާ ޗެމްޕިއަންސް ލީގުގެ ގްރޫޕް ބީގައި އޭސީ މިލާން ލީޑުގައިވަނިކޮށް ފަހަތުން އަރާ ލިވަޕޫލް މޮޅެއް ހޯދިއިރު އެތްލެޓިކޯ މެޑްރިޑް އާއި އެފްސީ ޕޯޓޯ ބައްދަލުކުރި މެޗު ލަނޑެއް ނުޖެހި އެއްވަރުވެގެން ނިމިއްޖެ އެވެ.\nލިވަޕޫލްގެ ދަނޑުގައި ކުޅުނު މި މެޗުގަައި އެ ޓީމު އިޓަލީގެ އޭސީ މިލާން ބަލިކޮށްފައިވަނީ 3-2 ގެ ނަތީޖާއަކުންނެވެ. މެޗުގައި ފެނިގެންދިޔަ ފުރަތަމަ ލަނޑަކީ އޭސީ މިލާނު ކުޅުންތެރިއެއް އަތުން ބައިކޮޅަށް ވަން ލަނޑެކެވެ. މިއީ ޓްރެންޓް އެލެކްސެންޑާ އާނޯލްޑް ޖެހި ބޯޅައެއް މިލާންގެ ފިޔަކޯ ފައިގައި ޖެހިފައި ގޯލަށް ވަން ބޯޅައެކެވެ.\nއޭރިއާ ތެރެއިން އޭސީ މިލާނުގެ ކުޅުންތެރިއެއްގެ އަތުގައި ބޯޅަ ޖެހުމުގެ ނަތީޖާއެއްގެ ގޮތުން ލިވަޕޫލް އިން ލަނޑު ޖެހިތާ ހަތަރު މިނެޓުފަހުން ލިވަޕޫލަށް ޕެނަލްޓީއެއް ލިބިގެންދިޔަ އެވެ. ނަމަވެސް މުހައްމަަދު ސަލާހް ފޮނުވާލި މި ޕެނަލްޓީ މިލާންގެ ކީޕަރ ވަނީ ދިފާއުކޮށްފައެވެ.\nފުރަތަމަ ހާފުގައި އޭސީ މިލާން ފެނުނީ ތަފާތުކޮށެވެ. ފުރަތަމަ ހާފުގެ ފަހު ފަސް މިނެޓުގެ ތެރޭގައި އޭސީ މިލާން ވަނީ ދެ ލަނޑު ޖަހާ ލީޑު ނަގާފަައެވެ. ފުރަތަމަ ލަނޑު 42 ވަނަ މިނެޓުގައި އަންޓޭ ރެބިޗް ޖެހިއިރު މި ލަނޑު ޖެހިތާ ދެ މިނެޓުފަހުން އެ ޓީމުގެ ދެވަނަ ލަނޑު ކާމިޔާބުކޮށްދިނީ ބްރަހިމް ޑިއާޒް އެވެ. ފުރަތަމަ ހާފު ނިމުނީ މިލާން ލީޑުގައި އޮވެގެންނެވެ.\nމެޗުގެ ދެވަނަ ހާފުގައި މުހައްމަދު ސަލާހް ކުޅެން އެރުވިއެވެ. އެއާާއެކު ލިވަޕޫލުގެ ކުޅުމުގެ ވައްޓަފާޅި ތަފާތުވެގެން ދިޔައެވެ. ދެ ވަނަ ހާފްގައި ކުޅެން އަރައި ތިންވަނަ މިނެޓުގައި ސަލާހު ވަނީ ގޯލެއް ޖަހައި ލިވަޕޫލަށް ނަތީޖާ ހަމަހަމަކޮށްދީފައެވެ. މެޗުން ލިވަޕޫލް މޮޅުވި ލަނޑު 69 ވަނަ މިނެޓުގައި ކާމިޔާބުކޮށްދިނީ ޖޯޑަން ހެންޑަސަން އެވެ.\nމި ގްރޫޕުގައި ދެން ހިމެނޭ ދެ ޓީމަކީ އެތްލެޓިކޯ މެޑްރިޑް އާއި އެފްސީ ޕޯޓޯ އެވެ. މި މެޗު ނިމިގެންދިޔައީ ދެ ޓީމުންކުރެ ޓީމަކަށް ލަނޑެއް ނުޖެހި އެއްވަރުވެގެންނެވެ.\nޗެމްޕިއަންސް ލީގުގައި މިރޭ ދެން ކުޅުނު އެހެން މެޗުތަކަށް ބަލާއިރު ރެއާލް މެޑްރިޑް ކުޅުނު މެޗުން އެ ޓީމު ވަނީ ފަހުވަގުތު ކާމިިޔާބުކުރި ލަނޑުން އިންޓަމިލާން 1-0 އިން ބަލިކޮށްފައެވެ. މެޗު ނިމެން މިނެޓަކަށްވެފައި ވަނިކޮށް މި ލަނޑު އެ ޓީމަށް ކާމިޔާބުކޮށްދިނީ ރޮޑްރިގޯ އެވެ. އޭނާ މި ލަނޑު ކާމިޔާބުކޮށްފައިވަނީ ކަމަވިންގާ ދިން ބޯޅައަކުންނެވެ. މި ގްރޫޕުގައި ދެން ހިމެނޭ ޝަކްޓާ ޑޮނެޓްސް ވަނީ މޮލްޑޯވާގެ ޝެރިފް އަތުން ބަލިވެފައެވެ.\nސިމިއޯނީ ސަލާން ނުކޮށް ފިލީ ބަލިވުމުގެ ޖަޒްބާތުގައި ކަމަށް ބެލެވޭ- ކްލޮޕް\nއަނިޔާގެ ސަބަބުން ލިޕްޒިގް އާއި ޕީއެސްޖީ މެޗުގައި ނޭމާއަށް ނުކުޅެވޭ


ފުރަތަމަ ފަހަރަށް އިސްލާމީ ފަތުވާދޭ އެންމެ މަތީ މަޖިލީހުގެ ސެކްރެޓަރީ ޖެނެރަލް ކަމުގެ މަޤާމަށް ބޭފުޅަކު ހަމަޖައްސައިފި!\nއިސްލާމީ ފަތުވާދޭ އެންމެ މަތީ މަޖިލީހުގެ ސެކްރެޓަރީ ޖެނެރަލް ކަމުގެ މަޤާމަށް ހ. އުމަރުފަރު، އަލްއުސްތާޛު މުޙައްމަދު ރިޟާ ހަމަޖައްސަވާފިއެވެ.\nއަލްއުސްތާޛު މުޙައްމަދު ރިޟާވަނީ މިޞްރުގެ އަލްއަޒްހަރު ޔުނިވާސިޓީން ބިޒްނަސް މެނޭޖްމަންޓުގެ ދާއިރާއިން ފުރަތަމަ ޑިގްރީ ޙާޞިލުކުރައްވައި، އިސްލާމިކް ޔުނިވާސިޓީ އޮފް މޯލްޑިވްސް އިން ޝަރީޢަތާއި ޤާނޫނުގެ ދާއިރާއިން ފުރަތަމަ ޑިގްރީ ޙާޞިލުކުރައްވައި، ވިލާ ކޮލެޖުން މާސްޓާސް އޮފް ޝަރީޢަ ހައްދަވާފައެވެ.\nއިސްލާމީ ފަތުވާދޭ އެންމެ މަތީ މަޖިލީހުގެ ސެކްރެޓަރީ ޖެނެރަލް ކަމުގެ މަޤާމަކީ ޤާނޫނު ނަންބަރު 94/6 ގެ ދެވަނަ އިސްލާޙުގެ 23 ވަނަ މާއްދާގެ ދަށުން އެކުލަވާލެވުނު މަޤާމެކެވެ. އަލްފާޟިލް މުޙައްމަދު ރިޟާ މި މަޤާމަށް ހަމަޖައްސާފައިވަނީ، އެ މަޤާމަށް ކުރިމަތިލުމަށް ހުޅުވާލި ފުރުޞަތުގައި ނަން ހުށަހެޅުއްވި ފަރާތްތަކުގެ ތެރެއިން، އެ މަޤާމަށް އެންމެ ޤާބިލު ބޭފުޅެއް ކަމުގައި ހޮވިވަޑައިގެންފައިވާތީއެވެ.\nއަލްއުސްތާޛު މުޙައްމަދު ރިޟާ އެންމެ ފަހުން ހުންނެވީ ސިވިސް ސާވިސް ކޮމިޝަންގެ ޑިރެކްޓަރ ކަމުގެ މަޤާމުގައެވެ. އޭނާ ވަނީ7އަހަރަށްވުރެ ދިގު މުއްދަތެއްގައި ސިވިސް ސާވިސް ކޮމިޝަންގެ ތަފާތު މަޤާމުތައް ފުރުއްވާފައެވެ.


America ge iss diplomate Alice Raajje vadaigenfi | Mihaaru\nގޮނޑި ގެއްލުނު ކަމަށް އިލެކްޝަންސް ކޮމިޝަނުން ކަނޑައެޅި ބައެއް މެމްބަރުންނާ އެލައިސް މިއަދު ބައްދަލު ކުރައްވަނީ --- ފޮޓޯ/ސޯޝަލް މީޑިއާ\nއެމެރިކާގެ އިސް ޑިޕްލޮމެޓް ރާއްޖެ ވަޑައިގެންފި\n10 އޮކްޓޯބަރ 2018 - 13:087comments\nރާއްޖެ އާއި ސްރީ ލަންކާ އަށް އެލައިސް ކުރައްވާ ދަތުރުގައި އޭނާ ރާއްޖެ ވަޑައިގަތީ އިއްޔެ އެވެ. އޭނާ ވަނީ ގޮނޑި ގެއްލުނު ކަމަށް އިލެކްޝަންސް ކޮމިޝަނުން ކަނޑައެޅި އިދިކޮޅު 12 މެމްބަރުންގެ ތެރެއިން ބައެއް މެމްބަރުންނާ މިއަދު ބައްދަލު ކުރައްވައިފަ އެވެ. އޭގެ ތެރެއިން، ހަތަރު މެމްބަރެއްގެ ގޮނޑި ނުގެއްލޭ ކަމަށް ސުޕްރީމް ކޯޓުން މި ހަފުތާގައި ވަނީ ހުކުމްކޮށްފަ އެވެ.\nއެލައިސްގެ ދަތުރުގައި، ރިޔާސީ އިންތިޚާބު ކާމިޔާބު ކުރެއްވި އިބްރާހިމް މުހައްމަދު ސޯލިހް (އިބޫ) އާއި ސަރުކާރުގެ އިސްވެރިންނާއި މަދަނީ ބައެއް ޖަމްއިއްޔާތަކާ ވެސް ބައްދަލު ކުރައްވާނެ އެވެ.\nއެމެރިކާއިން ޖޯޑަން އަށް ކުރިން ކަނޑައަޅާފައިވާ ސަފީރުގެ މަގާމު ވެސް އަދާ ކުރެއްވި އެލައިސް، ދެކުނު އަދި މެދުތެރޭ އޭޝިއާގެ ކަންކަން ބަލަހައްޓާ ބިއުރޯގެ އިސްވެރިއަކަށް ހަމަޖެއްސީ މިދިޔަ އަހަރު އެވެ. އެ މަގާމަކީ އެމެރިކާގެ ސެކެޓްރީ އޮފް ސްޓޭޓްގެ ސީދާ ބެއްލެވުމުގެ ދަށުން އޮންނަ މަގާމެކެވެ.\nއެލައިސް ރާއްޖެ ވަޑައިގަތްއިރު، އެމެރިކާގެ ސެކެޓްރީ އޮފް ސްޓޭޓް މައިކް ޕޮމްޕޭ މިދިޔަ ހަފުތާގައި ވަނީ އިބޫއަށް ގުޅުއްވައި، މަރުހަބާ ވިދާޅުވެފަ އެވެ.\nމިދިޔަ މަހު ބޭއްވި ރިޔާސީ އިންތިޚާބަށް ފަހު، ބޭރުގެ ބައެއް ގައުމުތަކާއި ޖަމާއަތްތަކުގެ ސަފީރުންނާއި ވަފުދުތައް ރާއްޖެއަށް ވަނީ ޒިއާޔަތްކޮށް، އެކި ފަރާތްތަކާ ބައްދަލުކޮށްފަ އެވެ. ދާދިފަހުން ޔޫރަޕިއަން ޔޫނިއަން އާއި އިނގިރޭސިވިލާތުގެ ވަފުދެއް ވެސް ރާއްޖެއަށް ޒިއާޔަތްކޮށް، ވެރިކަން ބަދަލުވުމުގެ މަރުހަލާ ހިނގަމުންދާ ގޮތާ ބެހޭގޮތުން މަޝްވަރާ ކުރެއްވި އެވެ.\nއިތުރު ލިޔުންތައް ރާއްޖެ-އެމެރިކާ ޑިޕްލޮމެޓުން ޑިޕްލޮމެޓިކް ގުޅުން އެމެރިކާ\nއެމެރިކާގެ އާ ސަފީރު ރައީސަށް ފަތްކޮޅު އަރުވައިފި


Media nuvahdhaa PPM Congress fashaifi!\nމީޑިއާ ނުވައްދާ ޕީޕީއެމްގެ ކޮންގްރަސް ފަށައިފި\nޕީޕީއެމްގެ ގައުމީ ޖަލްސާގެ ތެރެއިން --\nޕީޕީއެމް އިން ކުރިޔަށް ގެންދާ "އާދަޔާ ހިލާފު" ކޮންގްރަސްއަށް ދާދި ދެންމެއަކު ފަށައިފި އެވެ. ފަސް އަހަރަށް ފަހު އެ ޕާޓީ އިން ކުރިޔަށް ގެންދާ ކޮންގްރަސްއަށް އެއްވެސް މީޑިއާއެއް ނުވައްދަ އެވެ.\nމިއަދު މެންދުރު 2:30 ހާއިރު ފެށި ޕީޕީއެމްގެ ކޮންގްރަސްގައި އެޖެންޑާކޮށްފައި ވަނީ އެ ޕާޓީގެ އަސާސީ ގަވައިދުގައިވާ ގޮތުގެ މަތިން އަސާސީ ގަވައިދަށް ބަދަލު ގެނައުމާއި ޕާޓީގެ ހިންގާ ގަވައިދަށް ބަދަލު ގެނައުމެވެ. އޭގެ އިތުރުން ޕީޕީއެމްގެ ރައީސްގެ މަގާމާއި ނައިބު ރައީސް އަދި ޕީޕީއެމްގެ ކައުންސިލްއަށް މެންބަރުން އިންތިހާބު ކުރުމަށް ވެސް ވަނީ އެޖެންޑާކޮށްފަ އެވެ.\nއެ ޕާޓީގެ އޮފިޝަލަކު "އަވަސް"އަށް ވިދާޅުވީ ކޮންގްރަސްގެ އެބައިތައް ކުރިޔަށް ދާއިރު އެއްވެސް މީޑިއާއެއް ކަވަރު ކުރަން ފުރުސަތު ދޭ ގޮތަށް ހަމަޖެހިފައި ނުވާ ކަމަށެވެ. މީޑިއާތަކަށް ފުރުސަތު ލިބޭނީ މިރޭ ކޮންގްރަސް ނިންމާލުމަށް ބާއްވާ ހަފްލާއަށް ކަމަށް އެނާ ވިދާޅުވި އެވެ. ނަމަވެސް ފޭސްބުކް އާއި ޓްވިޓަރުން ލައިވް ކުރަމުން ގެންދާނެ ކަމަަށް އޭނާ ވިދާޅުވި އެވެ. އެކަމަކު އަދި ލައިވް ކޮށްފައެއް ނުވެ އެވެ. ހަމައެކަނި ގެންދަނީ ފޮޓޯތަކެއް ޕޯސްޓް ކުރަމުން އެވެ.\nޕީޕީއެމް އިން ބުނާ ގޮތުގައި އެ ކޮންގްރެސްގައި، 442 މަންދޫބުން ބައިވެރިވެ އެވެ. އެކަމަކު މީޑިއާ ނުވައްދާތީ އެ އަދަދަށް މަންދޫބުން ބައިވެރިވާ ކަމެއް އަދި ވޯޓްގެ ކަންކަން ކުރިއަށްދާ ގޮތެއް ވެސް ކަށަވަރު ކުރާކަށް ނޭނގެ އެވެ. ޕީޕީއެމްގެ ރަސްމީ ޓްވިޓާގައި ޕޯސްޓް ކުރި ފޮޓޯތަކުން ފެންނަ ގޮތުގައި ޕީޕީއެމްގެ ކޮންގްރެސްގެ ރިޔާސަތުގައި ތިއްބަވަނީ، އެޑިއުކޭޝަން މިނިސްޓަރު އައިޝަތު ޝިހާމް އާއި ސްރީލަންކާގެ ކޮޅުބުގައި ހުންނަ ދިވެހި ސަފީރު މުހައްމަދު ޝަރީފް، މުންދު އާއި ހޯމް މިނިސްޓްރީގެ ސްޓޭޓް މިނިސްޓަރު ތޮލާލް އަދި ރައީސް އޮފީހުގެ ލީގަލް އެފެއާޒް މިނިސްޓަރު އައިޝަތު އާޒިމާ ޝަކޫރެވެ.\nއެ ބައްދަލުވުމުގެ އެންމެ ކުރީގޮނޑި ބަރީގައި ނާކާމިޔާބީއާ ކުރިމަތިވެ ވަޑައިގަތް ރައީސް ޔާމީން އާއި ރަނިންމޭޓް މުހައްމަދު ޝަހީމް އަލީ ސައީދު ތިއްބެވިތަން ފޮޓޯތަކުން ފެނެ އެވެ.\nޕީޕީއެމްގެ ކޮންގްރަސް ފަށާފައި ވަނީ މައުމޫން ރީފޯމް މޫވްމަންޓު (އެމްއާރްއެމް) އިން އެ ކޮންގްރަސް ހުއްޓުވަން ވަގުތީ އަމުރެއް ނެރެދިނުމަށް އެދި ސިވިލް ކޯޓަށް މައްސަލައެއް ހުށަހަޅާފައި ވަނިކޮށެވެ. ރައީސް މައުމޫން އަބްދުލްގައްޔޫމްގެ ދަރިކަނބަލުން ޔުމްނާ މައުމޫން ހުށަހެޅުއްވި މައްސަލާގައި ބުނެފައިވަނީ، ޕީޕީއެމްގެ ހިންގުން ޕާޓީގެ މުޝްތަރާއި ހަވާލުކުރަން 2016 ވަނަ އަހަރު ސިވިލް ކޯޓުން ކުރި ހުކުމުގައި ކަނޑައެޅި އުސޫލާއި، ޕާޓީގެ އަސާސީ ގަވާއިދާ ހިލާފަށް ޕާޓީގެ ކައުންސިލުން ހިންގުން މުސްތަޝާރާ ހަވާލުކޮށްފައިވާތީ ކަމަށެވެ.\nކޮންމެ ފަސް އަހަރަކުން އެއް ފަހަރު ޕާޓީތަކުގެ ގައުމީ ޖަލްސާ ބޭއްވުމަށް ގާނޫނު ލާޒިމްކުރާއިރު ޕީޕީއެމްގެ ގައުމީ ޖަލްސާއެއް އެންމެ ފަހުން ބޭއްވީ 2013 ވަނަ އަހަރުގެ ތެރޭގަ އެވެ. އެ ޖަލްސާގައި ރައީސް މައުމޫން އަބްދުލްގައްޔޫމް ވަނީ ޕާޓީގެ ރައީސްއެއްގެ ގޮތުގައި އިންތިހާބުކޮށްފަ އެވެ.\nނަމަވެސް ޕާޓީއިން އެމަނިކުފާނު މިހާރު ވަނީ ވަކިކޮށްފަ އެވެ. ގައުމީ ޖަލްސާގެ ބަހެއް ނެތި އެމަނިކުފާނު މަގާމުން ވަކިކުރީ ޕާޓީގެ ކައުންސިލުންނެވެ. ޕީޕީއެމްގެ ގައުމީ ޖަލްސާއެއް ބޭއްވުމަށް ސިވިލް ކޯޓުން ވެސް ހުކުމްކުރި އެވެ.\nޕީޕީއެމްގެ ބާރުތައް ރައީސް އަބްދުﷲ ޔާމީންއާ ހަވާލުކުރި ސިވިލް ކޯޓުގެ ހުކުމްގައި ޕާޓީގެ ގައުމީ ޖަލްސާއެއް ޕާޓީގެ މުސްތަޝާރު، ރައީސް ޔާމީންގެ ބެއްލެވުމުގެ ދަށުން ބޭއްވުމަށް އަމުރުކޮށްފައިވެ އެވެ. ނަމަވެސް 2016 ވަނަ އަހަރުގެ އެ ހުކުމާ އެއްގޮތަކަށް ގައުމީ ޖަލްސާއެއް މިހާތަނަށް ބާއްވާފައެއް ނުވެ އެވެ.\nޕީޕީއެމް ދިވެހި މީޑިއާ\nކޮންމެ އެއްޗެއް ލިޔުނަސް މީޑިއާއެއް ގޮވައިގެން ކޯޓަކަށް ނުދާނަން: ނިހާން\nކޯޓު ހަބަރު ލިޔާ ނޫސްވެރިންނަށް އަދަބު ދެވޭ ގޮތް ހަދަނީ\nޓީވީތަކުން ވަކި ކެންޑިޑޭޓަކަށް އިތުރު ވަގުތު ދޭނަމަ ޖިނާއީ ކުށަކަށް ހަދަނީ\nމީޑިއާގެ ބައެއް ފަރާތްތަކަށް ފިޔަވަޅު އަޅަން ޕީޕީއެމުން ގޮވާލައިފި


Report: Bodu hiyaanaathaai gulhigen dhauvaa nukurevey massalla, Adi neygey bodu sirreh! – adduLIVE\nބޮޑު ހިޔާނާތާއި ގުޅިގެން ދައުވާ ނުކުރެވޭ މައްސަލަ، އަޑި ނޭނގޭ ބޮޑު ސިއްރެއް!\n1 Oct 24, 2019, 09:01 މުހައްމަދު އައިމަން\nޕީޖީ އައިޝަތު ބިޝާމް - ފޮޓޯ: މަޖިލިސް\nމިފަހުގެ ތާރީހެއްގައި ރާއްޖޭގައި ހިނގާދިޔަ އެންމެ ބޮޑު އެއް ވައްކަމަކީ އެމްއެމްޕީއާރްސީގެ ހިޔާނާތެވެ. މިކަމާއި ގުޅިގެން އެންޓި ކޮރަޕްޝަން ކޮމިޝަން (އޭސީސީން) ވެސް ވަނީ ބޮޑު ތަހުގީގު ރިޕޯޓެއް އެކުލަވާލާފައެވެ. މިދިޔަ ފެބްރުއަރީ މަހުގެ 14 ވަނަ ދުވަހު ނެރުނު އެ ރިޕޯޓު ނެރުމުން ހީވެގެން ދިޔައީ ބޮޑުސިންގާ ބާގަނޑެއް ފަޅައިގެން ދިޔަހެނެވެ. ކޮރަޕްޝަނާއި ވައްކަން އޮތީ އިންހާއަށް މި ރާއްޖޭގައި އަށަގެންފައިވާކަން އެ ރިޕޯޓުން ފާހަގަކުރެވުނެވެ.\nމި ރިޕޯޓުގައި 57 ރަށެއްގެ މައްސަލަ ބަލާފައިވާ ކަމަށް ވަނީ ބުނެފައެވެ. އެ ރަށްތަކުގެ އެކުއިޒިޝަން ކޮސްޓްގެ ގޮތުގައި ލިބުނު ފައިސާ އެމް.އެމް.ޕީ.އާރ.ސީގެ އެކައުންޓްތަކަށް ޖަމާނުކޮށް ޗެކް އެންޑޯސްކޮށްގެން އެކިއެކި އަމިއްލަ ފަރާތްތަކުގެ އެކައުންޓްތަކަށް ޖަމާކޮށްފައިވާ ކަމަށްވެސް ރިޕޯޓުގައި ބުނެފައިވެއެވެ.\nއެގޮތުން ރަށްތަކުގެ އެކުއިޒިޝަން ކޮސްޓްގެ ގޮތުގައި ލިބުނު 77.45 މިލިއަން ޑޮލަރު އެމްއެމްޕީއާރްސީއަށް ލިބެންޖެހެއެވެ. ނަމަވެސް މި ދެންނެވި ފައިސާގެ ތެރެއިން އެކުންފުންޏަށް ވަދެފައިވަނީ އެންމެ 12.5 މިލިއަން އެމެރިކާ ޑޮލަރެވެ. ބާކީ ހުރި ފައިސާތައް ޖަމާވެގެން ދިޔައީ އެސްއޯއެފް ނަމަކަށް ކިޔާ އަމިއްލަ ކުންފުންޏަކަށެވެ.\nއެ މައްސަލައާ ގުޅިގެން ކުރީގެ ރައީސް އަބްދުﷲ ޔާމީނުގެ ވެރިކަމުން ފެށިގެން ކަމާ ގުޅުންހުރި ތަންތަން ބަލާ ފާސްކޮށް ކަމާ ގުޅުންހުރި މީހުން ހައްޔަރުވެސް ކުރިއެވެ. އަދި ބައެއް މީހުންގެ މައްސަލަތައް ބަލާ ތަހުގީގުކޮށް ޝަރީއަތުން ހުކުމްތައް ވެސް ކުރިއެވެ.\nއެހެންނަމަވެސް އެ ބޭފުޅުންގެ މައްސަލަތައް އަލުން ރިވިއުކޮށް ކޯޓުން ކޮށްފައިވާ ހުކުމްތަކުން ސަލާމަތް ވެގެން ދިޔައީ ރައީސް އިބްރާހީމް މުހައްމަދު ސޯލިހުގެ ސަރުކާރުގައެވެ. ބައެއް ފަރާތްތަކުގެ މައްސަލަތައް މަޑު ޖައްސާލުމާއި އެކު އެ ފަރާތްތައް ގޭ ބަންދަށް ބަދަލު ކުރީވެސް ހަމަ މި ސަރުކާރުގައެވެ. ހަމައެއާއެކުގައި ފާހަގަކޮށްލަންޖެހޭ އަނެއް ކަމަކީ ރައީސް އިބްރާހީމް މުހައްމަދު ސޯލިހުގެ ސަރުކާރު ވެރިކަމަށް އައި ފުރަތަމަ ދުވަހުން ފެށިގެން މި މައްސަލަ އިތުރަށް ބަލާ ތަހުގީގު ކުރުމަށްޓަކައި ހާއްސަ ރިޔާސީ ކޮމިޝަނެއް އުފެއްދި ކަމެވެ. ރައީސް ސޯލިހު ވިދާޅުވަނީ އެ މަސައްކަތް ވަރަށް ބާރު ސްޕީޑުގައި ކުރިއަށްދާ ކަމަށެވެ.\nއެމްއެމްޕީއާރްސީގެ ވައްކަމުގެ ވާހަކަތައް އެންމެ ބޮޑަށް ދެކެވުނީ ވެސް މިއަދުގެ ސަރުކާރުގެ އިސްވެރިން އިދިކޮޅުގައި ތިއްބެވި އިރުގައެވެ. ވެރިކަމަށް ވަޑައިގެން އެންމެ އިސްކަމެއް ދެއްވައިގެން ތަހުގީގު ކުރާނީ އެ މައްސަލަތައް ކަމަށް ސަރުކާރުން މީގެކުރިން ދިޔައީ ބުނަމުންނެވެ. އަދި އައު މަޖިލިސް ހުވާ ކުރުމާއި އެކު އެމްއެމްޕީއާރްސީ ވައްކަމުގެ މައްސަލަ ބަރަށް ބާރު ސްޕީޑެއްގައި ކުރިއަށް ގެންދަން އުޅުނުހެން ވެސް ކުއްލިއަކަށް ހީވިއެވެ. ނަމަވެސް އެ ވާހަކަތައްވެސް ފަހުން މަޑުޖެހިގެން ދިޔައެވެ.\nނަމަވެސް ކުއްލިއަކަށް މިދިޔަ ހޯމަ ދުވަހު ބޭއްވި މާލިއްޔަތު ކޮމެޓީގެ ބައްދަލުވުމުގައި ޕްރޮސިކިއުޓާ ޖެނެރަލް އައިޝަތު ބިޝާމް އެމްއެމްޕީއާރްސީގެ އާ ވާހަކަތައް ހިއްސާ ކުރެއްވިއެވެ. އެކަމުގެ އަޑި އޮތް މިންވަރަކީ މި ސަރުކާރުގެ މަޖިލިސް މެންބަރުންނާއި މި ސަރުކާރުގެ ވަޒީރުންނާއި ފަނޑިޔާރުންނަށްވެސް މައްސަލައިގެ ތުހުމަތު ޕީޖީ ކުރައްވާތީއެވެ. ހަމަގައިމުވެސް ޕީޖީއަށް މި މައުލޫމާތުތައް ދެއްވާނީ މި މައްސަލައިގެ މުގުލުގެ ގޮތުގައި ހުންނެވި ކުރީގެ ނާއިބު ރައީސް އަހުމަދު އަދީބުކަން ޔަގީނެވެ. އެއީ އެމަނިކުފާނު ވަނީ އެ މައްސަލާގައި އެމަނިކުފާނަށް ދެއްވެން އޮތް ހުރިހާ މައުލޫމާތެއް ދެއްވާނެ ކަމުގެ ޔަގީންކަން ދިވެހި ސަރުކާރަށް އަރުވާ އެކަމުގެ އެއްބަސްވުމެއްގައި ސޮއިވެސް ކޮށްފައެވެ.\nމީހުންގެ ނަންތައް އެނގޭއިރު ހާމަނުކޮށް ދައުވާ ނުކުރަނީ ކީއްވެ؟\nމިއަދު އެންމެ ބޮޑަށް އަނެއްކާވެސް ދެކެވެމުން އަންނަނީ ޕީޖީއަށް މި ނަންތަކާއި މިބޭފުޅުންގެ މައުލޫމާތާއި އެމްއެމްޕީއާރްސީގެ ހިޔާނާތުގައި މި ބޭފުޅުން ބައިވެރިވާ މިންވަރު އެނގިހުރެ ޕީޖީގެ ގާނޫނީ ވާޖިބު އަދާ ނުކޮށް ހަނު ހުންނަވަނީ ކީއްވެގެންތޯއެވެ. މިކަމުގައި ޕީޖީއަށް އޮތީ ކޮން ހުރަހެއްތޯއެވެ.\nޕްރޮސިކިއުޓާ ޖެނެރަލް ގާނޫނުގެ 15ވަނަ މާއްދާގެ (ނ)ގައި ޖިނާއީ ކުށެއް ކޮށްފިކަމުގެ ތުހުމަތު ކުރެވިއްޖެ ކޮންމެ މީހެއްގެ މައްޗަށް ދިވެހިރާއްޖޭގެ ކޯޓުތަކުގެ އިހްތިސޯސް ހުއްދަކުރާ ކޮންމެ ކޯޓެއްގައި ދައުވާ އުފުލޭނެ ކަމަށް ސާފުކޮށް ބަޔާންކޮށްފައިވެއެވެ.\nމި މައްސަލާގައި އެންމެ ކަންބޮޑުވާ ބަޔަކީ އެމްޑީޕީއަށް ނިސްބަތްވާ މެންބަރުންނެވެ. އެހެންނަމަވެސް "އައްޑޫލައިވް"އާ ވާހަކަ ދެއްކެވި އެއްވެސް މެންބަރަކު ނަން ހާމަ ކުރާކަށް ބޭނުމެއް ނުވެއެވެ. — ކިޔުންތެރިންނަށް ފަސޭހަ ވާނެހެން މެންބަރުން ނިސްބަތްވާ ދާއިރާ ހާމަ ނުކުރެވުނު ނަމަވެސް އެ ދާއިރާ ނިސްބަތްވަނީ ރާއްޖޭގެ ކޮން ހިސާބަކަށްކަން ހާމަ ކޮށްދޭނަމެވެ —\n"އަޅުގަނޑަކަށް ނުވިސްނުން ސަރުކާރުގެ ޕްލޭނެއް ސަރުކާރުގެ އަސްލު މަގުސަދެއް. ފުރަތަމަ ކަމަކަށް ޕީޖީ އެ ވާހަކަތައް ހިއްސާ ކުރިއިރު ޕީޖީއަށް އެ ހުރިހާ މައުލޫމާތެއް އެނގި ހުރެމެ ދައުވާ ނުކޮށް ހުރުމަކީ އަޅުގަނޑު ކަންބޮޑުވާ މައްސަލައެއް. މި ދައްކަނީ ދިވެހި ދައުލަތުން އެތައް މިލިއަން ރުފިޔާއެއް ބަޔަކު ފެން ފޮދަކާއި ނުލާ ދިރުވާލި ވާހަކަ. އެ ހެޔޮ އެމްޑީޕީ މެންބަރަކަށް ވިއަސް ވައްކަން ވާނީ ވައްކަމަށް. ހިޔާނާތް ވާނީ ހިޔާނާތަށް. ޕީޖީ ޖެހޭނީ އެ މެންބަރަކަށް ފިޔަވަޅު އަޅަން،" ދެކުނަށް ނިސްބަތްވެވަޑައި ގަންނަވާ އެމްޑީޕީގެ މެންބަރަކު ވިދާޅުވިއެވެ.\nއޭނާ ވިދާޅުވާ ގޮތުގައި އެމްޑީޕީގެ މެންބަރުން މަޖިލިސް ތެރޭގައި ގިނަ ކުރުމުގެ ނިޔަތުގައި ކަމަށްބުނެ ހިޔާނާތުގެ ފައިސާގައި ޖެހިފައިވާ އެއްވެސް މެންބަރަކު މަޖިލިސް ތެރޭގައި ވެސް އަދި އެމްޑީޕީގެ ތެރޭގައި ބެހެއްޓުމަކީ ގަބޫލު ކުރެވޭނެ ކަމެއް ނޫނެވެ.\n"ރައީސް މައުމޫންގެ ވެރިކަމުން ފެށިގެން އެމްޑީޕީން ބުނަމުން މި އަންނަނީ މިއީ އޯގާތެރި ސަރުކާރެކޭ. މިއީ އިންސާފު ހޯދައިދޭނެ ސަރުކާރެކޭ. އެކަމަކު އެހެނެއް ނުވޭ ދެއްތޯ. ހަގީގަތުގައި ވެސް މީކާއިލް ބުނި ފަދައިން އަޅުގަނޑުމެން އަލަށް އަދި އަމުދުން މި ހޮވުނު މެންބަރުން ލަދު ގަނޭ. ބަލަ އަޅުގަނޑުމެންގެ ކަންފަތުގައި އާއިލީ މެންބަރުންނާއި ގާތް މީހުން ހިފާފައި މިބުނަނީ ހިޔާނާތުގެ ބައިވެރިންނަށް އަދަބު ދެއްޗޭ. އެއީ އަދީބެއް ކާސިމެއް ޔަހުޔާއެއް ނޯންނާނެ. ޒިޔަތުވެސް ހުންނަން ޖެހޭނީ ހަމަ ސީދާ ކުޑަ ގޮޅީގައި. އޭނައަށް ވީމަ އަދީބަށް ވީމަ ވަކި ގޮތެއް. އެހެންވިއްޔާ އުމުރަށް ޖަލަށް ލާފައި ތިބި މުސްކުޅި އުމުރު ފުރައިގެ މީހުންވެސް ގެއަށް ބަދަލު ކުރަންވީނު. ހޮޅި ވާހަކަ މިއީ،" ކުރިން ވާހަކަ ދެއްކި މެންބަރު ވިދާޅުވިއެވެ.\nއިތުރު މެންބަރަކު ވިދާޅުވީ މާލިއްޔަތު ކޮމެޓީގައި ޕީޖީ ހިޔާނާތުގެ ފައިސާގައި ޝާމިލުވާ ފަރާތްތަކުގެ ނަން ހާމަ ކުރަން ކޮމެޓީ ސިއްރު ކުރުމަކީވެސް ބަލައިގަނެވޭނެ ކަމެއް ނޫން ކަމަށް ވިދާޅުވިއެވެ. އޭނާ ވިދާޅުވީ މި މައްސަލާގައި ސިއްރު ކުރަންޖެހޭ އެއްވެސް ކަމެއް އޮވެގެން ނުވާނެ ކަމަށެވެ.\n"ކޮން ކަމެއް ސިއްރު ކުރަން އޮންނާނީ. ދިވެހި ގައުމުގެ އެންމެ މަތީ މަސްލަހަތާއި ގުޅިފައިވާ ކަންކަމުގައި ރައްޔިތުންނަށް ކޮން އެއްޗެއް އޮޅުވާލަންތޯ މިއުޅެނީ. ރައްޔިތުން މި ބުނަނީ ހާމަ ކުރާށޭ. ސަރުކާރާއި ޕީޖީން މިއުޅެނީ ފޮރުވަން. ކޮން އެއްޗެއް ފޮރުވަންތޯ މި ބޭފުޅުން މިއުޅުއްވަނީ. ހަގީގަތުގައިވެސް އަޅުގަނޑު މި ހުރީ މިއަދު ވަރަށް ހިތްހަމަ ނުޖެހިފައި މި ހުންނަނީ މި މައްސަލައިގަ އަމަލު ކުރާ ގޮތުން،" އުތުރުގެ ދާއިރާއަކަށް ނިސްބަތްވާ އެމްޑީޕީގެ މެންބަރަކު ވިދާޅުވިއެވެ.\nއޭނާ ވިދާޅުވީ މަގާމުތަކަށް މީހުން އައްޔަން ކުރާއިރު އެއީ ކުރީ ސަރުކާރުގެ މީހުންނާއި ކިހާ ވަރަކަށް ގުޅުން އޮތް ފަރާތެއްތޯ ބަލަން ޖެހޭނެ ކަމަށެވެ. އެކަންކަން ނުބެލުމުގެ ނަތީޖާ ފަހުން ސަރުކާރަށް ފެންނާނެ ކަމަށާއި އެފަދަ ވަޒީރަކު ހުއްޓަސް އެ ވަޒީރަކުވެސް ވަގުތުން ބޭރު ކުރަން ޖެހޭ ކަމަށް އޭނާ ވިދާޅުވިއެވެ. އޭނާ ވަނީ ސަރުކާރުން އެފަދަ ކަމެއް ނުކޮށްފި ކަމަށްވާނަމަ އިދިކޮޅު މެންބަރުންނާއި ގުޅިގެންވިއަސް އެ ވަޒީރެއްގެ އިތުބާރު ނެތްކަމުގެ ވޯޓު ނެގުމުގެ މަސައްކަތް ކުރަން ޖެހިދާނެ ކަމުގެ އިންޒާރެއް ސަރުކާރެއް ދީފައެވެ.\n"އަޅުގަނޑު ހޮވީ ދިވެހި ރައްޔިތުން. އެމްޑީޕީގެ ޓިކެޓުގައި ނިކުތީ އިންސާފު ގާއިމް ކޮށްދޭނެ ކަމަށް ވައުދުވީމަ. އިބްރާހީމް މުހައްމަދު ސޯލިހަށް ތާއީދު ކުރީ އެހެންވެ. މިއަދު ސަރުކާރު މިއޮތީ އަރި އަޅާލާފައެއްނު. އެއްކޮޅުން އެމްޑީއެންގެ މައްސަލަ، އަނެއްކޮޅުން މި އެމްއެމްޕީއާރްސީގެ މައްސަލަ،" އޭނާ ވިދާޅުވިއެވެ.\nޕީޖީގެ ގާނޫނުގެ 15ވަނަ މާއްދާގެ (ޅ)ގައި ޖިނާއީ ކުށެއްކަމަށް ތުހުމަތުކުރެވޭ ޢަމަލެއް އެއްވެސް ފަރާތަކުން ހިންގައިފިކަމުގެ ޝަކުވާއެއް ހުށަހަޅައިފިނަމަ ނުވަތަ މިނޫންވެސް ގޮތަކުން މިފަދަ ކަމެއްގެ މަ ުޢލޫމާތު ލިބިއްޖެ ހިނދެއްގައި، އެކަމެއް ތަޙްޤީޤްކުރުމަށް، ތަޙްޤީޤްކުރުމުގެ ބާރު ޤާނޫނުގެ ދަށުން ލިބިގެންވާ ފަރާތަކަށް އަންގާ ތަޙްޤީޤްކުރުމުގެ އަމުރު ނެރުމުގެ ބާރުވެސް ޕީޖީއަށް ވަނީ ދީފައެވެ. ނަމަވެސް މިއިން އެއްވެސް ކަމއް ނުކޮށް ޕީޖީއާ މެދު މިކަމުގައި ރައްޔިތުން ކުރަމުން ގެންދާ ތުހުމަތުތަކަށް ޖަވާބުދާރީ ނުވުމަކީ އިންސާފު ގާއިމް ކުރެވޭނެ ކަމާއި މެދު ޝައްކު އުފެދޭ ކަންކަމެވެ.\nމީގެއިތުރުން މިއަދު ޕީޖީގެ މަގާމުގައި ހުންނެވި އައިޝަތު ބިޝާމަކީ ރައްޔިތުން މަޖިލީހުން ވަކި ކުރުމަށްޓަކައި އެތައް މަސައްކަތެއް ކުރައްވަމުން ގެންދަވާ ބޭފުޅެކެވެ. ނަމަވެސް އެއްވެސް ފަހަރެއްގައި އެކަމަނާ މަގާމުން ދުރު ކުރެވޭ ތަނެއް ނާދެއެވެ. އަޑުތައް އިވެމުން ދަނީ ކޮންމެވެސް ސިޔާސީ ކުޑައެއްގެ ހިޔާ އަބަދުވެސް އެކަމަނާ ހޯއްދަވާ ތަނެވެ. ދާދިފަހުންވެސް އެކަމަނާ މަގާމުން ވަކި ކުރެއްވުމުގެ މަސައްކަތް ޖުޑީޝަރީ ކޮމެޓީން ފެއްޓެވިއެވެ. ނަމަވެސް ފަހުން ހަމަ އެ ކޮމެޓީން ވަނީ އެ މައްސަލަ ބާތިލް ކުރައްވާފައެވެ. އެ މައްސަލަ ހުށަހެޅުއްވި މެންބަރުވެސް އެކަމުގައި ހުންނެވީ ހަނެވެ.\nއެހެންކަމުން ޕީޖީއަކީ މިނިވަން މުސްތަގިއްލު ބޭފުޅެއް ކަމަށް ގާނޫނުގައި ބަޔާންކޮށްފައިވީ ނަމަވެސް އެއީ ހަމައެކަނި ކަޅާއި ހުދުން ލިޔެފައިވާ ލިޔުމެއް ކަމަށް މިއަދު މިވަނީ ވެފައެވެ. އޭރު ރައީސް އަބްދުﷲ ޔާމީންގެ ސަރުކާރުގައިވެސް ހުރިހާ ސިޔާސީ ދައުވާއެއް ކުރެއްވީ އެކަމަނާ އިސްވެ ޕީޖީގައި ހުންނަވައިގެންނެވެ. އެންމެ ހަރު އަޑުން އެވާހަކަތައް ގޮވީވެސް މި ސަރުކާރުގެ ވެރިންނެވެ. މިއަދު އެކަމަނާ ހުދު ސާފު ފޮތިކޮޅަކަށް ވެގެން އުޅޭ ގޮތް ސަރުކާރުގެ ވެރިން ދިވެހި ރައްޔިތުންނަށް ސާފު ކޮށްދެއްވަބައްލަވާށެވެ.


މުޅި ދުނިޔެވެސް މިވަނީ މާލީ ކާރިސާއެއްގައެވެ. މާލީ ދަތިކަން އެންމެ ބޮޑަށް ކުރިމަތިވާނެކަމަށް ދުނިޔޭގެ މާލީ އިދާރާތަކުން ލަފާކުރާ ޤައުމުތަކުގެ ލިސްޓުގެ އެންމެ މަތީގައި ރާއްޖެ މިވަނީ ހިމެނިފައެވެ.\nޚުޠުބާތަކުގައި ކިޔަނީ ރަސޫލް (ޞޢވ) ގެ ދަރިކަނބަލުން ފާޠިމަތުގެފާނު ނަމަވެސް ވައްކަން ކުރައްވައިފިނަމަ އަތްޕުޅު ކަނޑުއްވަވާނެ ކަމަށެވެ. ސުވާލަކީ 2007 ވަނަ އަހަރުން ފެށިގެން މިހައިތަނަށް ނެރެފައިވާ އެތައް ސަތޭކަ އޮޑިޓް ރިޕޯޓުތަކުގައި ފާހަގަކުރެވިފައި ހުރި މައްސަލަތަކުގެ ތެރެއިން ފިޔަޅު އެޅި، އަދަދެއް ނުދިން ތަނުގައި އެންމެ ކުޑަމިނުން ބަދަލު ހޯދިފައިވަނީ ކިތައް ޚިޔާނާތްތެރިންގެ ކިބައިންތޯއެވެ؟ 11 އަހަރު ފާއިތުވެގެންދާއިރު ޚިޔާނާތްތެރިންގެ ކިބައިން ބަދަލު ނުހޯދި ހުރީ ކީއްވެގެންތޯއެވެ؟\nކޮންމެ ސަރުކާރަކުންވެސް ދައްކަނީ މިނިވަން އޭސީސީ އަކާއި ޕީޖީއެއްގެ ވާހަކައެވެ. ޝަރުޢީ ނިޒާމުގެ މިނިވަންކަމުގެ ވާހަކަތަކެވެ. ނަމަވެސް ފެންނަނީ ސަރުކާރުން ބަލައި ޙުކުމް ކުރަން ބޭނުންވާ މީހުންގެ މައްސަލަތައް ވަގުތުން ބަލައި ވަގުތުން ޙުކުމްކުރެވެމުންދާތަނެވެ.\nދައުލަތުގެ ބަޖެޓަށް ލިބޭނެ ކަމަށް ކުރިން ލަފާތެރި އަދަދަށްވުރެ ލިބޭނެ ކަމަށް މިހާރު ލަފާކުރެވޭ އަދަދު މިވަނީ 500 މިލިއަން ޑޮލަރު މަދުވެފައެވެ. ފޫބައްދަން ލޯނު ނަގައި ދަރަނިވެރިވާން ޖެހިފައެވެ. ވީއިރު ރައްޔިތުން އިތުރަށް ދަރަނިވެރިކުރުވުމުގެ ކުރިން ޚިޔާނާތްތެރިންގެ އަތުން ލިބެން ޖެހޭ ފައިސާ ހޯދަން ނުޖެހެންވީ ކީއްވެގެންތޯއެވެ؟\nޚިޔާނާތްތެރިއެއްގެ މައްޗަށް ދައުލަތުން ދައުވާ ނުކޮށް ވަކި މުއްދަތެއް ފާއިތުވެއްޖެނަމަ ޚިޔާނާތް ޙަލާލުކުރަން ހުއްދަ ދިނީ އިސްލާމް ދީނުގެ ކޮން އަސާސެއްތޯއެވެ؟ އެގޮތަށް ޤާނޫނެއް ފާސްކޮށްފައިވާނަމަ އެ ޤާނޫނަކީ އިސްލާމް ދީނުގެ އަސާސްތަކާއި ޚިލާފަށް ފާސްކޮށްފައިވާ ޤާނޫނަކަށް ނުވާނީ ކީއްވެގެންތޯއެވެ؟\nމިސުވާލުތަކަށް ސަރުކާރުން ދޭ ޖަވާބެއް ރައްޔިތުން ބޭނުންވެއެވެ!


UN ge ithuru 4000 sifain dhekunu Sudan ah fonuvumaaegaum dhekolhu\nއދ. އިތުރު 4000 ސިފައިން ފޮނުވުމާ ދެކުނު ސޫދާނު ދެކޮޅު\nޔޫއެންގެ ސުލްހަ ބަލަހައްޓާ ސިފައިން ދެކުުނު ސޫދާނުގައި ހަރަކާތްތެރިވަނީ. ފޮޓޯ: އަލްޖަޒީރާ\nހަމަނުޖެހުން ބޮޑު ދެކުނު ސޫދާނަށް އދ. ގެ ސުލްހަ ބަލަހައްޓާ ލަޝްކަރުގެ އިތުރު 4000 ސިފައިން ފޮނުވުމާ އެ ގައުމުން ދެކޮޅު ހަދައިފި އެވެ.\nސޫދާނުގެ ފޮރިން މިނިސްޓްރީން އިއްޔެ ބުނީ ގައުމަށް ސަލަމާތަކާއި ހަމަޖެހުން ގެނައުމުގެ ގާބިލުކަން އެގައުމުގެ ސަރުކާރުގައި އެބަހުރި ކަމަށެވެ.\n"ހިމާޔަތްކުރާ ލަޝްކަރެއް ނުފޮނުވިޔަސް ގައުމަށާއި ރައްޔިތުންނަށް ސަލާމަތާއި ހަމަޖެހުން ގެނެސްދިނުމުގެ ގާބިލުކަން ދެކުނު ސޫދާނުގެ ސަރުކާރުގައި އެބަހުރި،" ދެކުނު ސޫދާނުގެ ފޮރިން މިނިސްރީގެ ތަރުޖަމާނު މާވެއިން މަކޯލް އެރީކް އިއްޔެ ވިދާޅުވި ކަމަށް އަލްޖަޒީރާގެ ހަބަރުގައި ވެއެވެ.\nދެކުނު ސޫދާނުގައި ހަމަނުޖެހުން ބޮޑުވުމުން، އދ. ގެ މިހާރު އޮތް 13500 ސިފައިން ހިމެނޭ ލަޝްކަރަށް ސަރަހައްދީ ސިފައިންގެ ލަޝްކަރެއް އިތުރު ކުރަން ހުށަހެޅީ މިދިޔަ އަހަރުގެ އޮގަސްޓް މަހު އެވެ. ދެކުނު ސޫދާނު ސަރުކާރުން އޭރުގައި އެކަމަށް އާނބަސް ބުންޏެވެ.\nދެކުނު ސޫދާނުގެ ޑިފެންސް މިނިސްޓަރު ކުއޯލް މަންޔަން ޖޫކް ވިދާޅުވެފައި ވަނީ އެގައުމުގެ ވެރިރަށް ޖޫބާގައި މިހާރު އެއްވެސް ހަމަނުޖެހުމެއް ނުހިނގާ ކަމަށެވެ.\n"ބޭރުގެ ގިނަ މީހުން ހީކުރަނީ ޖޫބާއާއި ގައުމުގެ އެހެން ހިސާބުތަކުގައި އަދިވެސް ހަނގުރާމަ ހިނގަމުންދާ ކަމަށް. އެކަމަކު ޖޫބާ މިހާރު އޮތީ ރައްކާތެރިކަމުގައި،" ޑީޕީއޭ ނިއުސް އެޖެންސީއަށް ދެއްވި އިންޓަވިއުއެއްގައި ޖޫކް ވިދާޅުވެފައި ވެއެވެ.\nދެކުނު ސޫދާނުގައި އޮތް އދ. ސުލްހަ ބަލަހައްޓާ ލަޝްކަރުން އެގައުމުގެ އާއްމުންނަށް ރައްކާތެރިކަން ދިނުމުގައި ނާކާމިޔާބުވެފައިވާ ކަމަށް ބުނާ ރިޕޯޓެއް އާއްމުވުމުން އދ. ކުރީގެ ސެކްރެޓަރީ ޖެނެރަލް ބާންކީމޫން ވަނީ އެ ލަޝްކަރުގެ ކޮމާންޑަރު މަގާމުން ދުރުކޮށްފަ އެވެ.\nދެކުނު ސޫދާނަކީ ސޫދާނުން ބައެއް ވަކިކޮށްގެން 2011 ވަނަ އަހަރު އުފެއްދި ގައުމެކެވެ.\nއެމެރިކާއާ ތުރުކީ ސީރިއާއިން ފައިބަން ގޮވާލައިފި\n"އީިރާނަކީ އިތުބާރުކުރެވޭ ގައުމަކަށް ވާންޖެހޭ"\n"ތާލިބާނުންނާ މަޝްވަރާކުރަން ޖެހެނީ ރައްޔިތުންނަށް ޓަކައި"


Imaamu Bukhari aa 1000 dheenaru\nއިމާމު ބުޚާރީ އާއި 1000 ދީނާރު\nއިމާމު ބުޚާރީއަކީ ކީރިތި ޤުރުއާނަށްފަހު އެންމެ ޞައްޙަކަން ބޮޑު ފޮތް ކަމަށް އިސްލާމީ އުންމަތް އެއްބަސްވާ "ޞަޙީޙުލް ބުޚާރީ" މިފޮތް ލިޔުއްވި މުއައްލިފެވެ. ޙަދީޘް ޢިލްމުގައި އިސްލާމީ އުންމަތް ފަޚުރުވެރިވާ، އަދި މުޅި ދުނިޔެއަށްވެސް ޢިލްމު އުނގެނުމުގައި ނަމޫނާ ދެއްކެވި ބޭކަލެކެވެ.\nއިމާމު ބުޚާރީ ޢިލްމު އުނގެނުމަށް ދަތި އުނދަގޫ އެތައް ދަތުރެއް ކުރައްވާފައިވެއެވެ. އެކަލޭގެފާނު ނަވެއްގައި ދަތުރު ކުރައްވަނިކޮށް ހިނގި ކަމެކެވެ. ދިގު ދަތުރެކެވެ. ނައު ތެރޭ އެކަކު އަނެކަކު ފެނިދެނިވެ ރައްޓެހިކަން އުފެދެއެވެ. އިމާމު ބުޚާރީއާވެސް ނައުގެ ތެރެއިން މީހަކާ ރައްޓެހިކަން އުފެދުނެވެ. އެކަލޭގެފާނާއެކު ވަގުތުތައް ހޭދަކުރެއެވެ.\nއެހެން އުޅުމުގެ ތެރޭގައި އިމާމު ބުޚާރީ އަތުގައި 1000 ދީނާރު އޮތްކަން އެމީހާއަށް އެނގުނެވެ. އޭގެ ދަހިވެތިކަން އެމީހާއަށް ޖެހުނެވެ. ދެން އެއްދުވަހަކު އެމީހާގެ 1000 ދީނާރު ގެއްލިއްޖެ ކަމަށް ނައުގެ ތެރޭގައި ކިޔަން ފަށައިފިއެވެ. ނަވާ ހަވާލުވެ ތިބި މީހުން އެކަން ބަލަން ފެއްޓިއެވެ. ދަތުރުގެ ހުރިހާ ބައިވެރިންގެ މުދާވެސް ބަލަން ފެށިއެވެ.\nއިމާމު ބުޚާރީއަށް މިކަން އެނގިވަޑައިގެން މީހަކަށް ނުފެންނަގޮތަށް އެ 1000 ދީނާރު މޫދަށް އެއްލައިލިއެވެ. އެންމެން ބަލައި ޗެކްކުރި އިރުވެސް ނަވުގެ ތެރެއިން 1000 ދީނާރު ނުފެނުނެވެ. ނައު އޭގެ މަންޒިލަށް ވާސިލްވެވުމުން، އިމާމު ބުޚާރީ ފައިބާވަޑައިގަތުމުން، އެއްކަލަ މީހާ އައިސް އެހިއެހެވެ.\nކަލޭގެފާނު އެ 1000 ދީނާރަށް ހެއްދެވީ ކިހިނެއްތޯއެވެ؟ ޖަވާބުގައި އިމާމު ބުޚާރީ ދެންނެވިއެވެ. އަހުރެންނަކީ ކީރިތި ރަސޫލާ ޞައްލަﷲ ޢަލައިހި ވަސައްލަމްގެ ޞައްޙަ ޙަދީޘް އެއްކުރުމުގެ މަސައްކަތް ކުރާ މީހަކީމެވެ. އަހުރެންގެ ފަސްބައިގައި އެފަދަ ނުބައިކަމެއް (ވައްކަން ކުރިކަމުގެ ކުށް) ވާކަށް އަހުރެން ނޭދެމެވެ. އެހެނީ އޭރުން މީސްތަކުން އަހުރެންގެ މަސައްކަތެއް ބަލައެއް ނުގަންނަވާނެތެވެ.


Dharinnah Dheen Rangalhah Olhun filuvai nudhinumuge Natheeja varah dhah! | #Dhiislam\nސްކޫލްކުދިންތަކެއް - ޖީލެއް ހަލާކުވެގެން ދާއިރުވެސް މައިންބަފައިން ތިބެނީ ޒުުވާބުކުރުމުގައި\nދަރިންނަށް ދީން ރަނގަަޅަށް އޮޅުންފިލުވައި ނުދިނުމުގެ ނަތީޖާ ވަރަށް ހިތި!\n1 year ago |0comment| October 1, 2016\nއަބަދުވެސް އަޑުއިވެނީ ކޮންމެވެސް ކުށެއްކޮށްގެން މީހަކު ހައްޔަރުކޮށްގެން އުޅޭ ވާހަކައެވެ. ތަނެއްގައި މީހަކު މަރާލާފައިއޮއްވާ ފެނުނު ވާހަކައެވެ. ޒިނޭކުރަނިކޮށް ދެމީހަކު ހައްޔަރުުކުރި ވާހަކައެވެ. މިވާހަކަތަކަށް ނިމުމެއް ނާދެއެވެ. ވަނީ ހައްތާ އިތުރެވެ. ކުށް މަދުކުރުމަށް ވަރުންވަރުން ކޮމެޓީތަކާއި ޓާސްކްފޯސްތައް ހެދިޔަސް ނިޞްބަތުން ވަނީ އިތުރެވެ. ކުށްމަދުކުރުމަށް މިލިޔަނުން ފައިސާ ޚަރަދުކޮށް ފުލުހުންނާއި ސިފައިން ނެރެ ވައްތަރުވައްތަރުގެ އެލާޓްތައް ނެރުނަސް ވާކަމެއް ނެތެވެ.\nނަމަވެސް ހަޤީގަތަކީ މިހުރިހާ ކަމެއްގެވެސް ހައްލުއެބައޮތެވެ. އެއީ މައިންބަފައިން އެމީހުންގެ ޒިންމާ އަދާކުރަންވީއެވެ. އެކަކު އަނެކަކާ ދިމާލަށް އިނގިލި ދިގުކޮށް ޒުވާބުކޮށް އަރައިރުންވެ ތިބުމަކުން ނުފުދެއެވެ. އިސްލާމް ދީނުގައިވަނީ މައިންބަފައިންގެ ޒިންމާއަށް ވަކީން ބޮޑަށް ބާރުއަޅާފައެވެ. ދަރިިންގެ އެންމެ ތުއްތު އިރުންފެށިގެން އެކުދިންނަށް އިސްލާމީ ތަރުބިއްޔަތު ދިނުމަށް އަންގަވާފައި ވީނަމަވެސް، ގިނަ ބެލެނިވެރިންގެ ވިސްނުންއެއާ މުޅިން އިދިކޮޅެވެ. އެންމެ ތުއްތު އިރުންފެށިގެންވެސް ދަރިންނަށް ހޯދައިދެނީ ދަރަންޏަށް ފައިސާ ނަގައިގެންވެސް އަގުބޮޑެތި އެއްޗިއްސެވެ. ގޯސް ކަންކަން ނުކުރާށޭ ބުނެ ދަރިންނަށް އަމުރުކުރަނީ މައިންބަފައިިން އެކަންކަން ކުރަމުންނެވެ. ފުރާވަރަށް އަރައިގެން އަންނަ ކުދިންނަށް ހޯދައިދެނީ ގޯސް އެކުވެރިންނެވެ. ބޭނުން ޢަދަދަކަށް ފައިސާ ހޯދައިދެއެވެ. އެފައިސާއަށް ހަދާގޮތެއް ބެލުމެއްނެތެވެ. ރޭހަތަރުދަމު ބޭރުގައި އުޅުނަސް މައްސަލައެއްނެތެވެ. ގާލްފްރެންޑް/ބޯއި ފްރެންޑާއެކު ފަޅުރަށަކަށް އޯވަރނައިޓަކަށް ފުރައިގެން ދިޔަޔަސް ގޯހެއްނެތެވެ. މިއީ ގިނަ މައިންބަފައިންގެ ހާލެވެ. އިރުއިރުކޮޅާ ތުންދިގުކޮށް ސެލްފީ ނަގައި ސޯޝަލް މީޑިޔާއަށް އަޕްލޯޑުކުރާއިރު މައިންބަފައިންވެސް ދެނީ ލައިކެވެ.\nދެން އެފަދަ ދަރިން ކުށްކުރުމުން އެކުށް ފޮރުވައިދެނީވެސް މައިންބަފައިންނެވެ. އެންމެ ކުޑައިރު ކުރާ ‘ކުދި ކުށްތައް” ފޮރުވާ ފަސްއެޅުމުގެ ނަތީޖާއެއްގެ ގޮތުން އެދަރިފުޅު ބޮޑުވެ ބިރުފަހަނައަޅައިގޮސް ޤައުމަށް ނުރައްކާތެރި ބޮޑު ގޭންގް ލީޑަރަކަށް ބަދަލުވެެގެންދަނީއެވެ. އަންހެން ދަރިއެއް ނުވަތަ ފިރިހެން ދަރިއެއް ތަފާތެއްނެތެވެ. މިހާރުގެ ގިނަ ކުދިންނަކީ ބަދުއަޚްލާޤީ ޢަމަލު އެންމެ ކުޑައިރުން ފެށިގެން ހިންގާ ކުދިންނެވެ. ދަރިފުޅު ބަލިވެއިނުމުން ދަރިވައްޓާލުުމަށްވެސް ޚަރަދުކުރަނީ މައިންބަފައިންނެވެ. މިދެއްކެނީ ކޮންކަހަލަ ނަމޫނާއެއްތޯއެވެ؟ ތިމާގެ ދުނިޔެއާއި އާޚިރަތް ގެއްލުމާއި ހަލާކުގެ ތެރެއަށް އެއްލާލެވެނީއެވެ. އަދި ތިމާމެންގެ ސަބަބުން ޖީލެއް ހަލާކުކޮށްލެވެނީއެވެ.\nރާއްޖޭގެ މިޖީލުގެ ކުދިިންނަށް ދިމާވެގެން އުޅޭ މައިގަނޑު މައްސަލައަކީ އެކުދިންގެ މައިންބަފައިންނަށް ރަގަޅު ނަމޫނާ ނުދެއްެކޭތީއެވެ. އަދި ދީނުގައި ކުރަން އަންގަވާފައިވާ ކަމެއް ކުރުމަށް އަދި ޙަރާމް ކަންކަން ޙަރާމްވީ ކީއްވެގެންކަން ބުނެ ނުދެވެނީއެވެ. ބުރުގާގެ މައްސަލައަކީވެސް މިފަދަ މައްސަލައެކެވެ. އެހެން މީހުންވެސް އަޅާތީ ތިމާގެ ދަރިފުޅުވެސް ބުރުގާ އަޅުވަނީއެވެ. އޭގެ މުހިއްމުކަމެއް ކިޔައިނުދެވެއެވެ. ނަތީޖާއެއްގެ ގޮތުން އެބުރުގާ މަޑުމަޑުން ކުޑަވެގެން ގޮސް ދަނޑިވަޅުބަލާފައި، ބޭރުގައުމަކަށް ދިޔުމާއެކު ބުރުގާ ނަގަނީއެވެ. ބައެއް ދިވެހިި އަންހެން ކުދިން އަދި ބޮޑެތި އިސްލާމީ ޤައުމުތަކުގެ ގިނަ އަންހެން ކުދިންގެ އާދަޔަކީވެސް މިއަދު މިއެވެ. އެހެން މީހުން އަޅާތީ ލަދުން އަމިއްލަ ޤައުމުގައި ބުރުގާ އަޅަނީއެވެ. ދިގުމުއްދަތަކަށް ނުވަތަ ޗުއްޓީއަކަށް ނަމަވެސް ބޭރު ޤައުމަކަށް ދިޔުމަށް އެއަރޕޯރޓުން ޗެކިން ވާވަގުތުން ފެށިގެން ބުރުގާ ނަގައި، ކުރު “ފެޝަން” ހެދުމަށް ބަދަލުކޮށްލަނީއެވެ.\nމިއީ މިއަދު އާ ކަމެއްނޫނެވެ. އެފަދަ ކުދިންނަކީ ބުރުގާ އަޅާކުދިންކަން އެނގެނިީ ޕާސްޕޯރޓާއި އައިޑީކާޑު ފަދަ ތަކެތީގައިވާ ފޮޓޯއިންނެވެ. މައިންބަފައިން ގެއްލި ދަންނަ މީހުންނާ ވަކިވުމުން ތިމާއަށް އެ ލިބުނީ ރަނުގެ ފުރުޞަތެވެ. ނަތީޖާއެއްގެ ގޮތުން ބުރުގާ ބޭލުމުގެ އިތުރުން ރޯދަޔާއި ނަމާދަކީވެސް ދަންނަ ކަމެއްނޫނެވެ. ޤައުމުން ބޭރުގައި ހަތަރު ފަސްއަހަރު އުޅެފައި އަންނައިރު މިސްކިތެއް ލޮލުން ނުދެކި ރޯދައެއް ނުހިފާ އަންނަ ކުދިން ވަރަށް ގިނައެވެ. ޤުރުއާނަކީ ދަންނަ ފޮތެއްނޫނެވެ. މުސްލިމަކަށް ސަލާންގޮވާލުމަކީ ހުތުރުކަމެކެވެ. ނުވިތާކަށް ކޮންމެ ރެއެއްވެސް ހޭދަކުރެވެނީ ޕަބް ތަކާއި ކްލަބް ތަކުގައެވެ. ބަނގުރަލުގެ ދުނިޔޭގައެވެ. މިއީ މީހަކު ދައްކާ ވާހަކައެއްނޫނެވެ. ލޮލުންދެކެ އަތުން ހިފާފައިވާ ހަޤީގީ ކަންކަމެވެ. ދެން މިފަދަ ކުދިންގެ މުސްތަޤްބަލް ވާނެގޮތް ތަޞައްވަރުކޮށްލައްވާށެވެ.\nއިސްލާމީ އުންމަތަށްވެސް މިހާރު ކުރިމަތިވެފައިވާ ހަޤީގީ ނިކަމެތިކަމަކީ މިއީއެވެ. ނަމާދަށް ދަރިން މިސްކިތަށް ފޮނުވަންޖެހެނީ އެހެން މީހުން ކުރާތީކީއެއްނޫނެވެ. ނުވަތަ ސްކޫލުން ނަމާދަކުކުރޭތޯ ބަލާތީކީއެއްވެސްނޫނެވެ. އޭގެ މުހިއްމު ކަމާއި ލާބަޔާއި މަންފާ އަދި އާޚިރަތުގައި ހުރި ދަރުމަ ތުއްތު ކުދިންގެ ސިކުނޑިތަކުގައި ބިންވަޅުުނަގަންެޖެހެއެވެ. އޭރުން އެފަދަ ކުދިން ފުރާވަރަށް އަރައިގެން އަންނައިރުު ނަމާދަށް ލޯބިޖެހޭނެއެވެ. ތިމާގެ ދަރިފުޅުގެ ޖިންސް ޅިނދުކަށިގަނޑުން ތިރިއަށް ވެއްޓިފައި ހުންނައިރު، ކަންފަތުގައި ބޮޅުއަޅުވައިގެން ރޯނުބޮނޑިއެއްހެން ބޯގަތާފައި އޮންނައިރު އެތަން ތިމާއަށް ނުފެންނަނަމަ ޤައުމުގައި ކުށްގިނަވާ ވާހަކަ އިތުރަށް ދައްކާނެކަމެއްނެތެވެ. ދުވަހަކުވެސް ކުށްކުރުން ނުހުއްޓޭނެއެވެ. ބަލިތަަކަށް ފަރުވާކުރުމުގެ ކުރިން ބަލިން ރައްކާތެރިވުން މުހިއްމުކަމަށް ހުރިހާ މީހުންވެސް ބުނެއެވެ. ކުށްތަކަށްވެސް އޮތީ މިގޮތެވެ. ކޮންމެ މީހަކުވެސް އެމީހަކު ބަލަހައްޓަންޖެހޭ މީހުން ރަގަޅަށް ތަރުބިއްޔަތު ކުރާނަމަ މިދެކޭ ބަނަ ދުވަސްތަކެއް ނާންނާނެއެވެ. ދަރިންނަށް ކަންކަން ކުރަން އަމުރުކުރާއިރު އެކަންކަން ކުރަންޖެހެނީ ކީއްވެގެންކަން ރަގަޅަށް އޮޅުންފިލުވައިދޭންވީއެވެ. އެހެންނޫނީ ދުވަހަކުވެސް ރަގަޅު ޖީލެއް އުފަންނުވާނެއެވެ.


Javaabu dhaaree vaan PG Bishaam ah notice fonuvanee - One Online\nޕީޖީ އައިޝަތު ބިޝާމް އާއި އެ އޮފީހުގެ ބައެއް އިސް ބޭފުޅުން --- ފޮޓޯ: މަޖިލިސް އިދާރާ\nޖަވާބުދާރީވާން ޕީޖީ ބިޝާމަށް ނޯޓިސް ފޮނުވަނީ\nޕްރޮސެކިއުޓަ ޖެނެރަލް އައިޝަތު ބިޝާމްގެ މައްޗަށް ހުށަހަޅާފައިވާ އިތުބާރު ނެތް ކަމުގެ މައްސަލާގައި ޖަވާބު ދާރީވާން ފުރުސަތު ދިނުމަށް ޖުޑިޝަރީ ކޮމިޓީއިން ފާސްކޮށްފިއެވެ.\nޕީޖީ ބިޝާމް މަގާމުން ވަކިކުރުމަށް ޖުޑިޝަރީ ކޮމިޓީއަށް ހުށަހެޅުމުން އެކޮމިޓީން ވަނީ ކޮމިޓީއަށް ހާޒިރުވެވަޑައިގެން ޖަވާބުދާރީވުމަށް 14 ދުވަހުގެ ނޯޓިހެއް ފޮނުވަން ފާސްކޮށްފައެވެ. އެ ހުށައެޅުމައް އެއް މެންބަރު ފިޔަވާ ހުރިހާ މެންބަރު ވެސް ވޯޓު ދެއްވިއެވެ. ވޯޓު ނުދެއްވަނީ ގުރައިދޫ ދާއިރާގެ މެމްބަރު އިބްރާހިމް ރިޒާ އެކަންޏެއެވެ.\nކޮމިޓީގެ ނައިބު މުގައްރިރު ފޮނަދޫ ދާއިރާގެ މެމްބަރު މޫސާ ސިރާޖު ވިދާޅުވީ ޕީޖީ ބިޝާމްގެ އިތުބާރު ގެއްލިފައިވާ ކަމަށާއި ޖުޑިޝަރީ ކޮމިޓީއަށް ހާޒިރުވި ދުވަހު ވެސް އެ ކޮމިޓީއަށް ޕީޖީ ދެއްވާފައިވަނީ ދޮގު މައުލޫމާތު ކަމަށެވެ.\nމަޖިލީހުގެ ގަވާއިދު ބުނާގޮތުން މީހެއްގެ އިތުބާރު ނެތް ކަމުގެ މައްސަލާގައި ޖަވާބުދާރީވާން 14 ދުވަހުގެ ނޯޓިހެއް ދޭން ޖެހޭނެއެވެ. ޕީޖީގެ މަގާމުން ބިޝާމް ވަކިކުރެވޭނީ ސާދަ ދުވަހުގެ މުއްދަތަށް ފަހުގައެވެ.\nޕްރޮސެކިއުޓާ ޖެނެރަލް އައިޝަތު ބިޝާމުގެ އިތުބާރު ނެތްކަމުގެ މައްސަލަ 18 ވަނަ ރައްޔިތުންގެ މަޖިލީހަށް ވެސް ދެ ފަހަރެއްގެ މަތިން ހުށަހެޅިއެވެ. ނަމަވެސް ދެފަހަރު ވެސް އެ މައްސަލަ ހުށަހެޅުއްވި، އޭރުގެ ތިނަދޫ ދެކުނު ދާއިރާގެ މެންބަރު އަބްދުﷲ އަހުމަދު ވަނީ މައްސަލަ އަނބުރާ ގެންދަވައިފައެވެ.\nގުޅޭ ޓެގު ޕީޖީ އައިޝަތު ބިޝާމް ރައްޔިތުންގެ މަޖިލީހުގެ ޖުޑީޝަރީ ކޮމެޓީ ރައްޔިތުންގެ މަޖިލިސް


Alusthaaza Aishath Riyasage campaign ah sarukaaruge vafdheh M. atholhah\nއަލްއުސްތާޛާ ޢާއިޝަތު ރިޔާސާގެ ކެމްޕެއިނަށް ސަރުކާރުގެ އިސްވަފުދެއް މީމު އަތޮޅަށް\n-4months ago 8 - ޝަފްރާޒް އހ\nސަރުކާރުގެ ކެންޑިޑޭޓް އަލްއުސްތާޛާ ޢާއިޝަތު ރިޔާސާ ރައްޔިތުންގެ މަޖިލިހަށް ކުރިމަތިލައްވައި ކުރަށްވަމުންގެންދަވާ ކެންޕެއިންއާއި ގުޅިވަޑައިގަތުމަށް ސަރުކާރުގެ އިސްވަފުދެއް މީމު އަތޮޅަށް ވަޑައިގެންފިއެވެ.\nމި ވަފުދުގައި އެންމެ އިސްކޮށް ހުންނެވީ މި ސަރުކާރުގެ އިސް ހަތަރު ލީޑަރުންގެ ތެރެއިން އެއް ލީޑަރ އަދި ހޯމް މިނިސްޓަރ އައްޝައިޚް ޢިމްރާން ޢަބްދުﷲއެވެ. ދެން ހިމެނި ވަޑައިގަންނަވަނީ މިނިސްޓަރ އޮފް ސްޓޭޓް ފޯ ހޯމް އެފެއަރސް ޢަލީ ނަޒީރު، ހެރިޓޭޖް މިނިސްޓްރީގެ ޑެޕިއުޓީ މިިިނިސްޓަރ އަޙްމަދު މުޙްސިން، ޑެޕިއުޓީ މިނިސްޓަރ އޮފް ހެލްތު ޝިޔާމާ މުޙައްމަދު އަދި ހައުސިންގ މިނިސްޓްރީގެ ސްޓޭޓް މިނިސްޓަރ އަޙްމަދު ނަޝީދުއެވެ.\nމި ވަފުދުން ފުރަތަމަ ޒިޔާރަތްކުރީ މ. ކޮޅުފުއްޓަށެވެ. ކޮޅުފުއްޓަށް ވަޑައިގެން ރިޔާސާގެ ކެންޕެއިންގައި ބައިވެރިވެ ވަޑައިގެންނެވުމުގެ އިތުރަށް ސަރުކާރުގެ ބައެއް މުއައްސަސާތަކާއި ބައްދަލުކުރައްވާ އެ ފަރާތްތަކުގެ ޚިޔާލު ހޯއްދަވާ ސަރުކާރުގެ ތެރެއިން ހައްލު ހޯއްދެވެންހުރި ކަންކަމާ ބެހޭގޮތުން މަޝްވަރާކުރެއްވިއެވެ.\nމީގެ އިތުރުން އަލްއުސްތާޛާ ޢާއިޝަތު ރިޔާސާގެ ޖަގަހައެއް މ. ކޮޅުފުށީގައި ހުޅުއްވައި ދެެއްވިއެވެ. ޖަގަހަ ހުޅުއްވައި ދެއްވީ ރިޔާސާއާއި ހޯމް މިނިސްޓަރ އައްޝައިޚް ޢިމްރާން ޢަބްދުﷲ އެވެ. އެއަށްފަހު ހައުސިންގ މިނިސްޓްރީގެ ސްޓޭޓް މިނިސްޓަރ އަޙްމަދު ނަޝީދު އެ ބައްދަލުވުމުގައި ބައިވެރިވެވަޑައިގެންނެވި ރައްޔިތުންނަށް މ. ކޮޅުފުށީ ހައުސިންގ ޔުނިޓްތަކުގެ މައުލޫމާތު ހިއްސާކުރެއްވިއެވެ.\nއެއަށްފަހު ސަރުކާރުގެ ވަފުދު ވަޑައިގަތީ މ. ނާލާފުއްޓަށެވެ. ނާލާފުއްޓަށް ވަޑައިގެން ނާލާފުށީ ކައުންސިލާއި ބައްދަލުކުރެއްވިއެވެ. އަދި ނާލާފުށީ ހެލްތް ޕޯސްޓްގެ ހާލަތުބައްލަވާ ލެއްވިއެވެ. ނާލާފުއްޓަށް ފަހު ވަޑައިގަތީ މ. މުލަކަށެވެ. މުލަކުގައި މުލަކުގެ ގިނަ އަދަދެއްގެ ރައްޔިތުންނާ ބައްދަލުކުރެއްވުމަށްފަހު ސަރުކާރުގެ ވަފުދުގެ ދަތުރު ނިންމަވާލެއްވިއެވެ.\nއަދާލަތް ޕާޓީ މަޖިލިސް އިންތިހާބު 2019\nވަރަށް ބޮޑަށް ބެލިއްޖެ. ވޯޓް ދޭނެ މީހާ ދެނެގަތުމަށް ވަރަށް މަސައްކަތްކުރެވިއްޖެ. ރިޔާސާ ވަރުގެ ކެންޑިޑޭޓަކު ޔަގީނުންވެސް މިފަހަރު އަދި ނުފެނެ. މަގޭ ވޯޓް ޔަގީން.\nރިޔާޝާ ކިޔާ އަޑުވެސް އަދި މި އެހީ.. ނޭންގޭ ކުއްލިއަކަށް އައިސް މުލަކު ދާއިރާއަށް ތިޔަވަނީ ވަރަށް ފައިދާވާނެޔޭ ހިތާތަ.. ޗޮކުހުންދާނީ ހަމަ..... އާ، މުލަކު ދާއިރާގެ ބައެއް މީހުންގެ ބޯކެވިދާނެ، އިތުރުކަމެއްނުވާނެ..\nމިއިންތިހާބުގަ ވާދަކުރަށްވާ ކެންޑިޑޭޓުންގެ ތެރެއިން އެމެ ގާބިލް ބޭފުޅަކީ ރިޔާސާ ކަމާމެދު އެކަކުވެސް ދުވާލެއް ނޫފައްދާ އެހެންވިސްނުން ތަކުގައުޅޭމީހުންގެ އޮތީ ބައެއް އެހެންސަބަބުތައް\nސަރުކާރު ކެންޑިޑޭޓް އޭ ކިޔައިގެން ވެސް އޮޅުވާލަނީ.ބޮޑުތްނުން ބަލި ވާނީ އެމްޑީޕީ ކެންޑިޑޭޓް ކާމިޔާބު ކުރާނެ. إن شاء الله | ...\nމިފަހަރު ރިޔާސާ ހޮވާނީ ބޮޑު ތަފާތަކުން.\nއުސްތާޛާ ރިޔާސާއަކީ މުލަކު ދާއިރާ ބަދަލުކޮށްލާނެ ހިތްވަރުގަދަ ކަބަލެއް.\nރިޔާސާ ހޮވޭނެކަމަށް މިބަލަނީ. ހިތްވަރު ކޮށްލާ\nޢަދާލަތަށް މަޖިލީހުން އެންމެ ގޮނޑިއެއްވެސް ނުލިބުނީ ކީއްވެ؟ 13weeks ago\nޯވޯޓުތައް އަލުން ގުނަން އެދުމަކީ ކުޅިވަރަކަށް ނަހަދާ: އީސީ03 months ago\nމަޖިލިސް19: ދަނގެތީ ދާއިރާއަށް ކާނަލް ނާޒިމް ހޮވިއްޖެ03 months ago\nއެޗްޕީއޭގެ އިލްތިމާސް: ވޯޓު ކިއުގައި ތިބޭއިރު ފެންބޯތި!03 months ago\nރައީސް ނަޝީދު އަނެއްކާވެސް މުޣުނީއަށް ތާއިދުކުރަނީ؟23 months ago


ނަންބަރު ވަން ދަ ޝެފް މޯޑު "ބަދިގެ" ކެފޭގެ ރޯދަ މެނޫ، ކޮބާ ރިޒަވޭޝަން ހައްދައިފިން ތަ؟ - DhiDaily\nނަންބަރު ވަން ދަ ޝެފް މޯޑު ”ބަދިގެ“ ކެފޭގެ ރޯދަ މެނޫ، ކޮބާ ރިޒަވޭޝަން ހައްދައިފިން ތަ؟\nރޯދަ ވީއްލަން ދާނެ ތަނެއް ނިންމަން މިހާރު ފަސޭހަ ކަމަކަށް ނުވާނުވެދާނެއެވެ. ނަމަ ވެސް މާލޭ ސިޓީގެ ނަންބަރު 1 ކެފޭގެ ގޮތުގައި ގިނަބަޔަކު ބަލައިގެންފައި ވާ ދަ ޝެޕް މޯޑު ”ބަދިގެ“ އިން 1442 ވަނަ އަހަރުގެ ބަރަކާތްތެރި ރަމަޟާން މަހުގެ ރޯދަ މެނޫތައް ވަރަށް ދިވެހިވެފައި ރަހަތައް ވެސް ހެހާމެ މީރުވާނެ ކަމަށް ޝެފް މޯޑު ބުނެއެވެ.\nހުޅުމާލޭގެ އަހިގަސް މަގުގެ ލޮޓް ނަންބަރު 10450 ގައި ހުންނަ ދަ ޝެޕް މޯޑު ”ބަދިގެ“ ގެ ރޯދަ މެނޫތައް ތަފާތުވާނެ ކަމަށާއި އަގުތައް ވެސް ހުންނާނީ އަތްފޯރާ އަގުގައި ކަމަށެވެ. މީގެ އިތުރުން ޑެލިވަރީ ވެސް ކޮށްދޭނެ ކަމަށް ޝެފް މޯޑު ހަމަކުރެއެވެ.\nމެނޫތައް އޮތް ގޮތަށް ބަލާ އިރު ކޮންމެ ދުވަހަކަށް ވެސް ދަ ޝެޕް މޯޑު ބަދިގޭގައި އޮންނަނީ މުޅިން އައު މެނޫއެކެވެ.\nރިޒަވޭޝަން ހެއްދުމަށާއި އޯޑަރު ދިނުމަށް ގުޅާނީ 7689798 ނަންބަރު ފޯނާއެވެ.\nދަ ޝެޕް މޯޑު ބަދިގޭގެ އެކި ދިމާތަކުގައި ހުންނަނީ އިހުޒަމާނުގެ ބަދިގެތަކުގައި ބޭނުންކޮށްފައިވާ އެކިއެކި އާލާތްތަކުގެ ތަސްވީރުތައް ނިކަން ފުރިހަމަ އަށް ކުރަހާ ހަރުކޮށްފައި ހުރި އިރު ދިވެހި ސަގާފަތުގެ މުއްސަނދިކަން މޯޑުގެ ބަދިގެއަށް ވަންނަ ކޮންމެ މީހަކަށް ފެންނި އިހްސާސު ކުރެވޭނެވެ.


Shah Rukh ge manager Pooja ves bali kamah buney police ah haaziru nuvi\nޝާހު އޭނާގެ މެނޭޖަރު ޕޫޖާއާއެކު\nޝާހްރުކްގެ މެނޭޖަރު ޕޫޖާވެސް ބަލިވެ ކަމަށް ބުނެ ޕޮލިހަށް ހާޒިރު ނުވި\nއާރިޔަން ޙާންގެ ޑްރަގް މައްސަލަ އެންސީބީން މިހާރު ޕޮލިހުންގެ ސްޕެޝަލް އިންވެސްޓިގޭޝަން ޓީމަކާއި ހަވާލުކޮށްފައިވާއިރު އެ މައްސަލައާއި ގުޅިގެން އެސްއައިޓީ އެންމެ ފުރަތަމަ ސުވާލުކުރުމަށް ޕޮލިހަށް ހާޒިރުވާން އެންގީ ޝާހުރުކްގެ މެނޭޖަރު ޕޫޖާ ޑަޑްލާނީ އަށެވެ.\nމިދިޔަ އާދިއްތަ ދުވަހު ސުވާލުކުރުމަށް އާރިޔަން އެންސީބީއާށް ހަޒިރުވާން އެންގުމުން ބަލިކަމަށް ބުނެ ހާޒިރުވެފައެއް ނުވެއެވެ. އެގޮތުން ޕޫޖާވެސް ހޯމަ ދުވަހު ޕޮލިހަށް ހާޒިރުވާން އެންގުމުން ބަލިކަމަށް ބުނެ ހާޒިރުވެފައެއް ނުވެއެވެ.\nމި ކޭހާ ގުޅިގެން ރުފިޔާގެ މައްސަލަތަކެއް ވެސް ވަނީ ފެންމަތިވެފައެވެ. އެގޮތުން ޑްރަގް މައްސަލާގައި ހިމެނޭ އެއް ވިޓްނަސް އޭޕީ ގޯސާމީގެ ބޮޑީގަޑު ވަނީ ޕޮލިހުގައި މައްސަލައެއް ރިޕޯޓްކޮށްފައެވެ. އޭނާ ބުނީ ގޯސާމީ ސޭމް ޑިސޫޒާ ކިޔާ މީހަކާ ފޯނުން ވާހަކަ ދައްކާ އަޑުއެހިން ކަމަށާއި އޭނާ ގާތު އެންސީބީގެ ޗީފް ސަމީރު ވެންޙެޑޭއަށް 8 ކްރޯޑް ރުޕީސް ފޮނުވަން ބުނިކަމަށެވެ.\nޑްރަގް މައްސަލާގައި އާރިޔަން ހައްޔަރުކުރި ނަމަވެސް އެ ދުވަހު އޭނާ އަތުން ޑްރަގް ފެނިފައެއް ނުވެއެވެ. އަދި އެދުވަހު ޑްރަގް ބޭނުންކޮށްފައިވާކަމަކަށްވެސް އޭނާގެ މެޑިކަލް ރިޕޯޓްތަކުން ދައްކާފައެއް ނުވެއެވެ. ނަމަވެސް އާރިޔަންގެ ވަޓްސްއެޕް ޗެޓްތައް ބެލުމަށްފަހު އޭނާ އާއި އިންޓަނޭޝަނަލް ޑްރަގް ރިންގަކާއި ގުޅުން އޮންނަ ކަމަށް އެންސީބީ ވަނީ ތުހުމަތުކޮށްފަ އެވެ.


"Libey hurihaa Tax eh unikohgen rayyithun kaiboe ulheyni kihineh?": MP IB – adduLIVE\n"ލިބޭ ހުރިހާ ޓެކްހެއް އުނިކޮށްގެން ކައިބޮއިގެން އުޅެނީ ކިހިނެއް؟"\n7 Jun 15, 2017, 11:54 ލިޔުނީ އަޙްމަދް ޝިފާން\nދައުލަތަށް ލިބޭ ހުރިހާ ޓެކުހެއް އުނިކޮށްގެން ރައްޔިތުން ކައިބޮއި އުޅޭނީ ކިހިނެތްތޯ ފޭދޫ ދާއިރާގެ މަޖިލިސް މެންބަރ އިބްރާހިމް ދީދީ (އައިބީ) ސުވާލު އުފައްދަވައިފިއެވެ.\nއައިބީ މިގޮތަށް ވިދާޅުވީ، ބުދަ ދުވަހު ބޭއްވި ރައްޔިތުންގެ މަޖިލީހުގެ ޖަލްސާގައި ތެލުގެ ބާވަތްތަކުގެ ޑިއުޓީ ސުން ޕަސެންޓަށް ހެދުމަށް ގޮވާލައި އިދިކޮޅު ބައެއް މެންބަރުން ދެއްކެވި ވާހަކަތަކަށް ރައްދު ދެއްވަމުންނެވެ.\nއައިބީ ވިދާޅުވި ގޮތުގައި މަޖިލީހުގެ މެންބަރުންގެ މަޤްސަދަކަށް ވާން ޖެހޭނީ ދޭ ވޯޓަކީ އިޚްލާޞްތެރި ވޯޓަކަށް ހެދުމަށް ކަމަށެވެ. އަދި އެ ވޯޓަކީ، ރައްޔިތުންނަުށް އަނިޔާކުރަން، ގެއްލުމެއް ކުރަން، ލަނޑެއް ދޭން ކަނޑާ އެއްޗަކަށް ވެގެންނެއް ނުވާނެ ކަމަށް އައިބީ ވިދާޅުވިއެވެ.\n" ދިވެހިރާއްޖެއަުށް ލިބޭ ހުރިހާ ޓެކްސެއް އުނިކުރަން މާދަމާ ބިލެއް ލާފާނެ މީހަކު. ކިހިނެއްތޯ ޤައުމު ހިންގާނީ؟ ރައްޔިތުން ކައިބޮއިގެން އުޅެނީ ކިހިނެއްތޯ؟ އެ އެއްޗެއްސަކަށް ވޯޓެއް ނުލެވޭނެ،"\nއައިބީ ވިދާޅުވި ގޮތުގައި ތެދުވެރިކަމާއި އެއްކޮށް ފައިދާހުރި ކަމަކަށް ވޯޓު ހޯދަންޏާ އެކަމަށް ވޯޓު ދެއްވާނެ ކަމަށެވެ. އެގޮތުން ކޮންމެ ސަރުކާރެއް އޮތަސް، ސިޔާސީ ފިކުރު ކޮންމެ ގޮތަކަުށް ހުއްޓަސް ރައްޔިތުންނަށް ފާއިދާ ހުރި އަދި ރައްޔިތު މީހާ އަތުން ނެގޭ އެއްޗެއް އުނިވާ ކަހަލަ ބިލެއް ވެއްޖެއްޔާ އަޅުގަނޑު އިރާދާކުރެއްވިއްޔާ އެ ބިލަކަށް ވޯޓު ދޭނެ ކަމަށެވެ.